
Important 


Următorul număr al revistei ROST va fi dublu, pentru lunile ianua- 
rie şi februarie 2008, şi va apărea la 1 februarie anul viitor. 

Tuturor colaboratorilor şi cititorilor noştri le urăm să petreacă marea 
Sărbătoare a Naşterii Domnului cu bine şi să aibă un sfîrşit de an cu izbînzi 
duhovniceşti, sănătate şi bucurie. La mulți ani! 


......ccooooocecsooeceooececocoocecoooecoeoecese 


OFERTĂ 


Revista ROST caută distribuitori în toată țara: biserici de mir, mănăstiri, firme 
locale de difuzare a presei, librării şi persoane particulare. Oferim comision generos. 
Pentru detalii, luaţi legătura cu directorul publicaţiei, Claudiu Târziu, la 

telefon 0740.103.621 ori pe e-mail: rostOrostonline.org sau revistarostOgmail.com. 

EDITORIAL 





Cinci ani cu ROST 


În decembrie 2002 apărea numărul.pilot al revistei ROST. Pasul precaut, 
pe terenul mișcător al presei, făcut de un grup de tineri uniţi de acelaşi 
crez național și creştin. Am fost girați de oameni al căror patriotism se 
măsoară în ani de suferință şi în care curajul coexistă firesc cu altitudinea 
culturală: regretatul preot Gheorghe Calciu, Marcel Petrişor, Nicolae Popa, 














Claudiu Târziu 


m vrut atunci un alt fel de „manifest româ- 
Â nesc“, pentru noua generaţie de români 

de pretutindeni. Unul „menit resurecţiei 
morale şi spirituale a românilor, întru recăpăta- 
rea demnității naţionale şi impunerea unui mo- 
del românesc în lume“. 

Ne-am propus ca, pentru a ne împlini obiec- 
tivele, întîi să coagulăm o nouă elită de esență 
conservatoare - adică o lamură a românilor care 
preţuiesc şi cultivă valorile perene: credința, fa- 
milia, patriotismul... O elită care să formuleze so- 
luţii potrivite la problemele societății româneşti. 
Fără nostalgie, complexe sau utopii. 

Am ambiţionat să respirăm o atitudine creş- 
tină prin excelență: responsabilă, plină de dra- 
goste pentru aproapele, motivantă, din care să 
nu lipsească spiritul critic/ autocritic, în răspărul 
fatalismului naţional, dar şi al fățărniciei „naţio- 
naliste. 

Privind înapoi, după cinci ani, găsim destule 
neîmpliniri, stîngăcii, ezitări, dar şi roade bune, 
care ne încurajează să continuăm. 

Cei mai mulți dintre colaboratorii revistei 
sînt oameni tineri, care s-au maturizat şi au per- 
format profesional odată cu ea. Prin prezența 
acestora la ROST, generaţia tînără arată că nu 
este în întregime deformată de noua inginerie 
socială. Am reuşit să strîngem în jurul acestei 
publicaţii un număr de specialiști - din cele mai 





Demostene Andronescu. Iar răspunsul pe care l-am primit dinspre cititori 
Ia acest prim număr ne-a risipit rezervele. După cinci ani, a rămas încă 
drum lung de străbătut pînă ce proiectul ROST îşi va atinge ţintele 
majore. Dar în urmă s-a făcut deja cărare. 


diverse domenii, de la sociologie, politologie şi 
comunicare, pînă la literatură, teologie şi istorie 
-, care au deja un cuvînt de spus în breslele lor. 

Apoi, am articulat un discurs coerent şi con- 
vingător pentru re-descoperirea şi repunerea în 
valoare a omului autentic din fiecare dintre noi, 
adică a persoanei - care este capabilă să-şi depă- 
şească nevoile primare, pentru a se preocupa de 
cele spirituale -, opusul omului recent. În acest 
efort de întoarcere spre noi înşine cei adevăraţi 
(de dincolo de negura „postmodernismului“, glo- 
balismului, consumismului, relativismului şi a 
altor isme la modă), am avut ca repere personali- 
tăți exemplare ale culturii şi ale istoriei noastre 
naţionale. 

Prin ROST, ne-am angajat credibil, ţinînd 
aprinsă speranţa unei majorități tăcute, în răz- 
boiul văzut, în primul rînd cu mijloace culturale. 
Pentru că impactul culturii în societate nu poate 
fi ignorat. Oricâte tăvăluguri politice şi/sau eco- 
nomice vin şi vor mai veni peste noi, le vom re- 
zista dacă vom avea o cultură identitară, tradi- 
țională şi implicit creştină puternică. 

Războiul nevăzut, în duh, şi războiul văzut, 
material, sînt faţa şi verso încleştării, vechi de 
cînd lumea, dintre bine şi rău. O bătălie pierdută 
într-unul din războaie produce consecințe şi în 
celălalt. 

Războiul văzut se duce pe mai multe fron- 
turi: politic, economic, militar, cultural. Cine pier- 
de pe frontul economic sau politic se mai poate 
reface, dar nu şi cine este înfrînt pe teren 

(continuare în pag. 7) 





anul V e nr. 58 


MARTORI Al VEACULUI 





Fapte, vorbe, ginduri 


Jale la europarlamentare 

Nimic din campania electorală pentru 
europarlamentare nu a convins electoratul să 
meargă la urne pe 25 noiembrie. Nici vreun 
candidat, nici vreo promisiune, nici vreo strate- 
gie de imagine mai interesantă. Peisajul a fost 
tern. Vocile - firave şi neconvingătoare. 
Aşteptările - din ce în ce mai mici, pe măsură ce 
ne-am apropiat de ziua votului. Nici campania 
preşedintelui Traian Băsescu pentru 
referendumul privind votul uninominal - 
organizat tot pe 25 noiembrie - n-a fost mai 
brează. Românul n-a prea înțeles ce înseamnă 
votul uninominal şi de ce i se cere să hotărască 
dacă va vota liste sau candidaţi. Drept urmare, 
prezenţa la urne a fost cam penibilă pentru o 
țară zisă democratică. Listele de candidați 
pentru Parlamentul European au fost 
dezamăgitoare. Şi cum să nu te-apuce 
deznădejdea cînd vezi deschizînd lista un Sorin 
Frunzaverde (PD), un Titus Corlăţeanu (PSD), 
un Teodor Stolojan (PLD), o Renatte Weber 
(PNL). Cauţi cu disperare un partid mic dar vioi 
de care să te agăți ca înecatul. Dai de PIN. Păi 
poate să te convingă s-o votezi Lavinia Şandru? 
Pentru mulţi singura soluţie pentru a-şi exercita 
fără regrete dreptul la vot a fost să pună 
ştampila pe lista unui partid fără şanse de a 
trece peste pragul e;ectoral, dar onorabil, ca 
PNŢCD. Şi în condiţiile astea, un Boc, un Geoană 
şi un Tăriceanu s-au buricat, ca mari câştigători, 
pentru că au luat 32, 21 şi 16% din opțiunile 
exprimate de abia o treime din electorat. Ei 
chiar cred că sînt iubiți de popor? 


A adormit întru Domnul 

şi Părintele Ioanichie 

În noaptea de 21 spre 22 noiembrie, în jurul 
orei 2.00, a trecut la Domnul şi Părintele 
Arhimandrit Ioanichie Bălan, de la Sihăstria. 
După o lungă şi foarte grea suferință, un alt 
mare duhovnic şi cărturar al Bisericii Ortodoxe 
ne lasă mai singuri aici. Dar nu ne îndoim că va 
spori ceata de dincolo a rugătorilor şi 





mijlocitorilor pentru 
iertarea păcatelor 
noastre. Părintele Ș 
Ioanichie (n. 10 febr. 
1930, în Stănița - 
Neamţ) a intrat ca 
frate în mănăstirea 
Sihăstria în anul 
1949. A absolvit 
Institutul Teologic n 
Universitar din PIE AI e. VĂ 
Bucureşti în 1975 şi a fost hirotonit ieromonah 
în 1979. A scris mai multe cărți de căpătii, care 
i-au fost traduse în principalele limbi de 
circulație internațională, volume dintre care 
amintim: Patericul românesc (Bucureşti, 1980), 
Convorbiri duhovniceşti (vol. 1, Ed. Episcopiei 
Romanului, 1984; vol. II, aceeaşi editură, 1988), 
Călăuză ortodoxă în biserică (laşi, 1992) şi 
Călăuză ortodoxă în familie (laşi, 1993). 
Părintele Ioanichie a fost înmormîntat sîmbătă, 
24 noiembrie, la mănăstirea Sihăstria. 
Dumnezeu să-l odihnească! 








Ce s-a hotărît la Ravenna? 

Asociaţia Ziariştilor şi Editorilor Creştini (AZEC) 
a organizat la 21 noiembrie, la Caf& DEKO din 
Bucureşti, o dezbatere pe marginea Acordului 
de la Ravenna dintre Bisericile Ortodoxe (mai 
puţin cea rusă şi cea bulgară), Biserica 
Romano-Catolică şi Biserica Greco-Catolică. 
Invitaţi să-şi spună punctul de vedere au fost 
Daniel Barbu - profesor la Universitatea 
Bucureşti, Petre Guran - istoric al religiilor, 
Remus Rădulescu - jurnalist la Radio România, 
Mirela Corlăţan - jurnalist la „Cotidianul“ şi 
Corvin Ariciuc - jurnalist la „Adevărul“. Dar 
după expunerile făcute de Daniel Barbu şi Petre 
Guran au putut interveni în discuţie toţi cei 
prezenți, între care Răzvan Codrescu, Răzvan 
Bucuroiu („Lumea credinței“ şi preşedinte 
AZEC), Gelu Trandafir („România Liberă“), 
George Damian („Ziua“), Bogdan Teleanu 
(Biroul de presă al Patriarhiei Române), Mirel 

Bănică (sociolog al religiilor şi publicist la 
„Dilema veche“), Claudiu Târziu („Rost“). 
Întrunirea, moderată de jurnalistul Marius 
Vasileanu, şi-a propus să lămureasca înainte de 
toate cum a fost reflectat evenimentul semnării 
Acordului de la Ravenna, ca şi conţinutul său, 
precum şi motivațiile acestei reflectări. În 
debutul dezbaterii, Marius Vasileanu a citit o 
serie de titluri apărute cu acest prilej în 
cotidianele noastre naţionale, din care reieşea o 
singură concluzie: ortodocşii îl recunosc drept 
şef pe papa de la Roma. Daniel Barbu şi Petre 
Guran au făcut utile introduceri în istoria 
relaţiilor ortodoxo-catolice şi au concluzionat că 
documentul este „un pas înaite“ pentru 
apropierea dintre Bisericile Ortodoxe şi Biserica 
Catolică, în sensul ajungerii la „comuniunea de 
credință“. Daniel Barbu a afirmat, uzând de 
mijloace diplomatice, că, în fapt, documentul de 
la Ravenna recunoaşte primatul papal. Pe cînd 
Petre Guran şi-a exprimat convingerea că 
ortodocşii n-au făcut nici o concesie, ci, 
dimpotrivă, au obţinut o concesie din partea 
catolicilor. Petre Guran consideră că, din 
moment ce catolicii au aceptat să discute despre 
primatul papal, admit să fie puse sub semnul 
întrebării infailibilitatea şi jurisdicția universală 
a papei. Toată lumea a fost de acord că în presa 
noastră s-a manifestat un mare entuziasm 
pentru acest Acord, dar din motive difertie: fie 
dintr-o înţelegere eronată a textului, fie din 
superficialitate, fie dintr-o traducere fără nuanţe 
a unor paragrafe pline de subtilităţi teologice. 
Răzvan Codrescu a insistat pe ideea că 
documentul nu recunoaşte primatul papal, dar 
că a fost astfel interpretat abuziv de către presă. 
El a afirmat că presa, în cea mai mare parte a sa, 
nu a avut decența profesională de a reveni, după 
primirea precizărilor Patriarhiei Române, 
pentru a arăta că, în fapt, părțile au căzut de 
acord doar asupra primatului papal din primul 
mileniu şi că rolul papei în epoca noastră 
urmează să fie discutat. Mirel Bănică s-a declarat 
pesimist cu privire la evoluţia dialogului 
ortodoxo-catolic, întrucât sîntem formaţi în două 
matrici spirituale diferite, în virtutea cărora 
catolicii vor recepta Acordul ca pe o cedare din 
partea ortodocşilor, iar ortodocşii ca pe o 
posibilă capcană. Claudiu Târziu a apreciat că 


ambiguitatea documentului Ia capitolul primat 
papal lasă loc oricăror speculaţii şi că Biserica 
Ortodoxă Română ar trebui să „tălmăcească“ 
Acordul pe limba fiecărui credincios, astfel încât 
să se înțeleagă ce anume s-a hotărit la Ravenna 
din punct de vedere al Ortodoxiei. Deoarece, din 
textul aflat la dispoziţia noastră acum am putea 
să credem fie că Biserica noastră a admis o 
abdicare de la dogma ortodoxă, fie că la 
Ravenna nu s-a decis nimic. 


20 de ani de la revoluţia înăbușită 
în fașă 

Pe 15 noiembrie s-au împlinit 20 de ani de la o 
mare tresărire de demnitate a poporului român 
sub comunism: revolta de la Braşov. Într-o 
atmosferă de teroare vecină cu nebunia, în care 
cazurile de curaj erau rarisime - aşa cum a fost 
cel al lui Paul Goma, sau cel al Părintelui 
Gheorghe Calciu -, 15.000 de braşoveni au avut 
tăria şi noblețea să ridice ochii din țărînă şi 
glasul împotriva unui regim ticălos şi criminal. 
Peste 300 de oameni au fost arestaţi şi interogați 
prin tortură; 61 au fost condamnaţi la pedepse 
cu închisoarea de cîțiva ani; alți 27 au fost 
arestaţi la domiciliu. Din păcate, de curajul şi 
jertfa acestor oameni ne amintim doar la câte un 
moment festiv. În rînd cu foştii deţinuţi politici 
de la începutul epocii comuniste, revoltaţii de la 
Braşov sînt ignoraţi, cînd nu de-a dreptul 
disprețuiți pentru lipsa lor de „orientare“, de 
înțelegere a realităţii că „nu e bine să te pui cu 
sistemul“. În loc să ne plecăm înaintea lor cînd îi 
întâlnim, or să-i omagiem de cîte ori avem 
ocazia, tăcem vinovaţi. Pentru că cei mai mulți 
dintre noi n-am avut curajul lor. E bine că totuşi 
mai există o organizaţie care menţine vie 
memoria acelor vremuri: Asociația 

„15 noiembrie“ - Braşov. Directorul revistei 
ROST, Claudiu Târziu, a fost invitat la 
Conferința internaţională pe care Asociaţia „15 
noiembrie“ a organizat-o în acest an la Braşov, 
sub înaltul patronaj al preşedintelui României. 
Din păcate, nu a putut onora această invitaţie, 
dar a transmis adevăratei elite a țării - aceia 
care s-au opus regimului comunist - 
recunoştinţa noastră, a celor de la ROST, 
pentru că au apărat demnitatea naţională, şi 
sprijinul nostru. 

PS Sofronie începe vînătoarea de 
antiecumeniști 





E limpede pentru 
toţi cei zdraveni la 
cap: „ecumenismul“ 
nu este credință, ci 

| politică. Or politica 
se bazează nu pe 
Adevăr, ci pe 
interese. Iar cine stă 
în calea unei 
politici, deci a unei 
maniere de 
satisfacere a unor 
interese de către o entitate anume, se expune 
unui risc major. „Ecumenismului“ i se opun în 
general cei înarmați duhovniceşte. Represaliile 
asupra lor nu întirzie. Exemplu recent: 
ieromonahul Eftimie Mitra, egumenul Schitului 
Huta - Bihor. Părintele a fost schimbat din 
funcţie şi oprit să slujească şi să predice în satele 
învecinate, pentru că a ridicat glas contra 
„ecumenismului“. Pretextul a fost că părintele 
Eftimie Mitra nu are studii teologice, ca şi cum 
asta primează în monahism (părintele Cleopa şi 
alti sfințiți slujitori ai noştri n-au avut şcoală mai 
de loc, dar s-au dovedit mari duhovnici şi stareţi 
iubiţi). Părintele Eftimie este cunoscut pentru 
activitatea sa publicistică bazată pe învățătura 
creştină adevărată, nutrită din Sfînta Scriptură şi 
din Sfînta Tradiţie, ca şi pentru atitudinea 
antiecumenistă făţişă. Pentru că încercat să vor- 
bească pe aceeaşi temă la şedinta cu preoții de la 
Beiuşi, din 13 noiembrie a.c., părintele Eftimie a 
fost admonestat de PS Sofronie Drincec, 
Episcopul Oradei, care a doua zi l-a demis şi i-a 
interzis să mai slujească şi să mai predice în 
satele bihorene. PS Sofronie este cea mai 
proaspătă surpriză neplăcută a Sfintului Sinod. 
Afirmat ca un episcop tradiţionalist, patriot şi 
vrednic la Gyula, în Ungaria, PS Sofronie a fost 
susținut pentru a deveni episcop al Oradei de 
către unii dintre cei mai înduhovniciți şi cu 
autoritate ierarhi ai noştri. Însă, imediat după ce 
a fost ales la Oradea, PS Sofronie a început să-şi 
dea arama pe față. Mai ca l-a pus sub arest la 
domiciliu pe fostul episcop Ioan Mihăilţan, 
pensionat şi restras din scaun din pricina bolii, 
l-a exilat într-un capăt de județ pe Episcopul 








Pr. Eftimie 


Vicar Petroniu Sălajanul şi a început să tune şi să 
fulgere împotriva călugărilor antiecumenişti. În 
şedinta de la 13 noiembrie a.c., PS Sofronie a 
făcut următoarele afirmaţii grave: că preoții şi 
călugării care se opun ecumenismului sînt 
„răzvrătiți“; că mănăstirea Petru Vodă - Neamţ 
este „turbulentă“ şi trebuie ocolită (tot pe motiv 
de antiecumenism, desigur); că nu trebuie luate 
în seamă cuvintele duhovniceşti ale părintelui 
Iustin Parvu, stareţul de la Petru Vodă, ca şi 
acelea ale părintelui Arsenie Papacioc de la 
Techirghiol şi ale altora, după cum s-a exprimat 
preasfințitul, „aşa-zişi duhovnici care nu fac 
altceva decât tulburări“; că monahii 
antiecumenişti, adică 90% din numărul lor total, 
sînt „analfabeți şi inculţi“; că ierarhii care vor 
mai da binecuvântare pentru cărți care se opun 
eresului ecumenist vor fi maziliţi, adică, în 
limbajul diplomatic pe care l-a folosit PS 
Sofronie, „se vor trezi mutaţi de canon într-o 
mănăstire“! Demiterea unui egumen mai 
treacă-meargă, chiar dacă s-a făcut fără un motiv 
valid. Dar vorbirea de rău a unor trăitori şi 
apărători ai Ortodoxiei, ca părintele Iustin sau 
părintele Arsenie, or amenințarea unor episcopi, 
nu pot fi tolerate. Dacă aşa înțeleg unii sinodali 
să impună la noi „ecumenismul“, mă tem că vor 
fi pricină de mare smintire. Să nu fie! 


Românii, tot mai puţini și mai 
bătrîni 

Strategia Postaderare a României, elaborată de 
specialişti din cadrul Academiei Române, guvern 
şi BNR, arată că ţara noastră nu mai poate evita 
scăderea dramatică a populaţiei. Se estimează că 
populaţia României se va cifra la 17 milioane de 
locuitori în jurul anului 2025. Raportul arată că 
la 1 iulie 2005 România avea puţin peste 21 de 
milioane de locuitori şi intră în al 16-lea an de 
scădere a numărului populaţiei. O uşoară 
întrerupere a acestei tendinţe a fost înregistrată 
în 2002 când, față de anul anterior, populaţia a 
crescut cu 113.819 locuitori. Documentul 
subliniază că structura pe virste a populaţiei 
reflectă un proces de îmbătrânire demografică, 
prin scăderea natalității, reducerea populaţiei 
tinere (0-14 ani) de la 18,3%, în anul 2000, la 
15,6%, în 2005, şi creşterea populaţiei vîrstnice 
(de 60 de ani și peste) de la 18,8%, în anul 2000, 

la 19,2%, anul trecut. Vîrsta medie a populaţiei 
era de 38,6 ani în 2005, caracteristică țărilor cu 
o populaţie „adultă“. 


Scrisorile confiscate de Securitate 
așa rămîn 

Scrisorile private care au fost interceptate de 
Securitate înainte de 1989 vor intra pe mîna 
istoricilor şi a cercetătorilor de la CNSAS în 
urma deciziei luate de Consiliul Suprem de 
Apărare a Țării (CSAT). Astfel, corespondenţa va 
ajunge de la SRI la Consiliul Naţional pentru 
Studierea Arhivelor Securităţii (CNSAS). 
Hotărîrea este salutată de Corneliu Turianu, 
membru al CNSAS, care a declarat că, „dacă sînt 
scrisori ce aparțin unor delatori care toarnă pe 
foarte mulți“, acestea le vor fi de folos la dosare 
pentru a da un verdict sau altul. Gabriel 
Andreescu, specialist în drepturile omului 
vorbind cu dreptate acum), vede însă altfel 
problema: „În ceea ce priveşte corespondența 
privată, se pune problema restituirii 
proprietarilor de drept pentru că, din punctul 
meu de vedere, aceste scrisori nu pot fi tratate la 
fel ca dosarele care ajung la CNSAS“. Cît despre 
soarta scrisorilor, ne-a mai precizat Corneliu 
Turianu, dacă acestea nu conţin informaţii 
importante, se va face „un fel de 

arhivare a acestor documente“. Totuşi, 

Turianu a recunoscut că „atita timp 

cât expeditorul sau destinatarul trăieşte 

se restricționează accesul la documente 

sau se cere acordul familiei pentru 

consultarea lor“. 


Editorial 


cultural/spiritual. Iată de ce am considerat prio- 
ritar „războiul“ cultural. Adversarii noştri natu- 
rali sînt cei care alcătuiesc „elita“ Noii Stîngi, care 
legitimează, potențează şi promovează o socie- 
tate globală, aplatizată, din care dispar diferen- 
țele dintre popoare, state, religii (uniformizarea 
credințelor fiind, în ultimă instanță, un alt mod 
de a-L nega pe Dumnezeu, oricât ar părea de para- 
doxal) sau culturii şi în care persoana este trans- 
formată într-un simplu număr. Se urmăreşte în 
continuare, aşadar, într-o altă manieră, mai puţin 


Reparaţie întirziată pentru foștii 
deținuți politici 

Guvernul a adoptat un proiect de lege conform 
căruia foştii deţinuţi politici din perioada 
comunismului vor beneficia de ştergerea tuturor 
consecinţelor penale şi pot obține despăgubiri 
pentru prejudiciul moral suferit pentru 
condamnare. Persoanele care au suferit 
condamnari cu caracter politic, precum şi 
consecinţe administrative asimilate acestora, în 
perioada 6 martie 1945-22 decembrie 1989, vor 
beneficia de ştergerea tuturor consecinţelor 
penale şi repunerea în drepturi, în cazul în care 
a fost dispusă decăderea din aceste drepturi sau 
degradarea militară. Sînt exceptate de la 
prevederile Legii persoanele care au fost 
condamnate pentru infracțiuni contra 
umanității sau celor în cazul cărora s-a dovedit 
că au desfăşurat o activitate cu caracter 

fascist în cadrul unei organizații sau mişcări de 
acest fel sau persoanelor care au fost 
condamnate prin hotărîri judecătoreşti şi au 
obţinut anularea hotărîrilor de 

condamnare pînă la data intrării în vigoare a 
acestei legi. Iniţial, de la prevederile 

Legii reparatorii erau exceptaţi 

şi cei care desfăşuraseră activități cu caracter 
legionar, ceea ce ar fi presupus 

excluderea majorităţii condamnaților 

politic, însă Guvernul a renunţat 

la această prevedere. Rămîne 

însă de văzut cine şi cum va stabili 

că un fost deţinut politic a avut activitate 
fascistă. Sperăm să nu fie loc de mari abuzuri şi 
nedreptăți aici. 


(urmare din pag. 3) 


traumatizantă dar nu şi mai puţin ticăloasă, 
„visul de aur“ al comunismului. Veţi înțelege, 
deci, de unde şi anticomunismul nostru fără rest, 
care, în ciuda a ceea ce susține „elita“ stîngistă, nu 
e deloc desuet. 

Vîrsta revistelor e alta decât ce a oamenilor: 
Ia cinci ani, ROST este la majorat. Cum s-ar zice, 
intră cu adevărat în viață. Şi la un astfel de mo- 
ment ce-şi poate dori altceva decât să-şi împlineas- 
că năzuințele pentru care s-a născut? Dumnezeu 
să ne ajute! 

Întoarcerea hoardelor 


Întreaga presă din România s-a isterizat după asasinatul care 

a zguduit Italia” şi a provocat consternarea autorităților de la Roma, 
furia italienilor şi răbufnirile extremei drepte din peninsulă. 

Mirarea s-a aşternut ca o mască pe chipurile jurnaliştilor şi analiștilor 
dâmbovițeni, care au privit descumpăniți unul la celălalt: iată ce ni s-a 
putut întâmpla - oare cine o fi vinovat? Chiar aşa, cine? 


Mihail Albişteanu 





spre autorităţile de la Bucureşti, care au 

evitat întotdeauna să recunoască faptul că 
România se confruntă cu o problemă serioasă - 
infracţionalitatea (cu un procent special de mani- 
festare în rândul minorităţii ţigăneşti), însă nici 
presa, care a promovat ani în şir imagini violente 
nu poate fi scoasă din discuţie. De frica acuzaţii- 
lor de discriminare pe criterii etnice şi a CNCD, 
politicienii români se feresc să recunoască exis- 
tența situaţiei, adoptând păguboasa politică a 
struțului. A fost nevoie ca ambasadorul Italiei la 
Bucureşti, Daniele Mancini, să declare că există 
ceva ce poate fi numit „o problemă rromă“, pen- 
tru ca mass-media să se întrebe dacă, într-adevăr, 
o astfel de chestiune îşi face simțită prezența în 
România. Diplomatul a arătat că el însuşi a fost 
atacat astă vară în Cişmigiu, trebuind să nego- 
cieze pentru recuperarea propriului telefon mo- 
bil din mâinile jefuitorilor. Şi a cerut găsirea unei 
soluţii pentru întreaga comunitate a țiganilor din 
România. 

După ce Antonescu i-a plimbat şi muncit prin 
Transnistria (unde unii dintre ei au murit datori- 
tă condiţiilor inumane de trai), după ce comu- 
niştii le-au luat aurul şi i-au dezrădăcinat aproape 
complet, rupându-i de stilul tradițional de viață, 
acum, în democraţie, țiganii (cărora unii lideri de- 
ai lor, mai cu ştaif, şi „directori“ ai opiniei publice 


p rima dată degetul acuzator se îndreaptă 








| 

/i 
de la noi preferă să le spună „rromi“, de parcă 
asta ar schimba ceva) au fost lăsaţi de izbelişte, 
autorităţile arătându-se bucuroase că preferă să 
plece (poate că au şi fost încurajați tacit în acest 
sens) din țară. Ceea ce s-a făcut pentru integrarea 
lor a fost superficial şi declarativ. Mai mulţi bani 
s-au cheltuit pentru a se demonstra că au fost per- 
secutați în al doilea război mondial, decât pentru 
programe reale de integrare în societate. Abia 











* Giovenna Regianni, o italiancă din Roma, soţia unui ofiţer al Marinei italiene, a fost omorâtă în bătaie şi jefuită, 
la începutul lui noiembrie a.c. Cetăţeanul român de etnie țigănească Rnicolae Romulus Mailat, pripăşit în 
„Cizmă“ în nădejdea unui trai mai bun şi trăind din gunoaie, este presupusul asasin al femeii. Procesul lui încă 
se judecă, dar opinia publică şi politicienii (români şi italieni deopotrivă) l-au şi condamnat. 

acum, premierul Tăriceanu vorbeşte despre în- 
cercarea de a-i aduce la un numitor comun cu 
restul societăţii româneşti, inclusiv prin a le găsi 
locuri de muncă, în timp ce preşedintele Băsescu 
a cerut Comisiei Europene să implementeze in- 
truziunea socială a rromilor la nivelul Uniunii, 
arătând astfel că întreaga Europă are o problemă 
cu această etnie. 

Mulţi români se bucură pe înfundate: „spu- 
neați că îi discriminăm pe ţigani în România, 
acum aşa vă trebuie, descurcaţi-vă cu ei, integra- 
ți-i voi!“. Sigur, este simplu să arunci pisica moar- 
tă în curtea cuiva, dar hai să observăm că infrac- 
torii, atât acasă cât şi aiurea nu sunt doar țigani, ci 
şi etnici români. Nu este vorba doar de faptul că 
autorităţile de la Bucureşti au ignorat decenii în 
şir problemele unei comunități. Situaţia este mult 
mai gravă, demonstrându-se că întrega politică 
de stat legată de educaţie este un fiasco. Se culeg 
acum roadele anilor de corupţie din poliție şi 
justiție, a pedepselor minime, a eliberărilor con- 
diționate şi a decretelor de amnistie, a lipsei pro- 


gramelor de reeducare din penitenciarele nemo- 
dernizate, dar poate mai ales a lipsei de viziune 
în ceea ce priveşte politicile educaţionale în me- 
diul şcolar, care au permis dezvoltarea unei noi 
generații de delicvenţi după cea de care România 
a reuşit să scape după 1989, prin deschiderea gra- 
niţelor. Trebuie să ne asumăm faptul că, în afară 
de milioane de muncitori cinstiți, am exportat şi 
numeroşi infractori, ale căror bande organizate 
au terorizat continentul în ultimii 17 ani. Iar cei 
mai „noi“ dintre ei sunt produsul lipsei unui sis- 
tem educaţional românesc care să funcționeze 
coerent, al genocidului cultural din ultimii ani, 
continuator, sub altă formă, al celui comunist. 

Pe de altă parte, realitatea nu poate fi negată 
şi este bine că şeful statului a avut curajul să abor- 
deze problema: majoritatea infractorilor aparțin 
etniei ţigăneşti şi o parte din responsabilitate re- 
vine şi liderilor acestei etnii, că nu au găsit solu- 
țiile pentru ca fenomenul să fie diminuat. 

Iar nouă, acum, nu ne rămâne altceva decât 
să aşteptăm întoarcerea acasă a hoardelor. 

Apărarea lui Cioroianu 


Am asistat în ultima vreme la un vacarm de huiduieli, invective, 
grimase şi fine luări de pozitie disprețuitoare la adresa ministrului 
de Externe Adrian Cioroianu. Ar îi diplomatic (apropos de funcţia 
sa actuală!) să spun că nu mă număr printre admiratorii săi 
înfocaţi, dacă va fi având aşa ceva. Și spun acest lucru cu toată 
naturaleţea, dar nu pentru a deveni mai credibil în mica mea 
„apărare a lui Socrate“, căci nu mă interesează detel unghiul din 


Cristi Pantelimon 





care sunt privite cuvintele mele. 

ur şi simplu, față de declaraţiile sale evi- 
p dent hazardate, neconforme cu scrobeala 
diplomatică şi limbajul de lemn (sau „lim- 
ba de lemn“, cum spune Fr. Thom) mi se pare că 
s-a făcut excesivă anchetă şi s-au tras excesive 
consecinţe. Omul a fost deja condamnat Ia exclu- 
derea din cariera politică de tot soiul de organiza- 
ţii sensibile la problema ghetoizării, de la cele 
ţigăneşti (sau rrome, dacă se preferă), la cele 
evreieşti. În cazul primelor, reacția este cu totul 
naturală, ceea ce nu înseamnă neapărat sinceră, 
dar în stadiul actual al jocului de şah, mişcarea 
era previzibilă. În cazul organizaţiilor evreieşti, 
lucrurile sunt mai complicate. Din două motive. 
În primul rând, pentru că lobby-ul de care sunt 
ele capabile întrece cu mult forța primelor, în al 
doilea rând, pentu că personajul pe care-l aruncă 
acum la groapa cu gunoi a istoriei nu părea să 
aibă datele unui antisemit în blană de oaie. 
Dimpotrivă! Cine a urmărit emisiunea finală de 
la concursul Cântarea României în variantă de- 
mocratică (alias „Zece pentru România“) şi-a dat 
seama că istoricul Adrian Cioroianu este ferm 
convins că Ion Antonescu a fost un cvasirătăcit la 
cârma destinelor țării. Opinie perfect plauzibilă, 
la care, încă odată, istoricul (dar) şi omul de lume 
Cioroianu avea tot dreptul (deşi nu se cădea să 
accepte să-i fie „avocat“ personajului în spectaco- 
lul tv, dacă ţinea să adopte poziţia pe care a adop- 
tat-0). Câţi duşmani dintre cei care cred că Anto- 
nescu ar fi curățat România de ţigani (şi ne-ar fi 
scăpat, astfel, peste timp, de sâcâielile „problemei 


ţigăneşti“ actuale) nu şi-o fi atras atunci domnul 
Cioroianu! Şi, probabil, câte zâmbete îngăduitoa- 
re din partea ultimilor supraviețuitori ai urmaşi- 
lor lui Moise pe meleagurile noastre! Iată că, de 
data aceasta, fără să vrea, Cioroianu este rapid şi 
irevocabil arondat liniei Antonescu, pe care, cu 
eleganță, desigur, o respinsese în pomenita emi- 
siune! Încurcate mai sunt căile... ideologice ale 
Domnului! 

De data aceasta, Cioroianu a făcut o gafă. O 
gafă care cu greu poate fi trecută cu vederea în 
lumea corectă politic a diplomaţiei şi establish- 
mentului politic european actual. Un Rocco Buti- 
glione, de va fi urmărit, ca italian, acest episod, 
probabil ar fi putut să-l consoleze pe tânărul nos- 
tru ministru. Dar, culmea, Cioroianu nu este luat 
în vizorul Comisiei Europene sau al Parlamentu- 
lui European, ci este tăvălit chiar la el acasă. De ce 
oare? Pentru că şi la noi, pe malurile Dâmboviţei, 
lumea a prins gust de limbajul cu dublu înțeles al 
diplomaţiei. Am început să ne sastisim de cuvin- 
tele fruste, de expresiile neaoşe, de adevărurile 
nesofisticate. Ne place, ca pisica, să îngropăm ... 
problemele, dar problemele noastre, cu noi înşi- 
ne, cu ţiganii, cu hoţii sau cu cine vor mai fi, sunt, 
din păcate, extrem de nediplomatice şi de directe. 

Adevărul e că italienii se vor fi săturat să-i 
vadă pe dragii noştri de ţigani ieşind la cerşit, 
pustiind buzunarele urmaşilor Romei şi hălă- 
duind ca la ei pe Covaci sau pe Lipscani, cu ghiu- 
lurile umplându-le toate degetele butucănoase 
de la mâini şi fustele creţe foindu-se printre crea- 
torii de modă din Milano. Noi ne-am obişnuit cu 
ei, dar ceilalți, „vechii europeni“, încă mai au de 

îndurat purgatoriul aculturaţiei cu această exoti- 
că rasă. Aşa că declaraţiile lui Cioroianu nu au 
fost deloc bine primite la noi, dar s-ar putea să 
convingă tocmai acolo unde a izbucnit buboiul, 
adică în Italia, căci acolo s-a produs crima care a 
umplut paharul intoleranței şi tot acolo se în- 
cearcă acum stăpânirea valului de violenţă. 
Condamnarea lui Cioroianu la el acasă se 
sprijină pe o mare dedublare mentală. Toţi româ- 
nii, dar absolut toţi, vor fi gândit, măcar odată în 
viaţa lor, măcar într-o clipă de exasperare, că 
țiganii merită un tratament şi o supraveghere 
aparte, că, în încăpăţânarea lor de a nu se încadra 
sistemului, devin indezirabili, că, indiferent câte 
programe de integrare vor fi epuizate pe ei, le 
place mai mult starea de certitudine tribală decât 
mersul pe sârmă în societatea modernă, că, indi- 
ferent câte instanțe morale vor fi resuscitate în 
propria lor comunitate, contactul lor cu civiliza- 
ţia va produce mereu scântei. E un dat. Toţi am 
gândit aşa. Să nu ne ascundem. Desigur, în aceas- 
tă patrie de cârtitori antiţigani, greu vei găsi un 
român gata să-i facă felul unui oacheş. Greu îl 
convingi pe român să se separe de aproapele lui, 
chiar dacă e ţigan, bulgar, ungur, evreu sau sas. 
Necum să-l prigonească. Când convieţuirea este 
de sute de ani, comunitățile învaţă să se urască şi 
să se tolereze în acelaşi timp, învaţă să se pone- 
grească şi să-şi menească tot răul de pe lume, apoi 
să se împace, în virtutea datului inexorabil al ne- 


voii de convieţuire zilnică. Cioroianu n-a făcut 
decât să dea puţin la o parte perdeaua care acope- 
ră fondul real al convieţuirii noastre zilnice cu 
țiganii. Adesea simţim cu toţii că ne-am săturat de 
furtişagurile lor, de fasoanele lor actuale de 
îmbogăţiți „occidentali“, de violența lor sălbatică, 
sadică, ajutată de săbii ninja de cartier. Dar 
aceiaşi țigani pe care-i blestemăm în ceasul aces- 
ta, mâine, dacă-i vedem la anaghie, ne devin sim- 
patici şi le aruncăm un codru de pâine, sau îi 
luăm la muncă cu ziua, să nu-i lăsăm să li se 
prăpădească plozii de foame. Fenomenul ţigă- 
nesc e prea complex pentru a fi epuizat de retor- 
tele străvezii ale limbajului diplomatic. Iar Adrian 
Cioroianu chiar nu merită tăvălit pentru gafa 
făcută. Mai degrabă ar trebui să-l felicităm că, în 
sfârşit, a întors lupa şi spre colțul de iad al vieții 
noastre reale. Ne place sau nu, el a anticipat un 
fenomen pe care politica „mare“ îl ţine sub obroc 
încă: fenomenul sau problema țigănească. Iar 
anticipările au toate caracter înspăimântător. Nu 
vreau să torn mai mult gaz pe foc şi să spun că 
sus-numita problemă este de o gravitate fără 
precedent. Nici o problemă nu este fără soluție şi 
nici una nu comportă cu necesitate o soluţie vio- 
lentă. Dar nici nu ne putem preface că nu există. 
Orice comunitate are de plătit tribut intrării ei în 
istorie. A venit acum rândul țiganilor. Doamne fe- 
reşte ca Cioroianu să le fi prezis, fără vrere, 
viitorul! 

Stat, Biserică 


și CNSAS 


Preocuparea celor care frecventează Biserica maximum 15 minute pe 
an faţă de problema colaborării clerului cu Securitatea este din start 
dubioasă. Se poate explica fie printr-o carenţă la capitolul reflecţie 
inteligentă asupra naturii spaţiului politic contemporan, fie prin alte 
mecanisme: agenda secularistă care sapă Biserica la adăpostul retoricii 
democratice, jocuri de putere, frustrări personale. 


Alexandru Racu 





trăim, politicienii, vrem nu vrem, ne repre- 
zintă, gestionează afacerile de interes public 
şi, mai ales, gestionează banii pe care statul ni-i ia 
din buzunar sub forma impozitului. Tot în vir- 
tutea aceluiaşi regim democratic, Biserica ne re- 
prezintă doar dacă vrem. Mai exact, aceeaşi Con- 


AN 
] n virtutea regimului democratic în care 





stituție care afirmă principiul reprezentării politi- 
ce cu caracter democratic, afirmă şi principiul li- 
bertăţii de conştiinţă. Vreau nu vreau, preşedin- 
tele țării este şi preşedintele meu, pe când pa- 
triarhul Bisericii Ortodoxe Române este patriar- 
hul meu numai dacă vreau. Legea în România te 
obligă să plăteşti impozit, nu te obligă să mergi la 
biserică. De aceea, interesul „general“ în proble- 
ma dosarului de Securitate se justifică în cazul ce- 
lor care candidează la obținerea de 
funcţii publice, nu şi în cazul clerului. 
Mai ales atunci când cei interesaţi de 
dosarele clerului sunt indivizi care 
consideră Biserica bună numai pen- 
tru prostime şi care consideră că sta- 
tutul lor „spiritual“ superior îi exclu- 
de automat de la tipicul bisericesc, 
valabil numai pentru babe. Într-un 
asemenea caz ai de-a face fie cu inte- 
rese financiare nemărturisite, fie cu 
interese oculte, fie pur şi simplu cu 
instinctul leninist al puterii asupra 
maselor al unor grupuscule de fac- 
tură gnostică care caută să delegi- 
timeze elita bisericească pentru a se 
autolegitima ca noua elită. 

Ce vreau să subliniez prin aceas- 
ta? Că reforma în Biserică se face de 
către Biserică şi numai de către ea; 
nu de către presă, nu de către intelec- 
tuali şi nu de către stat şi instituţiile 
sale. Mi se va reproşa probabil că 

vorbesc în termeni ideali. E adevărat. Totuși, dacă 
e să se facă cu adevarat reformă şi nu învârteli de 
conjunctură, precondiţia este o reală maturitate 
eclezială care să-şi găsească expresia printr-o 
deplină autonomie a Bisericii. O asemenea auto- 
nomie reprezintă nu numai singura posibilitate 
de autentică reformă bisericească, ci şi singura 
posibilitate pentru Biserică de a susține politic o 
doctrină de inspiraţie creştină. Căci agenda poli- 
tică a Bisericii nicidecum nu se poate impune 
prin ploconiri la poarta politicienilor. Urmând 
această metodă se obţine exact opusul Biserica 
se supune, nu se impune. Agenda politică a Bise- 
ricii s-ar putea impune (dacă şi în ce măsură se va 
impune depinde în ultimă instanță de calitatea 
electoratului) doar prin utilizarea mecanismelor 
democratice, prin votul credincioşilor care să 
trimită în Parlament partide care işi asumă ca 
agendă electorală promovarea de măsuri politice 
inspirate de morala creştină. Partide care pentru 
moment lipsesc cu desăvârşire. Dau un singur 
exemplu: nici un politician de la noi, după 1989, 
nu a îndrăznit să-şi asume pe agenda electorală 
opoziţia faţă de avort. În alte state, şi nu neaparat 
de tip taliban, ci state civilizate şi cât se poate de 
occidentale, lucrurile stau întru totul altfel: a se 
vedea cazul republicanilor în SUA. 

Evident, un astfel de angajament politic al 
Bisericii Ortodoxe se poate transforma foarte 
uşor într-un mecanism clientelear lipsit de 
scrupule, în lipsa calităţii „materialului uman“, la 
nivel de ierarhie, cler, popor, material care nu se 
obţine prin mijloace miraculoase. Şi, evident, 
schimbarea de sistem în cauză nu ne va scăpa 
automat de toate problemele. Ca orice reformă, 
şi aceasta din urmă poate îmbunătăţi lucrurile 
doar într-o anumită limită, iar problema fezabili- 
tăţii rămâne un subiect deschis dezbaterii. În 
plus, o autonomie reală a Bisericii necesită întâi 
de toate autonomia financiară. Din păcate, pen- 
tru moment, capacitatea Bisericii de a-şi asuma 
un asemenea statut rămâne întru totul discuta- 
bilă şi rămâne astfel deoarece conştiinţa eclezială 
a unei bune părți din cei 86% de „binecredin- 
cioşi“ din sondaje rămâne la rândul ei la fel de 
discutabilă. În situaţia actuală, după cum bine a 
subliniat Mihail Neamţu într-un articol publicat 
recent în revista „22“ ierarhii Bisericii, din mo- 
ment ce ştiu să se ducă la Ministerul Finanţelor 


să-şi ia salariul, trebuie să înveţe să se deplaseze 
şi la celelalte instituţii ale statului, cum este cazul 
CNSAS. Altfel spus, motivul pentru care şi-au că- 
pătat statutul de obiect al mitocăniilor lui Mircea 
Dinescu este chiar statutul lor de funcționari de 
stat. Iar atâta timp cât nu fac nimic pentru a-şi 
schimba statutul nu este cazul să se plângă. Atâta 
timp cât Biserica este finanțată de stat, ea este tra- 
tată ca departament de stat şi, bineînţeles, că şi 
Mitică, ăla care merge la Biserică 15 minute pe an 
sau mai puţin, pe bună dreptate îşi justifică impli- 
carea în problemele Bisericii, căci până la urmă şi 
el dă banul pentru Biserică prin intermediul im- 
pozitului perceput de către stat! 

În esență, statul însuşi a reprezentat mobilul 
prin care Biserica a fost în parte prigonită, în 
parte racolată de către Partid. Revoluţia din 
1989, ştim bine, nu a înlocuit regimul comunist 
cu un regim creştin, conceptul din urmă fiind ori- 
cum utopic, nici nu a înlocuit clasa politică, ci 
doar a reciclat-o. Aceasta din urmă a blocat şi blo- 
chează lustraţia la toate nivelurile, inclusiv cel bi- 
sericesc, atâta timp cât acest lucru o avantajează. 
La fel de bine o poate folosi ca instrument de san- 
taj. Iar dacă puterea ajunge în mâna unor oameni 
pe care lustraţia nu-i afectează, fie datorită faptu- 
lui că sunt prea tineri deşi nu neapărat mai buni 
decât bătrânii turnători, fie datorită faptului că 
au dosarul în regulă, ceea ce însă nu-i transformă 
neapărat în prieteni ai Ortodoxiei, lustraţia poate 
fi folosită la nevoie ca instrument de dărâmare a 
Bisericii, sau ca instrument de înlocuire a vechiu- 
lui „personal“ cu „personal“ nou de factură euro- 
ortodoxă. Asta se întâmplă atunci când statul, de 
data asta doar euro-secular nu şi comunist, este 
împuternicit să curețe Biserica fie de comunişti, 
fie de corupți. Şi observăm că statul, după ce a te- 
rorizat Biserica, a avut bineînţeles „înțelepciu- 
nea“ să păstreze şi arhivele. O şti el ce-o şti! 

Evident, colaborarea unei bune părţi din cler 
cu fosta Securitate rămâne o problemă cât se poate 
de serioasă a Bisericii. Sunt oameni care şi-au pier- 
dut viața în închisoare în urma delaţiunilor. Cu 
toate acestea, deseori soluţiile propuse fie nu țin- 
tesc miezul problemei, fie mai mult reuşesc chiar 
să perpetueze răul în mod subtil şi după comu- 
nism. Se poate vorbi mult şi bine despre valenţele 
purificatoare ale mărturisirii publice. Realitatea 
este că nu oricine a ajuns la gradul de maturitate 

duhovnicească la care să poată suporta ştirea că 
pesoana căreia i-a mărturisit toate mizeriile sufle- 
teşti turna la Securitate, ba mai mult că poate tur- 
na chiar cele auzite la spovedanie. În plus, vedem 
cum în România post-decembristă o simplă recu- 
noaştere a vinei te face vrednic de a fi membru în 
chiar „Comisia Prezidenţială pentru Analiza Dic- 
taturii Comuniste“ Asta în condiţiile în care Bise- 
rica are martiri în viață, oameni care n-au făcut 
nici un compromis, pe care nu s-a mai gândit ni- 
meni Să-i invite în Comisie!! Or fi fost, vezi Doam- 
ne, prea naționaliști pentru noile gusturi euro- 
pene! Mai mult, vedem cum în ultima vreme mai 
marii se tot decorează unii pe alţii: Băsescu pe 
Prea Fericitul, Prea Fericitul pe Băsescu. şi mă 
întreb, pe părintele Calciu, deopotrivă un sfânt şi 
un erou național s-o fi gândit careva să-l decore- 
ze!? Evident, nu! Căci vorba lui Bacovia, „prin 
asta eşti celebră-n Orient, o țară tristă plină de 








umor!“. Hai să fim sinceri, la cum stau lucrurile în 
țara asta în general, o lege a lustraţiei ar fi tocmai 
bună să înlocuiască un individ pe care laşitatea l-a 
învins cândva şi care, cine ştie, poate că o mai fi şi 
suferit „fraierul“ de chinuri de conştiinţă în tăce- 
re, cu un tânăr fripturist care, dacă apuca vre- 
murile de dinainte de Revoluţie îl băga şi pe taică- 
su la puşcărie. 

Şi, dincolo de toate acestea, hai să ne gândim 
un pic şi la resursele reale ale societăţii româneşti 
la momentul 1989 şi să reflectăm un pic în mod 
pragmatic şi asupra gradului real de fezabilitate a 
lustraţiei. Ne amintim cum la începutul anilor "90 
s-a tot insistat pe retragerea patriarhului. Asta ca 
şi cum împuşcarea lui Ceauşescu ne-ar fi vindecat 
automat de comunism, iar acum rezolvăm şi pro- 
blema Bisericii prin schimbarea lui Teoctist. Cum 
rămâne însă cu restul Sinodului? S-a spus că Prea 
Fericitul Teoctist n-a facut nimic ca să împiedice 


1 De precizat, însă că Mitropolitul Nicolae Corneanu s-a retras din Comisie subliniind faptul că şi el se afla printre 
cei vizaţi de raport. A afirmat, de asemenea, că nu ştie de către cine a fost numit ca membru al Comisiei şi că nu 
şi-a dorit acest lucru. Rămâne însă emblematică atitutdinea celor care, chipurile, nu au găsit un reprezentant 
mai vrednic al Bisericii, întărind în mod parşiv superstiţia conform căreia Biserica Ortodoxă n-a produs nici un 


martir în anii comunismului ci doar colaboratori. 

dărâmarea bisericilor. Dar restul Sinodului a fă- 
cut? Marea majoritate a clerului a făcut? Societa- 
tea în general, în timpul dictaturii ceauşiste, a ar- 
ticulat vreo mişcare de dizidenţă serioasă - alt- 
ceva afară de acte de curaj admirabile dar strict 
izolate? Am avut noi Solidaritatea precum polo- 
nezii? şi, nu în ultimul rând, stau şi mă întreb ce 
aş fi făcut eu (în mod real, nu doar în principiu) 
dacă aş fi prins vremurile respective, căci ştim 
bine că după război mulţi viteji se arată. Dacă din 
punct de vedere istoric am tot mers după princi- 
piul „capul ce se pleacă sabia nu- taie“ nu trebuie 
oare să ne asumăm acum şi consecinţele la nivel 
colectiv? Se poate înlocui peste noapte un întreg 
Sinod sau o întreagă societate? În ceea ce priveşte 
Sinodul, doar dacă alegi soluţia bulgărească, care 
probabil că pe unii intelectuali i-ar încânta de 
minune. Pe creştinii ortodocşi cu capul pe umeri, 
însă, nu poate decât să-i îngrozească. 

Articolul de față nu reprezintă o pledoarie 
pentru naivitate sau pentru resemnare. Sunt per- 
fect convins că o astfel de abordare convine de 
minune celor care au colaborat fără să-şi facă nici 
un fel de proces de conştiinţă şi care pot agita 
spectrul „pericolului revoluționar“ doar ca să-şi 
păstreze funcţiile. Cei care abuzează în 
mod lipsit de scrupule de dictonul „nu ju- 
decaţi ca să nu fiţi judecaţi“ şi care chiar 
utilizează religia în maniera denunțată 
de Marx, anume ca opiu pentru popor. 
Însă dincolo de toate acestea, trebuie 
înțeles foarte clar că reforma în Biserică 
nu reprezintă un simplu subcapitol al 
refacerii generale a instituțiilor şi a socie- 
tății civile după comunism. Şi mă încăpă- 
țânez să susțin că Biserica Ortodoxă 
Română nu este şi nu trebuie să fie o 
instituţie a statului român. Reforma în 
Biserică are ca grijă centrală însăşi Bi- 
serica, o realitate pe care doar cei din 
Biserică o pot înțelege. Reforma Bisericii 
trebuie să aibă în vedere ca răul de pe 
urmă să nu fie mai mare decât cel dintâi, 
trebuie să fie străină de isterii intransi- 
gente?, trebuie să fie întâi de toate realis- 
tă şi, drept urmare, să se folosească de 


principiul iconomiei. Este drept, ne aflăm într-un 
cerc vicios. Atunci când problema se află la vârf, 
reforma nu se poate face din interior, întrucât cei 
din interior, adică credincioşii, nu contestă prin- 
cipiul autorităţii în Biserică. Şi asta nu pentru că 
sunt bătuți în cap, cum tind să creadă diverşi „ilu- 
minaţi“, ci pentru că în mod fundamental 
Biserica Ortodoxă este străină de spiritul revolu- 
ționar modern care debutează odată cu Reforma 
Protestantă. Evident, în lipsă de bun simţ, semn 
alunei reale pocăinţe, din partea celor care ar tre- 
bui să promoveze oameni noi pentru vremuri 
noi, retrăgându-se apoi discret, „pe motive de 
sănătate“, sistemul se perpetuează.3 Pe de altă 
parte, reforma făcută din afară, de către oameni 
ce nu sunt ai Bisericii, nu poate fi decât abuzivă ca 
natură şi dezastruoasă ca efect. Însă, evident, 
viața Bisericii nu se reduce la scheme institu- 
ționale, motiv pentru care putem să fim totuşi 
optimişti. Deseori în elanul nostru reformator 
tindem să uităm esențialul, anume, prezenţa ne- 
văzută a Duhului Sfânt în Biserică. Drept con- 
secință, cele mai la îndemână mijloace pentru 
reforma Bisericii rămân, în ceea ce ne priveşte, 
postul şi rugăciunea. 











2 Să ne amintim că donatismul a fost respins de Biserică prin vocea Fericitului Augustin, încă din secolul IV. 
3 Bineînţeles, nu este nicidecum cazul să generalizăm. Numeroşi oameni noi de bună şi foarte bună calitate au 


apărut de la Revoluţie încoace. 

Acordul de la Ravenna 
sau despre o mare eroare 


În perioada 8-14 octombrie 2007, la Ravenna, în Italia, s-a desfășurat cea de a 
zecea întâlnire a Comisiei Teologice Mixte Internaţionale de Dialog între 
Biserica Ortodoxă şi Biserica Romano-Catolică. Au participat câteva zeci de 
reprezentanți (ierarhi, preoți şi teologi laici) ai Patriarhiei Ecumenice, 
Patriarhiei Alexandriei, Patriarhiei Antiohiei, Patriarhiei Ierusalimului, 
Patriarhiei Moscovei, Patriarhiei Serbiei, Patriarhiei României, Patriarhiei 
Georgiei, Bisericii Ortodoxe a Ciprului, Bisericii Ortodoxe a Greciei, Bisericii 
Ortodoxe a Poloniei, Bisericii Ortodoxe a Albaniei, Bisericii Ortodoxe a Cehiei 
şi Slovaciei, Bisericii Ortodoxe a Finlandei, Bisericii Apostolice a Estoniei şi ai 
Bisericii Romano-Catolice. Din partea Patriarhiei Bulgariei nu au venit nimeni, 


iar delegaţia Patriarhiei Moscovei s-a retras în prima zi datorită prezenţei 
delegaţiei Bisericii Estoniene, declarată „autonomă“ de către Patriarhia 
Ecumenică, dar nerecunoscută ca atare de Biserica Ortodoxă Rusă. 


Marcel Răduţ Seliște 





re şi puţin comentat în mediile clericale şi 
ale administraţiei Bisericii Ortodoxe Ro- 
mâne. Există chiar un fel de „cuvânt de ordine“, 
anume diminuarea importanţei concluziilor cu- 
prinse în acord. Într-un comunicat de presă, Prea 
Sfinţitul Petroniu Sălăjanul, Arhiereu Vicar al 
Episcopiei Oradiei şi delegat al Bisericii Ortodoxe 
Române la dialogul teologic internațional între 
Biserica Ortodoxă şi Biserica Romano-Catolică, 
ne spune că „delegaţii Bisericilor Ortodoxe şi cei 
ai Bisericii Romano Catolice nu au luat în discuție 
şi nu au căzut de acord asupra faptului că episco- 
pul Romei ar fi, în acest moment, primul între pa- 
triarhii lumii (subl n. - M.R.S.). Acest lucru ar fi 
imposibil, de vreme ce actualul episcop al Romei 
a şi eliminat, la începutul lui 2006, dintre titlurile 
sale pe cel de patriarh al Occidentului. Primatul 
papal va fi luat în discuţie de această comisie în 
următoarele două etape: 2007-2009 «Primatul în 
primul mileniu creştin»; 2009-2011 «Primatul în 
cel de-al doilea mileniu creştin». 
Analizat într-un stil minimalist, Acordul de la 
Ravenna poate fi înțeles în spiritul declaraţiei 


cordul de la Ravenna este trecut sub tăce- 


Prea Sfinţitului Petroniu Sălăjanul drept un sim- 
plu petic de hârtie lipsit de orice valoare dogma- 
tică tradusă în viaţa ecclezială. Aşa să fie, oare? 

Vaticanul a fost şi este un redutabil actor pe 
scena politică şi religioasă a planetei. Acest fapt 
reprezintă un adevăr istoric incontestabil. În ac- 
țiunile lor, papii au utilizat diplomaţia, persuasiu- 
nea, banii, iar uneori şantajul şi chiar crima pen- 
tru a obține rezultatele dorite. Evenimentele şi 
dovezile istorice ne spun că la Vatican a existat în- 
totdeauna un plan elaborat pe termen foarte 
lung, în care erau cuprinse fundamentele, priori- 
tățile şi direcţiile de acţiune ale Bisericii Catolice 
pentru perioada respectivă. Europa de Est cu- 
noaşte efectele unui astfel de plan şi încă sânge- 
rează datorită ereziei Uniatismului, instrumentul 
prin care Vaticanul şi-a sporit influenţa în țări or- 
todoxe precum România sau Ucraina. 

Credem că Acordul de la Ravenna face parte 
din planul Bisericii Catolice de a spori întinderea 
autorității papale. Nu cred că din partea Vaticanu- 
lui ar exista dorința sinceră de a se reface uni- 
tatea Bisericii lui Hristos. Există suficiente argu- 
mente în acest sens. 

Ni se spune că primatul papal va fi discutat 
în următorii patru ani. De fapt, în următorii patru 

ani se vor discuta efectele acceptării ideii că papa 
este „primus inter pares“. În Acord se lasă de înţe- 
les că, în principiu, primatul papal a fost acceptat 
de semnatari: „Art. 41. Ambele părţi sunt de 
acord că în vremea Bisericii nedespărţite această 
ordine canonică (taxis) era recunoscută de toți. 
Mai sunt de acord că Roma, Biserica care «prezi- 
dează în iubire», potrivit expresiei Sfântului Igna- 
tie al Antiohiei (Către Romani, prolog), ocupă 
primul loc în această taxis şi, prin urmare, epis- 
copul Romei era protos-ul între patriarhi. Nu sunt 
de acord însă în ce priveşte interpretarea dovezi- 
lor istorice din această epocă cu privire la prero- 
gativele episcopului Romei drept protos, o ches- 
tiune înțeleasă în moduri diferite deja în primul 
mileniu. 

Art. 42. Sinodalitatea la nivel universal exer- 
citată în sinoade ecumenice implica un rol activ 
al episcopului Romei ca protos al episcopilor 
scaunelor mari în consensul episcopilor adunați. 
Deşi episcopul Romei n-a reunit Sinoadele Ecu- 
menice din primele secole, nici n-a prezidat vreo- 
dată personal asupra lor, a fost cu toate acestea 
implicat îndeaproape în procesul luării deciziilor 
de aceste sinoade. 








Art. 43. Primatul şi sinodalitatea sunt interde- 
pendente reciproc. De aceea la toate nivelurile 
vieţii Bisericii - local, regional şi universal - pri- 
matul trebuie întotdeauna privit în contextul sin- 
odalităţii, iar sinodalitatea în contextul primatului. 

În ce priveşte primatul la diversele niveluri, 
dorim să afirmăm următoarele: 

1. La toate nivelurile primatul e o practică 
ferm întemeiată în tradiţia canonică a Bisericii. 

2. În timp ce faptul unui primat la nivel uni- 
versal e acceptat atât de Răsărit, cât şi de Apus, 
există diferenţe de înțelegere cu privire la modul 
în care trebuie exercitat, precum şi cu privire la 
fundamentele lui scripturistice şi teologice. 

Art. 44, În istoria Răsăritului şi Apusului, cel 
puţin până în secolul IX, o serie de prerogative au 
fost recunoscute protosului sau capului (kepha- 
le), întotdeauna în contextul sinodalității şi po- 
trivit condiţiilor timpului, la fiecare din nivelurile 
bisericeşti instituționalizate: în plan local, epis- 
copului ca protosal diecezei lui față de prezbiterii 
şi poporul său; în plan regional, protos-ului fiecă- 
rei mitropolii față de episcopii provinciei şi pro- 
tos-ului fiecăreia din cele cinci patriarhii față de 
mitropoliţii jurisdicției fiecăruia; iar în plan uni- 

versal, episcopului Romei ca protos între patri- 
arhi. Această distincţie de planuri nu diminuează 
egalitatea sacramentală a fiecărui episcop sau 
catolicitatea fiecărei Biserici locale. 

Art. 45. Chestiunea rolului episcopului Ro- 
mei în comuniunea tuturor Bisericilor rămâne să 
fie studiată mai în profunzime. Care anume e 
funcţia specifică a episcopului „primului scaun“ 
în ecleziologia de comuniune (koinonia) şi în lu- 
mina a ceea ce s-a spus în textul de față despre si- 
nodalitate şi autoritate? Cum anume trebuie înţe- 
leasă şi trăită în lumina practicii ecleziale a pri- 
mului mileniu învățătura despre primatul univer- 
sal a Conciliilor Vatican 1 şi II? Sunt întrebări cru- 
ciale pentru dialogul nostru şi pentru speranțele 
restaurării comuniunii depline între noi.“ 

În următorii patru ani se vor discuta, con- 
form Art.45, rolul şi funcţia episcopului „primu- 
lui scaun“. În opinia noastră, principiul primatu- 
lui papal a fost acceptat. O mare eroare. Vaticanul 
evită să discute problemele reale care despart 
Catolicismul de Ortodoxie şi aplicând în interes 
propriu tehnica de negociere „să discutăm de- 
spre ceea ce ne uneşte şi nu despre ceea ce ne des- 
parte“, obține de Ia reprezentanții mai multor Bi- 
serici Ortodoxe următoarele concesii: 

- Bisericile Ortodoxe Autocefale sunt consi- 
derate Biserici locale, într-un fel de situaţie de 
inferioritate față de Biserica Catolică, considerată 
Universală (vezi raționamentul de Ia II. Tripla ac- 
tualizare a sinodalității (concilarității) şi auto- 
rității). 

- Tradiţia recunoaşterii primatului mărturi- 
sită în Răsărit şi în Apus dovedeşte că Scaunul 
episcopului Romei este întâiul între scaunele Bi- 
sericii (vezi raţionamentul de la Art. 43). 

- Papa are rolul de primat al Bisericii şi de 
reprezentant legitim şi unic al acesteia (vezi 
raționamentul de la Art. 44). 

- Rolul şi funcţiile primatului papal urmează 
a fi discutate în următorii patru ani (vezi raţiona- 
mentul de la Art. 45). 

Este şocant cu câtă uşurinţă a fost acceptat ca 
viabil principiul primatului papal. Participanţii la 
Conferința de la Ravenna au ignorat în mod voit 
atât evoluţia istorică şi dogmatică a Bisericii Cato- 
lice, cât şi particularităţile istorice ale Ortodoxiei 
Răsăritene. Papalitatea secolului XXI este absolut 
diferită de papalitatea primului mileniu al 


creştinismului. Simplul fapt că papa mileniului I 
era ortodox este suficient pentru a desființa apli- 
cabilitatea raționamentelor cuprinse în Acordul 
de la Ravenna. Dacă aceste raționamente ar fi 
doar o simplă reamintire a unor vremuri de mult 
apuse, ne-am bucura pentru o aşa frumoasă lecţie 
de istorie mărturisită în comun de ortodocşi și ca- 
tolici. Însă Acordul de la Ravenna este o primă 
etapă a unui proces ce urmăreşte să obțină recu- 
noaşterea primatului Papei de la Roma, al papei 
secolului XXI. 

Despre filioque, despre Purgatoriu, despre 
Infailibilitatea Papei, despre toate celelalte grave 
diferențe dogmatice care există între Catolici şi 
Ortodocși nu se discută. Vaticanul nu are acest 
interes. Vaticanul are un plan şi urmează neclintit 
şi cu răbdare acest plan. 

În Ortodoxie, în schimb, nu se poate ajunge 
la adoptarea unei poziţi comune, ferme şi coeren- 
te. Patriarhia Ecumenică este măcinată de orgolii 
şi de nostalgia vremurilor în care stăpânea peste 
toți ortodocşii, Patriarhiile naţionale rămân rătă- 
cite în labirintul intereselor lumești, iar Patriar- 
hia Rusă este încă animată de sentimente naţio- 
naliste şi imperialiste şi de dorința nemărturisită 
de a fi „A Treia Romă“. Apropo, trebuie să menţio- 
năm că reprezentantul Biserici Ortodoxe Ruse în 
Comisia Teologică Mixtă Internaţională de Dia- 
log, PS Ilarion, Episcop al Vienei şi Austriei, a ex- 
primat, la mijlocul lunii trecute, dezacordul Pa- 

Demostene Andronescu — 
Ultimul mare poet în viață 


al temniţelor comuniste 


Răzvan Codrescu 





Poezia ca răspuns la „teroarea 
istoriei“ 


Ceea ce se numeşte îndeobşte „literatura în- 
chisorilor comuniste“! reprezintă unul dintre as- 
pectele cele mai semnificative ale literaturii noas- 
tre contemporane şi o experiență unică în întrea- 
ga istorie a creaţiei literare româneşti. De aceea 
nu-i deloc lesne să scrii despre o astfel de litera- 
tură, care trebuie judecată adesea cu măsuri dife- 
rite față de producţia literară curentă. Ne aflăm, 
mai exact spus, în faţa unui alt raport cu esteticul, 
a unui alt tip de relaţie între creator şi operă. 
Spiritul critic trebuie să devină mai maleabil şi 
mai nuanțat, spre a nu risca posibilele confuzii de 
planuri sau chiar impietăţile. Aici se amestecă, în 
proporții nemăsurabile, elemente etice, estetice, 
psihologice, religioase, filosofice, politice; jude- 
cata trebuie să fie complexă şi să vizeze sinteza 
adeseori inefabilă a acestor elemente; orice abor- 
dare unilaterală sau prea tehnică este neavenită. 
Nu ai dreptul să te apropii doar belfereşte de un 
asemenea capital de mucenicie creatoare. 

La privirea cea mai generală, literatura 
aceasta, altminteri extrem de diversă şi numai 


aparent monotonă, se împarte în poezie şi proză. 
Această diviziune este una mai degrabă formală, 
dar are şi implicaţii mai adinci, care ţin de fondul 
şi dinamica interioară a discursului. Poezia repre- 
zintă creaţia „originară“ a închisorilor, elaborată 
mental în chiar toiul prigoanei?, pe cînd proza s-a 
scris ulterior, retrospectiv, cel mai adesea cu o fa- 
tală „detaşare“, dar şi cu un plus de „elaborare“ 
(nu întotdeauna benefică „autenticităţii“). De 
aceea se poate spune că poezia păstrează într-un 
chip mai viu intensitatea trăirilor care au gene- 
rat-o. Ea reprezintă, aş zice, răspunsul imediat la 
încercările şi suferințele de atunci (întruchipare 
contemporană a ceea ce Mircea Eliade numea „te- 
roarea istoriei“); are astăzi o mare forță mărturisi- 
toare şi a avut ieri o uriaşă funcţie „purificatoare“ 
şi „salvatoare“. Nu este o exagerare să se spună că 
poezia aceasta a fost la vremea ei hrană şi cumi- 
necătură, dar şi „răzbunare“ imediată a spiritului 
împotriva celor ce au căutat să-l pervertească sau 
să-l sugrume. 

Demostene Andronescu rămîne una dintre 
vocile lirice cele mai pure şi mai reprezentative 
ale închisorilor politice din România. Din neferi- 
cire, aceste voci lirice, destul de numeroase, sînt 
încă insuficient cunoscute publicului mai larg, şi 


1 Sintagmă ce nu poate fi ocolită, deşi are două cusururi majore: poate crea imaginea falsă a unei „literaturizări“ 
neavenite (în sensul de-naturării realităţii brute în „ficţiune artistică“) şi poate sugera concluzia greşită că ar fi 
vorba exclusiv de texte scrise sau concepute în închisoare, ba chiar alimentate strict de factologia penitenciară. 
În realitate, literatura aceasta, ce se vrea înainte de toate mărturie şi document, uneori reprimîndu-şi cu 
obstinaţie orice ispită „calofilă“, include atit creații mentale provenite direct din locurile de supliciu, cât şi creaţii 
scrise postconcentraţionare, acoperind mai tot complexul problematicii general-umane 
(experiența-limită a recluziunii constituind adesea doar un factor catalizator al meditaţiei lirice, filosofice sau 
religioase, iar nu materia ei efectivă). 

2 Puţine producţii poetice s-au scris în închisori (cu mijloace improvizate: scrijelite cu acul pe săpun, cusute pe 
cămaşă etc.); de regulă, textul poetic se năştea în mintea autorului, apoi era memorat şi răspîndit oral de ceilalți 
deţinuţi, suferind şi inevitabile „ajustări“, cel mai adesea involuntare. Statutul mnemotehnic a favorizat creaţia 
poetică. Unele dintre aceste poezii au fost ulterior reconstituite sau reelaborate de chiar autorii lor, în vreme ce 
altele ni s-au păstrat doar în variante aproximative şi uneori parțiale. Mai puţine sînt versurile scrise „după“, dar 
nutrite din amintirea anilor de prigoană. 

mai ales generaţiei tinere. În afara celor doi mari 
corifei, deplin consacrați încă din perioada inter- 
belică, Radu Gyr (1905-1975) şi Nichifor Crainic 
(1889-1972), prea puţine nume de poeţi ai închi- 
sorilor se mai bucură de oarecare notorietate3. În 
cazul unora dintre aceştia, nedreptatea este cu 
atit mai mare cu cât la ei forța ideilor şi trăirilor 
lirice se asociază în chip fericit cu un incontesta- 
bil talent al expresiei, capabil să răspundă chiar 
celor mai pretenţioase exigențe estetice“. Acesta 
este, cred, şi cazul lui Demostene Andronescu, 
autorul volumului - demult epuizat - Peisaj liun- 
tric (Editura Puncte Cardinale, Sibiu, 1995, cu 
frumoase ilustraţii de Ştefan Orth), care împli- 
neşte luna aceasta 80 de ani şi care mi se pare a fi 
- n-aş vrea să supăr pe nimeni - ultimul mare 
poet în viață al temniţelor comuniste. 


Scurt portret biografic 


Născut la 3 decembrie 1927, în comuna 
Cîmpuri, judeţul Vrancea, deci într-o zonă de con- 
stituie un fel de ţinut de cumpănă între Moldova 
şi Muntenia, Demostene Andronescu are parcă şi 
ceva din blindețea molcomă a moldoveanului, 
dar şi ceva din încăpăținarea iscoditoare a mun- 
teanului; e un amestec oarecum paradoxal de 
contemplativism liric (prin care se explică poe- 
tul) şi de activism nestîmpărat (din care se nu- 
treşte luptătorul). Cuminte şi necuminte totdeo- 
dată, pare să nu se simtă în firea lui decât pe ră- 
zoarele inefabile dintre realitate şi visare, dintre 
realşi ideal. Prin poezia lui trece adeseori - cu o 
tristeţe mai senină, de dor românesc - umbra lui 


Don Quijote. Omul însuşi are, la rîndu-i, ceva don- 
quijotesc, un amestec îndărătnic şi indefinit de 
„visătorie“ şi „nebunie“, în sensul nobil (şi adesea 
uitat) al acestor cuvinte. Donquijotismul apare de 
altfel, în viziunea sa, ca însemn paradigmatic al 
unei întregi generaţii: aceea a tînărului naționa- 
lism creştin românesc din vremea ultimului răz- 
boi mondial. De aici s-au ivit, în vălmăşagul tim- 
purilor postbelice, majoritatea covîrşitoare a 
eroilor şi martirilor rezistenței anticomuniste - 
singurul nostru certificat de onoare istorică într-o 
jumătate de veac de dezastru naţional. Despre 
această elită crucificată a tineretului român de 
atunci este vorba, de fapt, în generoasa dedicație 
a singurului său volum de pînă acum: „Generației 
mele de Don Quijoţi striviţi de prea marele lor 
vis*5. 

Tînărul Demostene Andronescu - o vreme 
copil de trupă, apoi „frăţior de cruce“ - îşi face 
studiile medii şi superioare la Bucureşti; în 1952 
absolvea Facultatea de Istorie, dar nu i se va per- 
mite să-şi susţină licența decit în 1969, iar o slujbă 
potrivită cu pregătirea sa nu va obţine decit în 
1972, după ce ani de-a rîndul fusese nevoit să 
presteze muncă necalificată€. 

Între 1952 şi 1964, cu o întrerupere de doar 
cîteva luni, este deţinut politic, trecînd pe Ia Jila- 
va, Gherla şi Aiud (de unde s-a eliberat cu ultimul 
lot de deţinuţi politici şi despre care a scris remar- 
cabile pagini memorialistice”). După închisoare 
se căsătoreşte (soţia, „Zaza“, l-a lăsat văduv în 
1996) şi devine tatăl unei fete, Mălina Ştefana, 
astăzi reputată jurnalistă şi traducătoare. Securi- 
tatea continuă să-l hărțuiască mulți ani după eli- 


3'Trebuie precizat că există şi multe creaţii anonime sau cu paternitate incertă. 

4 Neputând cita decât în parte, m-am abținut să dau aici şi alte nume, ca nu cumva cineva necitat să se simtă 
nedreptăţit. Un indice alfabetic (şi acela incomplet), cuprinzind 158 de nume, poate fi găsit în vol. 2 al amplei 
antologii Poeți după gratii, editat sub egida A.F.D.P.R. şi coordonat de regretatul Constantin-Aurel Dragodan (la 
rîndu-i poet). În acelaşi volum al antologiei respective, apărut în 1993, se regăsesc şi patru poezii de Demostene 
Andronescu (pp. 145-151), însoţite de o notiță biografică (p. 152). Mai vechea antologie alcătuită în exil de 
regretatul Zaharia (Zahu) Pană, Poezii din închisori (Ed. „Cuvântul Românesc“, Hamilton [Canada], 1982, cu un 
cuvânt introductiv de Vintilă Horia), a evitat să dea anumite nume de autori aflați în viaţă, spre a nu le crea 


dificultăți în țară, lor sau familiilor lor. 


5 Semnalez, în treacăt, că simbolicul Cavaler al Tristei Figuri a constituit o obsesie a poeţilor din închisori 
(începînd cu Radu Gyr şi continuînd cu Ştefan Vlădoianu, Constantin Oprişan, Sergiu Mandinescu, spre a nu-i 
pomeni decât pe cîțiva dintre cei ce s-au mutat de la noi). Nicăieri însă „donquijotismul“ n-a lăsat parcă o urmă 
mai adîncă decât în creaţia lirică a lui Demostene Andronescu. 

6 CE, pentru acest detaliu biografic şi nu numai, D. Andronescu, „Mi se spunea «Depanatorub“, în Puncte 
cardinale, an XVII, nr. 3/2007 (câteva însemnări ironic-amare - reproduse şi în acest număr omagial - pe 
marginea dosarelor sale de Ia C.N.S.A.S., cu reproducerea unei „Declaraţii“ date Ia 15 decembrie 1962, în 


penitenciarul de la Aiud). 


7 Publicate iniţial în Puncte cardinale, începînd din numărul 89/1993. 

berare, iar versurile sale zac prin „sertare“, în aş- 
teptarea unor vremuri mai bune. 

L-am cunoscut în 1982, într-un sat ardele- 
nesc pierdut printre dealuri împădurite, unde fu- 
sesem invitați peste vară de un prieten comun 
(profesorul şi scriitorul Marcel Petrişor, şi el fost 
deținut politic). Albise încă de pe atunci, dar era 
fiziceşte zvelt, iar sufleteşte de o admirabilă pros- 
pețime. Statura dreaptă şi înfăţişarea mai degra- 
bă uscată îl făceau să pară mai înalt decât era. 
Avea o figură senină, de o stranie candoare, şi un 
verb cald, învăluitor. Într-o seară, în jurul unui foc 
la care frigeam cucuruz, a venit vorba despre în- 
chisori şi despre figurile ilustre de acolo. Avea o 
memorie uimitoare (cum numai la foştii deținuți 
politici am mai văzut!) şi ne-a recitat ceasuri în- 
tregi, la rugămințile noastre mereu reînnoite, 
versuri din închisori. Atunci am auzit pentru pri- 
ma oară multe dintre creaţiile de temniță ale lui 
Nichifor Crainic şi mai ales ale lui Radu Gyr. Nu- 
mai într-un tîrziu, la insistențele gazdei, s-a îndu- 
plecat să ne recite, cu oarecare sfială, şi din ver- 
surile proprii. Atunci am înregistrat, printre alte- 
le, cea mai frumoasă cugetare lirică asupra „ne- 
buniei“ eroice şi mărturisitoare, în misticul sens 
paulinică: 


Nebun, da, sînt nebun! Dar, lume, dacă 
n-ar fi nebuni ai fi de tot săracă. 

Căci cei cuminţi n-ar face rod nici unii 
de n-ar muri în locul lor nebunii. 





Impresia cea mai puternică asupra tuturor 
celor de față îmi amintesc că a făcut-o, de altfel, 
tocmai poezia înrudită tematic „Unde-s ne- 
bunii?“, pe care o consider şi astăzi una dintre bu- 
căţile sale cele mai reprezentative şi... mai 
actuale: 


Unde-s nebunii, unde ni-s nebunii? 

E, Doamne, lumea plină de cuminţi, 
Scîncesc cuminţii-n chingile durerii 

Și, sîngerînd din răni adînci blîndeţe, 
Lîngă neveste mor de bătrineţe, 
Necutezînd să tragă spada vrerii. 

0, Doamne, Doamne, unde:s Don Quijoţii? 
E lumea plină de-alde Sancho Panza... 


L-am revăzut abia la 22 decembrie 1989, 
cînd, purtat de un nou elan donquijotesc, se suise 
pe clădirea fostului Comitet Central, cu tinerii 
„revoluționari“ (mai tîrziu aveam să aflu că pă- 
trunsese şi înăuntru, fiind martor la confuzia şi 
panica din acele ceasuri a foştilor potentaţi comu- 
nişti şi capi ai Securității). 

Şi iată că acum se fac 17 ani de cînd ne stră- 
duim alături (donquijoteşte?) în redacţia Punc- 
telor cardinale, după ce eşuasem (tot împreună) 
cu publicaţia Veghea (a ulterior spulberatei Uni- 
uni Democrat-Creştine - singurul partid politic 
din care - şi el, şi eu - am făcut parte vreodată, 
doar pentru câteva luni). În anii aceştia din urmă 
au ieşit la lumină multe dintre scrierile sale (poe- 
me, amintiri, articole, recenzii), dar ele - cu ex- 
cepţia poeziilor - s-au cam risipit prin diferite pe- 
riodice de dreapta fără largă audiență. Nădăj- 
duiesc ca pînă în primăvara viitoare să-i apară la 
Christiana un volum mai consistent, însumînd 
versurile şi memoriile din închisoare (cu destule 
pagini inedite). 


Repere într-un Peisaj lăuntric 


Volumul Peisaj lăuntric, ieşit acum 12 ani, 
mai mult prin grija prietenilor, a constituit un 
debut editorial târziu, dar, aş zice, cu atit mai 
„rotund“. Este testamentul liric al unei vieţi mu- 
cenicite, dar şi filă din testamentul unei generaţii 


3 Este încheierea unei poezii poate cam prea lungi, „Nebunul“ (pentru referința paulinică, cf. 1 Corinteni 1, 18-29). 

fără noroc. O poezie care se mișcă între suferință 
(„Moarte provizorie“) şi iertare (,„Încheiere“), 
între omeneasca „Îndoială“ (a se vedea poezia cu 
acest titlu, dedicată lui V. Voiculescu) şi credința 
în numele căreia merită să mori („estament“: 
Credința mea, sporită strop cu strop,/ O-nscriu Ca 
pe-un inel de foc pe zare,/ Iar taina ca pe-o umbră 
mi-o îngrop/ La temelia lumii viitoare). 

Refuzînd principial refugiul oricărui „turn 
de fildeş“, eul liric se confruntă în permanență cu 
„vremurile“, cu „teroarea istoriei“, păscut de „Ne- 
împlinire“ (a se vedea poezia cu acest titlu, con- 
struită pe motivul statuii neterminate de creato- 
rul ei: De-un meşter mare început cîndva,/ Am 
fost lăsat la jumătate baltă;/ O, de-aş avea în miini 
ciocan și daltă,/ Din piatră singur m-aş descă- 
tușa!), citind în jurul său semnele apocaliptice, cu 
un incontestabil dar de poet cosmic şi vizionar 
(„Apocalips“: Și-a slobozit cel necurat zăvozii - / 
Arhangheli negri, cu sclipiri de smoală;/ Pe scena 
lumii, unduindu-și șolzii,/ Dansează Salomeea-n 
pielea goală,// [...] Scînceşte de durere-ntreaga 
fire/ Și pling pe Ia răscruci de ceruri îngeri,/ Se-n- 
doaie grinzile nemărginirii/ Sub greutatea cosmi- 
cei întrîngeri,// În creștetul veciei Dumnezeu/ Cu 
capu-n miini stă, abătut şi trist,/ În jur se sting 
luminile mereu/ Şi-ngenuncheat alături plinge 
Christ), dar fără a renunța la ascensiunea celestă, 
la „vînătoarea“ mistică a divinului („Îndoială“: 
De-atita vreme urc târîş, pe coate,/ Și-am smuls în 
cățărare-atiți luceteri/ Că de mai ține mult 
urcușul poate/ Doar cei prea-nalți să mai rămînă 
teferi...// [...] Tîriş, pe brînci, cu sufletul la gură/ 
Urc muntele cu-nchipuite creste; Din tot ce-am 
fost mai sînt 0 picătură../ Mai este, Doamne, 
pînă-n cer, mai este?l). 


Momentele de neliniște „argheziană“ (câte- 
va poezii poartă titlul „Psalm“, iar una e intitu- 
lată chiar „Psalm păgîn“), derutanta ceartă cu 
Dumnezeu întru deznădejde (ca-n „În loc de 
rugăciune“) nu trebuie să ne înşele; ele reprezin- 
tă doar clipele de pasageră slăbiciune ale unui 
spirit viu, neconvențional, „lupta cu îngerul“ a 
unui suflet ce găseşte mereu tăria de a-şi tran- 
scende pînă la urmă ispitirile. Acest Peisaj lăun- 
tric este viu şi emoţionant tocmai prin omeneas- 
ca lui complexitate, străin de convenţia pietății 
burgheze, dar şi de otrăvurile demonismului int- 
electual. 

Poezia aceasta, plină de temerități imagis- 
tice şi lexicale, păstrează fără pedanterie prozo- 
dia tradițională. Pe ici, pe colo se simt unele 
ecouri din Gyr, Arghezi, Blaga sau Voiculescu; ele 
nu pot compromite însă nici frumusețea şi nici 
autenticitatea acestei lirici organic experiate, iar 
cel mai adesea nu este vorba decit de fireşti con- 
fluenţe de teme şi motive sau, pur şi simplu, de 
echivalenţe temperamentale. 

Cel mai aproape, ca experiență, sensibilitate 
şi atitudine, se află neîndoielnic de Radu Gyr, 
poetul la care a ucenicit simpatetic şi informal, 
printre gratii şi lanțuri, şi din care a scos şi motto- 
ul tîrziului său volum: Mereu şchiopătînd prin 
dezastre,/ Mereu cu osînda pe frunte,/ Credeam 
că tot spini sînt şi-n astre,/ Şi-n ceruri tot temnițe 
crunte... 

Dar ca motto al volumului ar fi putut figura 
la fel de bine acel „Epitaf pe mormîntul lui Don 
Quijote“, în fond un sintetic autoportret liric, în 
tonul poate cel mai personal pe care la nimerit 
vreodată: 


Aici se odihnește un biet nebun ce-n stele 

A vrut să care lumea şi-a risipit cu lancea 

Cetățile de nouri şi umbrele din ele, 

Sftruntînd înțelepciunea cuminților din 
Mancha. 


Şi pentru că e vorba de Don Quijote, cred că 
acel epitet final sub care Cervantes şi-a pus per- 
sonajul - el bueno, „cel bun“ - i se potriveşte în- 
tocmai şi poetului nostru, dincolo de sterilitatea 
prețioasă a oricărui „discurs critic“. Cu acest nu- 
me de taină îl va striga poate şi Dumnezeu la 
Judecata din urmă. 

Polonicarul' 


Marcel Petrişor 





u foamea, în acea perioadă a anilor 1950- 

54, mai ales în Jilava, nu era de glumit. 

Burțile multora din burghezii ce fuseseră 
arestați şi anchetați, cu cîteva luni înainte, prin 
hrubele Ministerului de Interne, ajunseseră să le 
atîrne, ca nişte şorțulețe masonice, peste părțile 
ruşinoase ale trupului. La alţii, mai tineri şi mai 
flămânzi, aceleaşi burți nu atîrnau, ci se excava- 
seră în asemenea măsură încât arătau ca nişte 
scoici din mijlocul cărora buricul se ridica aseme- 
nea unui deget. Iar celor ce făceau puşcărie din 
1941, oasele le trosneau sub piele ca nişte scule 
de timplar sărac, strînse în desagă. 

Unii ar fi fost în stare să pască şi cuie, de pe 
orice fel de pajişti, iar alții să înghită, una după 
alta, chiar şi douăsprezece gamele de zeamă 
chioară, dacă le-ar fi dat-o cineva. Dar cine să le-o 
dea? 

Norocul nepieirii prin foame stătea doar în 
arpacaşul de seară care, în Jilava de pe atunci, se 
dădea cam pe la ora cinci. Era adus în ciubere 
mari, al căror volum depindea de numărul celor 
din încăperile în care erau înghesuiți. În unele 
dintre ele, în nişte spaţii semicilindrice, de circa 
80 metri cubi, ajunseseră să fie „tescuiți“ chiar şi 
şapte zeci de inşi pulitici, cum le spunea Ma- 
romet. 

Făcute din doage de lemn de stejar, ciubere- 
le de arpacaş erau de dimensiuni impresionante; 
şi aşezate pe cimentul încăperilor, făceau zgomot 
în fucţie de cantitatea şi conţinutul dinăuntrul 
lor: mai tare şi mai înfundat, dacă arpacaşul era 
mai gros, sau mai slab şi mai ascuţit, dacă era mai 
mult o zeamă în care puteai să-i numeri boabele. 

Visul tuturor flămînzilor, cînd auzeau că so- 
seşte arpacaşul, era nu numai să audă ciubărul 
sunînd înfundat, ci să şi vadă polonicul stînd băț 
în el, înainte de a fi împărțit. 

Şi câți nu visau să fie polonicar, ca să împartă 
porţiile în aşa fel încât să-şi poată face o porţie mai 
mare sie-şi! Doar că cine putea să ajungă şi să re- 


ziste să fie polonicar cînd, după fiecare polonic 
golit în gamela flămîndului ce-l aştepta tremu- 
rînd, cantitatea rămasă în ciubăr trebuia din nou 
amestecată? Iar omogenizarea asta trebuia ne- 
apărat făcută astfel încât nu cumva cineva să fi se- 
sizat o inegalitate a consistenței arpacaşului său 
față de cel al vecinului, căci, de s-ar fi întîmplat 
aşa ceva, polonicarul risca să fie zvârlit în ce mai 
rămăsese în ciubăr. 

Fiecare funcție cu riscurile ei şi avantajele ei! 
Şi toţi erau de acord cu asta. Iar cum avantajele 
erau totuşi mai mari decât teama de risc, mulți 
dintre cei mai puternici concurau cu îndrăzneală 
la postul de polonicar. 

Şi-n ziua în care, într-o încăpere, vechiul po- 
lonicar fu suspendat din funcţie pe motivul că nu 
mestecase bine arpacaşul din ciubăr, după fiecare 
polonic vărsat în gamele, mulțimea de osîndiți fu 
silită să aleagă un nou polonicar. 

Pe cine însă? Candidaţi erau destui, dar cine 
putea fi mai nimerit şi mai sigur de-o împărțeală 











“ Fragment din cartea Secretul Fortului 13. Reeducări şi execuţii, Editura Timpul, laşi, 1995 

dreaptă? Şi - în plus - destul de puternic pentru 
a rezista a distribuirea porţilor din întregul ciu- 
băr? Nu era uşor să stai aplecat peste o fiertură 
aburindă - mai ales vara, cînd, în camera sufo- 
cantă, putoarea concura cu cea a unei haznale 
turceşti - şi să împarți cu polonicul zeci sau chiar 
sute de porții! 

Aşa că o hotărîre trebuia neapărat luată şi cât 
mai repede: Cum? Prin votul unei mulțimi în care 
nici unul să nu se gîndească la burta-i lihnită. Şi 
nu atît pentru ca noul polonicar să nu-l favorizeze 
pe el, cât pentru ca nu cumva să nu-l favorizeze - 
fie şi cu o lingură - pe vecinul de alături. 

Cît despre posibilitatea vreunui furt, nici po- 
meneală! Sute de ochi erau îndreptaţi spre polo- 
nicar şi spre ciubărul din care se făcea împărțeala. 
Dar nu puţini dintre cei închişi de mai multă vre- 
me își aminteau de momente în care vreun înfo- 
metat se repezise pe sub plonicul cu pricina, ca 
să-şi împlinte gamela drept în inima ciubărului, 
ca să se înfrupte apoi din ea, după pofta foamei 








Al 

ce-l sfâşia. Şi cum operaţia trebuia făcută cu vite- 
za fulgerului, se întîmpla ca, din greşeală sau din 
prea mare grabă, fiertura să fie scăpată pe spina- 
rea celui ce venea la rînd. Nenorocitul ţipa ca din 
gură de şarpe, dar nu lăsa gamela din mînă. Iar 
vreun altul, de lîngă el, se repezea să-i lingă rana, 
nu ca să-l ogoiască, ci ca să apuce ceva din mânca- 
rea răsturnată. Şi ce-ar mai fi putut să facă poloni- 
carul în fața unei asemenea scene? Mai ales că 
ceilalți flămânzi de pe priciuri urlau: „Şi noi? Dă-i 
drumul! Împarte!“ Iar polonicarul nici măcar nu 
apuca să-şi şteargă sudoarea de pe frunte sau de 
pe pieptul gol, care cădea în gamela celor ce ur- 
mau la rând. Cine să protesteze? Şi votul cum să 
se facă? Iar „alesul“ cum să-şi accepte sarcina? 

Foamea nu îngăduia răgazuri reflexive şi 
nici uitări de sine. Burta trebuia amășită cu ceva 
şi conştiinţa alungată pe loc, dacă nu înăbuşită. 

kk * 

Cum necum însă, unul, Andronescu, cuteză 

să candideze, deşi, odată ales, icni din greu, sub 

povara polonicului vîrit şi scos de sute de ori în 
ciuberele cu fiertură clocotită. 

Stătea însă ca o statuie în postura aceea, în 
pantaloni de zeghe vărgată şi cu un ilic scurt în 
care păduchii nu se cuibăreau de frica duhorii. 
Stătea şi aştepta cu polonicul în mînă, la margi- 
nea ciubărului plin cu arpacaş, să intre în încăpe- 
rea semicilindrică de vreo 80-100 de metri cubi, 
toată mulțimea locatarilor scoşi la plimbare. Tot 
atiția câți ieşiseră, că doar nu evada nici unul. 
Doar că aşteptarea făcea ca arpacaşul să prindă o 
crustă cenuşie, asemănătoare cu culoarea materi- 
ilor din tinetă. 

Şi primul intrat în cameră, după scoaterea la 
aer, fu Moş Soare, un țăran bătrîn din Bărăgan 
care fusese băgat la zdup pentru „ajutor legio- 
nar“l. Îi zisese odată popa din sat să dea ceva pen- 
tru „ai noştri din temniță“, după ce şi secretarul 
de partid îi ceruse contribuţia, tot pentru nişte „ai 
noştri“ (ceva Coreeni, Vietnamezi, ori altceva, zi- 
cea moşul). „Or, dacă am dat pentru Coreeni sau 
ceva Chinezi, pentru Partid şi pentru străini, 
Domnule Preşedinte, cum era să nu dau şi pentru 
ai noştri? Ce-i rău c-am dat?“ zisese el la proces. 








j a: O i | 
Demostene Andronescu, alături de doi mari duhovnici, 
Pr. Iustin Pârvu şi Pr. Gh. Calciu 


Întrebare cu răspuns precis: pentru atâtea „da- 
turi“ primise şi el cam tot atâţia ani de osândă. 

Şi pentru că temnița îi scurtase moşului ve- 
derea şi nu mai vedea, nenorocitul, nici pe unde 
păşea, după ce a intrat în camera unde-l aştepta 
polonicarul şi venindu-i să scuipe, scuipă drept în 
mijlocul ciubărului cu arpacaş. 

Urletele celor ce văzuseră ce s-a întîmplat 
păreau să vină nu din gură ci de-a dreptul din 
mate. 

- Da! ce s-a întîmplat? întrebau cei care nu 
văzuseră scena. 

- A scuipat în ciubărul cu arpacaş! A scuipat 
pe viața noastră! urlau flămânzii arătîndu-l cu 
degetul pe cel care, năucit, nu mai ştia pe ce lume 
se află. 

Numai „la moarte!“ nu se striga, dar, în 
schimb, tot ce era ocară era strigat. 

- Îl aruncăm? încercă polonicarul să întrebe. 

- Mîncă- tu! se auziră urlînd cîțiva boşorogi 
mai îngreţoşaţi. 

- Aruncă-!! strigau alţii, mai moderați. 

- Nici să nu te gîndeşti! țipau flămînzii. 

Şi toţi se certau urlînd de nimeni nu-i putea 
opri. 

Noroc că, tocmai cînd sfada se înteţise de nu 
se mai auzeau decît răcnete nedesluşite, poloni- 
carul împlîntă polonicul în mijlocul ciubărului cu 
arpacaş, luă scuipatul moşului şi-l aruncă în tine- 
ta cu murdării, apoi, mestecînd bine arpacaşul 
din ciubăr, strigă: 

- Care-i primul la rînd? 

Şi dintre toţi cei care, pînă atunci, fuseseră în 
stare să se sfişie între ei, nu fu nici unul care să 
refuze arpacaşul cuvenit. 

Tîrziu apoi, după ce se perindară toți prin 
fața polonicarului, cu gamela întinsă, unul de pe 
ultimul prici mormăi, odată cu ultimul bob în- 
ghițit: 

- Grozav, Andronescu ăsta! 

- Deştept băiat! îl mai lăudă un altul mes- 
tecîndu-și ultima lingură. 

- Pentru aşa o treabă, împăratul Chinei l-ar 
fi făcut Ministrul Economiei! birfea cineva într-o 
altă parte a încăperii semicilindrice. 

Numai pe bietul moş Soare care provocase 
toată tărăşenia, nimeni nu-l mai pomenea, dar 
nici nu-l mai blestema. 


1 Ajutor bănesc dat familiilor sărace de legionari întemnițați. 

Mi se spunea 
„Depanatorul“ 


Demostene Andronescu 





e a începutul lui 2001 am adresat CNSAS- 
p lui o cerere prin care solicitam să mi se în- 

găduie accesul la propriul dosar. După 
aproape un an, în ianuarie 2002, am primit un 
răspuns neconcludent. Mi se aducea la cunoştinţă 
Că, „până la preluarea integrală a arhivelor fostei 
Securităţi de la deţinătorii acesteia. (SRI, SIE şi 
SAM)“, nu mi se poate satisface cererea. În conclu- 
zie, mi se recomanda să aştept. Și am aşteptat 
cinci ani. Între timp, interesul pentru scotocirea 
trecutului mi-a scăzut semnificativ. Consideram, 
pe bună dreptate, că întâlnirea cu „strigoii trecu- 
tului“ m-ar fi costat prea mult suflet. Şi apoi, ce-mi 
putea dezvălui un dosar al cărui conținut îl bă- 
nuiam? Poate doar numele unor prieteni ori cu- 
noscuţi care au dat informaţii despre mine, sau 
rapoartele unor „filatori“ pe care, la vremea res- 
pectivă, îi simțisem uneori în spatele meu. Or, 
după atât amar de vreme, aceste lucruri nu mă 
mai interesau prea mult. Aşa că m-am resemnat şi 
nu am mai făcut nici un demers în acest sens. 

Şi iată că tocmai când nu mă mai aşteptam, 
în primele zile ale acestui an, am fost înştiințat de 
către CNSAS că „în urma verificărilor efectuate în 
arhive, s-a identificat un dosar întocmit de fosta 
Securitate“ pe numele meu. Şi, în consecință, 
eram invitat la sediul instituţiei respective, să-l 
consult. Bineînțeles, m-am dus. Şi au început sur- 
prizele. În primul rând, m-a frapat puținătatea 
dosarului, care conţinea doar 38 de file, ceea ce 
era mult prea puţin pentru o perioadă de sfert de 
secol (1964-1989), cât fusesem hărțuit de Securi- 
tate. Curând însă aveam să-mi dau seama că acest 
dosar conţine doar documente din primele luni 
ale punerii mele sub supraveghere. Eu m-am eli- 
berat din Aiud la începutul lui august 1964 şi ulti- 
mele note informative existente în acest dosar 
datau din martie sau aprilie 1965. 


Apoi, mai mult de jumătate din cele 38 de 
file erau „înscrisuri“ care proveneau din timpul 
detenţiei. Câteva caracterizări, mai mult sau mai 
puţin „prieteneşti“, făcute de unii colegi de tem- 
niță, rapoarte ale unor ofițeri politici referitoare 
la unele discuţii „amicale“ avute cu mine şi, ceea 
ce este mai important din punctul meu de vedere, 
câteva declaraţii pe care le-am dat, la cererea per- 
sonală a colonelului Gheorghe Crăciun, în legă- 
tură cu poziția pe care o aveam, la vremea respec- 
tivă, faţă de trecutul meu de „bandit legionar“, 
față de acţiunea de reeducare şi mai ales față de 
regimul democrat-popular din ţară. Uitasem 
complet de aceste declarații şi, cum mi s-au părut 
interesante, am cerut să mi se facă după ele copii 
Xerox, pentru că intenţionez să le dau publicității. 
Mai ales pe prima dintre acestea, datată 15 de- 
cembrie 1962, pentru conţinutul căreia mi s-a 
aplicat ulterior un regim extrem de sever. 

De asemenea, sunt interesante rapoartele 
unor ofiţeri politici privitoare la discuţiile pe care 
aceştia le-au avut cu mine. Conţinutul acestor ra- 
poarte îmi confirmă unele supoziţii pe care le-am 
avansat cândva în legătură cu acțiunea de reedu- 
care de la Aiud şi din alte penitenciare. Într-un ar- 
ticol pe care l-am scris acum câţiva ani pe această 
temă presupuneam, doar după observaţiile făcu- 
te de mine la vremea respectivă, că acțiunea de 
reeducare a tost concepută cu mult înainte de de- 
mararea ei, care a avut loc în primele luni ale lui 
1962, şi că ea a fost cu minuţie pregătită timp de 
câţiva ani. lată ce afirmam eu atunci: „După unele 
indicii se pare că această acţiune a fost hotărâtă în 
birourile Comitetului Central şi ale Ministerului 
de Interne în acelaşi timp în care au fost hotărâte 
şi masivele arestări din anii 1958-1959. După re- 
tragerea trupelor sovietice din România, comu- 
niştii români au luat o serie de măsuri menite să 
intimideze populaţia şi să preîntâmpine eventua- 
lele încercări de revoltă, pe de o parte, iar pe de 

altă parte, să dovedească Moscovei că regimul co- 
munist din România este consolidat şi că poate 
face față singur reacţiunii interne. Printre acțiu- 
nile întreprinse atunci se numără şi masivele 
arestări operate în perioada imediat următoare. 
Tot atunci, însă, ei au hotărât şi regimul care ur- 
ma să fie aplicat tuturor celor din închisori pen- 
tru ca aceştia, atunci când se vor elibera (la ter- 
men sau, datorită conjuncturii, înainte de ter- 
men), să iasă din închisoare nu cu aură de eroi, ci 
stiomatizați şi compromişi, aşa încât să nu mai 
constituie un pericol pentru regim“. Aceste supo- 
ziții ale mele, în special cea privitoare la lunga 
perioadă de pregătire a acţiunii de reeducare, par 
să fie confirmate de unele dintre aceste rapoarte 
ale ofițerilor politici. Căci iată ce spune căpitanul 
Chirilă întrun asemenea raport, după ce mai 
întâi mă caracterizează ca fiind un individ interi- 
orizat, suspicios, cumpănit şi ferm în răspunsuri, 
deci greu de convins: „În concluzie, nu cred că 
poate fi recrutat pentru acțiunea pe care o pregă- 
tim“ (Subl. mea). Menţionez că în perioada res- 
pectivă (anii 1959-1960) administraţia închisorii 
încerca să depisteze printre deținuți elemente 
care să accepte reeducarea şi să colaboreze în 
vederea demarării acesteia. 

În afară de „înscrisurile“ care proveneau din 
perioada detenţiei, acest prim dosar mai conți- 














Demostene Adronescu alături de prietenul său de o viaţă 
Marcel Petrişor 


nea şi „documente“ care se refereau la monitori- 
zarea mea în primele luni de după punerea în li- 
bertate (adrese schimbate între Direcţia Genera- 
lă a Securității din Bucureşti cu Securitatea Regiu- 
nii Galaţi, unde fusesem obligat să mă stabilesc, 
dar în scripele căreia nu figuram, precum şi câte- 
va note informative date de persoane pe care nu 
le-am putut identifica). Nimic edificator deci. 
După consultarea acestui prim dosar, la in- 
sistențele mele pe lângă un membru mai de vază 
al CNSAS, mi-au mai fost descoperite... încă trei şi, 
în aceeaşi zi, am consultat două dintre ele, al trei- 
lea neputându-mi fi înmânat, deoarece abia sosi- 
se şi era încă „în lucru“. Unul dintre cele două do- 
sare care mi-au fost puse la dispoziție conținea 
doar o singură filă (o adresă oarecare), care mi s- 
a părut nesemnificativă, iar al doilea, ceva mai 
consistent (avea aproximativ 100 de pagini), con- 
ținea note informative şi, îndeosebi, multe ra- 
poarte de urmăririe, care se întindeau pe o peri- 
oadă de circa un an de zile, adică din iunie 1965 
până prin iunie-iulie 1966. Eu, între timp, mă că- 
sătorisem, obținusem buletin de Bucureşti şi reu- 
şisem să-mi iau şi un serviciu - la munca de jos, 
bineînțeles, căci în învățământ (eram absolvent al 
Facultăţii de Istorie) nici vorbă să fiu primit. Cu 
mare greutate am reuşit să fiu angajat ca „încărcă- 
tor-descărcător“ (hamal, de fapt) la o cooperativă 
de reparat televizoare. Aşa că mă aveau la înde- 
mână şi mă puteau ţine sub o observaţie strictă. 
Ceea ce m-a surprins, chiar de la început, a 
fost cantitatea enormă de energie şi efortul mate- 
rial considerabil cheltuite, absolut gratuit, pentru 
a ţine sub observaţie un ins ca mine, evident ino- 
fensiv, cel puţin deocamdată. Cum mai puteam 
complota eu, după 12 ani de cumplită detenţie, 
împotriva regimului? Nu mai aveam nici un fel de 
relaţii, nu mai aveam nici prieteni şi, mai ales, nu 
mai aveam nici entuziasm. 'Totul era altcum. În- 
treaga societate suferise parcă o mutație pe care 
nu 0 sesizam decât noi, cei ieşiţi din infern. Până 
şi rudele (în afară de mama şi de fraţi, care m-au 
primit cu căldură) mă priveau cu suspiciune. Cu 
ostilitate chiar - cei ce se înregimentaseră noului 
regim şi se căpătuiseră. Unii dintre foştii mei cole- 
gi mă ocoleau, alţii abia îmi răspundeau la salut, 
iar unii dintre prietenii de ideal şi de luptă, care 
trecuseră între timp de cealaltă parte a baricadei, 
mi-au trântit, la propriu chiar, uşa în nas. În aces- 

Doi vechi luptători, ieri în temniţă, azi pe frontul presei naţional-creştine, Demostene Andronescu şi Gabriel Constantinescu, 
directorul revistei Puncte Cardinale 


te condiţii, nouă, celor care fuseserăm transplan- 
taţi din „veşnicia temniţei“ într-o lume care nu 
mai era a noastră, ne-a trebuit cel puţin un an, 
unora, iar altora mai mult chiar, pentru a ne reso- 
cializa şi adapta, oarecum, noilor realităţi, care 
erau complet diferite de cele pe care le lăsaserăm 
la „plecare“. Aşa stând lucrurile, era clar pentru 
oricine, şi pentru securiști chiar, că noi, cei abia 
eliberaţi din temnițe, nu mai puteam constitui, 
cel puţin deocamdată, un pericol pentru noua 
orânduire socială. Atunci, de ce atâta strădanie? 
Pentru ce atât efort şi atâta cheltuială? Explicația 
nu este decât una singură: pentru că Securitatea 
avea nevoie să-şi justifice existența - a sa şi a 
imensului aparat de represiune pe care şi-l crea- 
se. Zeci de informatori, case conspirative, ofiţeri 
de legătură, „filatori“, maşini de urmărire etc. Nu- 
mai în ce mă priveşte, pe parcursul unui singur 
an de urmărire, m-am bucurat de atenţia unei re- 
țele care număra mai bine de o duzină de infor- 
matori, dintre care nu am putut identifica decât 
pe doi sau trei, deoarece toţi aveau nume conspi- 
rative. De asemenea, zile de-a rândul am fost filat 
încontinuu. Mă preluau dimineața, de cum 
ieşeam din blocul în care locuiam, şi mă aduceau 
înapoi seara. Îmi dăduseră chiar şi un nume de 
cod. Îmi spuneau: „Depanatorul“. La început, des- 
coperind acest apelativ în rapoartele de urmă- 
rire, nu am înțeles pentru ce îmi spuneau aşa, dar 
curând mi-am dat seama. După cum am relatat 


deja, eu lucram ca încărcător-descărcător la o co- 
operativă de reparat televizoare şi, în derâdere 
probabil, m-au botezat aşa. Iată cum începea un 
astfel de raport: „Depanatorul a ieşit din bloc la 
ora cutare cu o plasă şi cu o carte în mână. A mers 
citind din carte până în staţia de autobuz. S-a ur- 
cat în troleibuzul 90, a cumpărat bilet, s-a aşezat 
pe un scaun şi a început să citească din carte. A 
coborât la a treia staţie, a intrat într-o policlinică 
unde a stat zece minute, apoi a ieşit, s-a urcat iar 
în troleibuz şi a mers citind din carte până la Ko- 
gălniceanu. Aici a coborât şi s-a întâlnit cu un ce- 
tăţean cu care a stat de vorbă şapte minute. La 
despărțire, cetățeanul respectiv a fost preluat de 
tov. X, iar eu am continuat urmărirea obiectivu- 
lui“. Şi aşa mă însoțea pretutindeni până mă în- 
torceam acasă, seara târziu, pentru ca a doua zi să 
o ia de la început. Cum eu mă deplasam cu o du- 
biță TV. la clienţi acasă, să le iau televizoarele 
care necesitau reparaţie în „laboratorul“ coope- 
rativei, îl plimbam prin cele mai îndepărtate 
mahalale ale Bucureştiului. Probabil că avea la 
dispoziţie o maşină, căci altfel nu-mi explic cum 
ajungea, o dată cu mine, tocmai în Giuleşti-Sârbi, 
Bucureştii Noi sau Militari... 

Citind aceste note informative şi, îndeosebi 
rapoartele de filaj, m-am întrebat pentru ce mi se 
dădea mie o asemenea importanță. Nu eram nici 
o personalitate marcantă, care să polarizeze în ju- 
rul ei energii (de altfel inexistente, la vremea 

aceea, în societatea românească), nu eram nici 
chiar atât de nesocotit ca să instig pe cei din jur la 
nesupunere şi nici nu dădusem vreodată semne 
că aş fi dispus să mai complotez împotriva regi- 
mului. Atunci de ce atâta atenţie? Probabil, mă 
gândesc eu acum, pentru că se considera că am 
ieşit din temniță nereeducat. Mi se făcuse, presu- 
pun, o astfel de caracterizare la „eliberare“ şi Se- 
curitatea ţinea seamă de ea. Aşa se explică, proba- 
bil, şi existenţa la dosarul meu de urmărire a de- 
claraţiilor date de mine, la cererea colonelului 
Crăciun, în timpul reeducării. Spre edificare, re- 
produc în continuare una dintre acestea. 


DECLARAȚIE 

Subsemnatul Andronescu C. Demostene, de- 
ținut în penitenciarul Aiud, fiind solicitat să-mi 
spun părerea despre trecutul meu şi să-mi defi- 
nesc pozitia prezentă, declar următoarele: 

De Ia început țin să precizez că ceea ce voi 
spune acum, va corespunde întru totul realităţii, 
adică în tot ceea ce voi spune voi ti eu cel ade- 
vărat. Nici nu voi brava luând o atitudine absur- 
dă, pentru că nu-mi este felul, dar nici nu voi afi- 
şa o atitudine ipocrită, căutând să mă înșel atât pe 
mine, cât şi pe cei care îmi cer această precizare. 

Legionar propriu-zis nu am tost niciodată, 
pentru că atunci când am intrat eu în viaţă, mişca- 
rea legionară nu mai exista ca organism politic. 
(Precizez că am 35 de ani.) Am venit însă în con- 
tact, prin lectură şi prin viu grai, cu concepția de 
viață şi cu principiile legionare. M-a interesat mai 
puțin aspectul politic al doctrinei legionare și m- 
am oprit mai mult asupra aspectului ei educativ. 
Strădania de a face pe om mai bun m-a entuzias- 
mat şi mi-am făcut din principiile morale ale aces- 
tei doctrine îndreptar de viață. Din acest punct de 
vedere nu am ce-mi reproşa, pentru că dacă am 
reușit să-mi depășesc condiția socială şi morală în 
care mă aflam la un moment dat, acest lucru îl da- 
torez, în primul rând, contactului cu aceste prin- 
cipii. Care a fost condiția mea socială şi morală de 
altădată, nu interesează, pentru că ar însemna Să- 
mi fac autobiografia, or, nu aceasta mi se cere 
acum. Precizez numai că am tost copil de trupă, 
trăind, în această calitate, la periferia vieții mora- 
le şi sociale. Deci trecutului meu nu am ce-i repro- 
şa. pentru că, în ceea ce mă priveşte, eu am fost 
animat de sentimente frumoase şi nobile, iar da- 


că cei care au elaborat această doctrină, din punct 
de vedere politic au greșit uneori, nu sunt eu cel 
în măsură să-i judec. 

Aceasta este poziția mea faţă de trecut, iar în 
ceea ce privește poziţia actuală, este următoarea: 

Ca concepție de viață sunt creştin. Ca stil de 
viață mă străduiesc să-l realizez pe cel creştin şi, 
în măsura în care concepția și stilul de viaţă creş- 
tin se întâlnesc cu concepția şi stilul de viaţă le- 
gionar, comunist, sau cu orice altă concepție şi 
stil de viață, în aceeaşi măsură sunt şi legionar, 
comunist sau altceva. 

Cât despre atitudinea mea politică, declar că 
politică nu fac. Fără să fiu de acord cu orânduirea 
socială şi regimul politic actual, şi acest dezacord 
isvorăşte din concepțiile diferite despre lume şi 
viață, voi da, aşa cum mă învaţă religia mea, Ce- 
zarului ce i se cuvine Cezarului, adică mă voi 
supune acolo unde voi fi, în închisoare sau afară 
în libertate, legilor existente, străduindu-mă să 
fiu un cetățean model, voi munci corect şi cinstit, 
dacă mi se va da posibilitatea să fac aceasta, cău- 
tând asttel să contribui şi eu la bunăstarea mate- 
rială a societății, considerând că, din acest punct 
de vedere, cele două concepții, creştină şi comu- 
nistă, se împacă oarecum. Cât despre conflictul şi 
neconcordanța dintre concepția mea de viaţă şi 
aceea a societăţii în care trăiesc, voi căuta să-l 
rezolv în favoarea colectivității, suportând eu 
toate consecinţele, adică trăindu-mi drama sutle- 
tească lăuntric, căutând să nu afectez pe cei din 
jur. 

Aceasta este poziția mea actuală şi țin să pre- 
cizez încă o dată că ea corespunde realităţii, adică 
eu cel adevărat sunt cel de acum, din această de- 
clarație. Accentuez acest lucru pentru Că s-ar pu- 
tea ca peste o săptămână, o lună sau mai ştiu eu 
peste cât timp, să spun altfel. S-ar putea ca, pier- 
zându-mi minţile, să bravez, sau Chiar să o iau 
razna, susținând enormități și luând o atitudine 
de frondă. S-ar putea ca, tentat de libertate sau 
forțat de alte împrejurări, să afişez o atitudine 
ipocrită, lamentându-mă şi spunând lucruri în 
care nu voi crede. Să se ştie însă că acela nu voi fi 
eu. Va fi dementul sau licheaua din mine. Poziţia 
mea adevărată este cea de azi 15 dec. 1962 şi pe 
aceasta O susţin şi semnez. 

D. Andronescu 

15 dec. 1962 

Reproducem aici trei poeme de rezistenţă anticomunistă, 
pe temeiuri creştine, concepute de dl Demostene Andronescu 
în anii de închisoare şi apărute în volumul Peisaj lăuntric 


(Ed. „Puncte Cardinale“, Sibiu, 1995). 


Unde-s nebunii? 


Unde:s nebunii, unde ni-s nebunii? 
E, Doamne, lumea plină de cuminţi, 
E plin pămîntul de martiri şi sfinți 
Atinşi de filoxera-nțelepciunii. 


Tăcută-i gloata de-nțelepți ca sfinxul 
În faţa lumii şi-a nemărginirii 
Şi-ascultător de rînduiala firii, 

Ca un plăvan în jug trudeşte insul. 


Scîncesc cuminţii-n chingile durerii 
Şi, sîngerînd din răni adinci blindeţe, 
Lîngă neveste mor de bătrânețe, 
Necutezând să tragă spada vrerii. 


Boleşte omenirea ca o juncă 

Şi nimeni nu-i ca să-i sloboadă sînge; 
S-a-mpotmolit istoria şi plinge, 

Cu prora-nfiptă într-un colț de stincă. 


Nu se mai nasc nebuni care s-o mîne 
Cu bita de la spate, ca pe-o vită, 
Acestui veac să-i pună dinamită 

Şi evu-nțelepciunii să-l dărîme. 


0! Doamne, Doamne, unde-s Don Quijoţii? 
E lumea plină de-alde Sancho Panza 

Ce nu-ndrăznesc să mînuiască lanza, 

Ci scutieri cuminţi se vor cu toții. 


Unde-s nebunii? Unde-s Machedonii 
Să tragă spada şi să taie nodul? 
Tînjeşte după glorie norodul 

Şi nu-s Cezari să-l treacă Rubiconii... 


Sloboade, Doamne,n lume nebunia, 
S-o răvăşească şi să o răstoarne, 

Ca un berbec să ia pămîntu-n coarne 
Şi-acestui veac să-i surpe temelia! 


.....c.cccooooocooecocoeoeoococoeoecocoooooocooococooocooconoecococecococnecooocoocoooococreocococecocee 


Îndoială 


lui V. Voiculescu 


Mai este, Doamne, pînă-n cer? Mai este 
Pîn-să mă faci părtaş luminii Tale? 

Sau poate tot n-a fost decăt poveste 
Şi-am colbăit degeaba-atita cale. 


De-atita vreme urc târîş, pe coate 

Şi-am smuls în cățărare-atâţi luceferi 

Că de-o mai ţine mult urcuşul, poate 
Doar cei prea-nalţi să mai rămînă teferi. 


Şi-am risipit atita suflet, Tată, 

În rîvna mea neasemuit de mare 

Că de-o mai fi s-ajung în cer vreodată 
N-o să mai am ce-ţi pune la picioare. 


L-am dat tribut la fiecare vamă, 
L-am aşternut pe fiecarea treaptă, 
Şi-l risipesc-ntruna, dar mi-e teamă 
Că la sosire nimeni nu m-aşteaptă. 


Tirâş, pe brînci, cu sufletul la gură, 

Urc muntele cu-nchipuite creste; 

Din tot ce-am fost mai sînt o picătură. 
Mai este, Doamne, pînă-n pisc, mai este?! 


........ccoooecesococoeeoecooococeseoocsocoecoeoocoocooesooocsoeooooeooeee 


În loc de rugăciune 


În seara asta, Doamne, Te vei culca flamînd, 
Azima rugăciunii n-o vei avea la cină, 

Nici blidul de smerenii, nici stropul de lumină 
Ce-mi pîlpiia altdată în candela de gînd. 


Sînt prea sărac, Stăpîne, nu am ce-ţi oferi 

Să-ţi stimpăr foamea, furii mi-au tilhărit cămara 
Şi de puţinul suflet ce îl păstram ca sara 

Să am, ca tot creştinul, cu ce Te omeni. 


Aş vrea să-ţi pot întinde un gînd sfios măcar 
Dar nu, nu pot, grădina mi-e vraişte şi goală, 
Mi-a mai rămas pe-un lujer o singură petală 
Şi pe un ramur veşted un singur fruct amar. 


De l-aş culege-n pripă să ţi-l aduc prinos, 
Şoptind o rugăciune şi tremurînd o cruce, 

Ar fi păcat de moarte că, Doamne, ți-aş aduce 
Otravă-n cupe sparte şi 'Te-aş tri prea jos. 


Zădarnic stai de veghe şi-aştepți umil şi blind, 
Azima caldă-a gurii n-o vei avea la cină 

Şi-n cerul Tău de gheață cu țurțuri de lumină 
În seara asta, Doamne, Te vei culca flămînd. 

Un an de la despărțire 


Întru pomenirea 
Părintelui Calciu 


Demostene Andronescu 





e-a „trădat“ părintele Gheorghe Calciu: a 

plecat să se odihnească puţin „în lumina 

Celui Nepătruns“, lăsându-ne pe noi, cei 
din generaţia lui, al căror spiritus rectora fost, de 
izbelişte în această „vale a plângerii“. Ne vei lipsi 
mult, părinte Ghiţă, atât nouă, prietenilor tăi de o 
viață, cât şi tuturor celor ce te-au prețuit şi te-au 
iubit. Şi, mai ales, vei lipsi mult tinerilor pe care, 
cu harul tău şi cu sufletu-ţi mereu tânăr, ai ştiut, 
ca nimeni altul dintre noi, să ţi-i apropii. 

Nu, nu spun vorbe mari şi fără acoperire. 
Gheorghe Calciu a fost, într-adevăr, liderul spiri- 
tual de necontestat al noii „generaţii de la '48“. A 
fost printre puţinii care au ieşit cu sufletul neschi- 
lodit din iadul de la Piteşti. Pe el suferinţa nu l-a 
înrăit, ca pe alții, ci l-a înțelepțit şi înnobilat. Desi- 
gur, a cunoscut şi el, ca toţi ceilalți, căderea, căci, 
în acest cumplit „experiment“, omeneşte nu s-a 
putut rezista. Supuşi la tortură continuă timp în- 
delungat, subiecţii acestui „experiment“ au fost 
transformați în roboţi care executau cele mai 
aberante ordine. („Am înţeles ce s-a întâmplat la 
Piteşti când am aflat că Puiu Chivulescu, care a 
fost un momument de rezistență şi demnitate în 
lagăr, a căzut“ - mi-a spus un prieten care fusese 
tovarăş de suferință al acestuia în lagărul de 
ofițeri români de la Oranki). Dar, în cazul lui 
Ghiţă Calciu, pe cât de dureroasă i-a fost căderea, 
pe atât de spectaculoasă i-a fost înălțarea ulte- 
rioară. Imediat ce perioada de teroare a luat 
sfârşit, el a conştientizat ce s-a întâmplat cu ei toţi 
şi a a avut tăria să ia atitudine, cu o îndrăzneală şi 
o fermitate rămase legendare. A fost, poate, sin- 
gura dintre fostele victime care a ridicat glas îm- 
potriva ororilor săvârşite şi care a refuzat cu ve- 
hemență să se facă părtaş unei noi mârşăvii, pe 


care regimul comunist o punea a cale, şi anume 
aruncarea vinovăţiilor pentru tot ceea ce s-a în- 
tâmplat la Piteşti tot asupra nefericitelor victime. 
Încă înainte de a se renunța la „experiment“, Se- 
curitatea a purces, din însărcinarea organelor de 
Partid şi de Stat, la instrumentarea unui proces 
(care urma să fie public) intentat „țapilor ispăşi- 
tori“ recrutați, în marea lor majoritate, dintre fos- 
tele victime. Se pare că această acţiune este legată 
de excluderea din partid a Anei Pauker, pe care 
Gheorghiu-Dej ar fi vrut să o facă răspunzătoare, 
printre altele, şi de ororile de Ia Piteşti. Deşi la 
vârful partidului se ştia precis că „tovarăşa Ana“ 
fusese inițiatoarea acestui sinistru proiect, până 
la urmă, de teama implicaţiilor internaţionale 
probabil, s-a renunțat la această variantă. Au fost 

totuşi sacrificate câteva cadre de calibru mai mic, 
precum colonelul Tudor Sepeanu, Alexandru Du- 
mitrescu (directorul penitenciarului Piteşti), câţi- 
va ofiţeri politici, precum şi câțiva gardieni, căro- 
ra li s-au dat pedepse nesemnificative. Grosul 
acestui lot, al „țapilor ispăşitori“, era deci format 
din deţinuţi care fuseseră supuşi acțiunii de re- 
educare. Dintre aceştia, singurul care a refuzat să 
semneze declaraţiile care i se impuneau a fost 
Ghiță Calciu. Acesta a cerut cu insistență ca în 
procesul care se pregătea să fie implicaţi şi adevă- 
rații inițiatori ai ororilor săvârşite: Ana Pauker, 
Alexandru Nikolski, colonelul Dulgheru alias 
Dulbergher şi toată liota de ofiţeri de Securitate 
care puseseră la cale şi „monitorizaseră“ 
fenomenul. Până la urmă, pentru a nu le strica 
scenariul pe care îl pregăteau, anchetatorii au 
fost nevoiţi să-l disjungă din lotul prim, rămâ- 
nând să fie judecat cu un al doilea lot, al cărui pro- 
ces a avut loc de-abia în 1957. 

Tot atunci, deci foarte de timpuriu, deținutul 
Gheorghe Calciu, conştientizând faptul că a păcă- 


tuit, s-a hotărât să-şi răscumpere păcatele prin 
ispaşă. Din acel moment, toată viața lui a fost una 
de mărturisire, de jerttă şi de ispășire. În Cartea 
îndreptărilor (Ed. Christiana, Bucureşti, 2004), 
Răzvan Codrescu, referindu-se la această perfor- 
manță a părintelui Calciu, spune următoarele: 
„Poate că nimeni n-a mai reuşit după Piteşti o vic- 
torie morală atât de pilduitoare şi de nedezmin- 
țită. Pentru că există un caz Gheorghe Calciu, se 
poate afirma că «experimentul Piteşti» a eşuat. El 
a zdrobit oameni, dar nu a putut distruge, până la 
capăt, Omul. Părintele Calciu nu s-a salvat doar 
pe sine: el a salvat, în cele din urmă, demnitatea 
umană în faţa a ceea ce Mircea Eliade numea 
«teroarea istoriei». 

Cu „medicinistul“ Ghiţă Calciu am vorbit pri- 
ma dată prin Morse în mai 1957. Eram amândoi 
în arestul Ministerului de Interne, însă în celule 
diferite Mie tocmai mi se terminase ancheta 
(eram arestat în legătură cu proiectata manifes- 
tație studenţească de solidaritate cu revoluția din 
Ungaria) şi fusesem chemat de anchetator pentru 

a-mi comunica punerea sub acuzare şi încadrarea 
juridică. Aflasem, cu această ocazie, că fusesem 
încadrat la un articol care prevedea pedeapsa cu 
moartea. Acolo sus, în biroul în care mi se comu- 
nicase vestea, m-am străduit să par cât mai indife- 
rent, pentru a nu da satisfacție bestiei de ancheta- 
tor care de-abia aştepta să mă vadă lamentân- 
du-mă. Întors însă jos, în celulă, am început să 
rumeg situaţia în care mă aflam şi am intrat, oare- 
cum, în panică. Mă gândeam că, pentru a da un 
exemplu drastic celorlalți studenți, s-ar putea ca 
pe unii dintre noi, consideraţi inițiatorii acţiunii, 
să ne condamne la moarte În timp ce mă plim- 
bam agitat prin celulă, aud deodată o ciocănitură 
în perete. M-am apropiat cu preacauție şi, supra- 
veghind, în acelaşi timp, cu atenţie uşa, pentru a 
nu fi surprins de gardian, am răspuns chemării. 
Astfel, am aflat că omul de dincolo de zid este 
„Gheorghe Calciu, student medicinist, arestat 
încă din 1948“. Ne-am confesat unul altuia şi, sim- 
țindu-mi zbucimul şi neliniștile, a încercat să mă 
liniştească, spunându-mi că şi el este în aceeaşi 
situaţie şi că nu putem face altceva decât să ne 
rugăm şi să avem încredere în pronia cerească. 
Relatându-mi despre Piteşti (în legătură cu care, 
la ora aceea, eu nu ştiam mare lucru), mi-a spus 
următoarele: „Ai să auzi despre mine că am făptu- 
it lucruri îngrozitoare. Să ştii că totul este ade- 
vărat. La Piteşti nimeni nu a putut rezista. Doar 
cei care au reuşit să se sinucidă. Am păcătuit şi va 
trebui să ispăşesc. De aceea am făcut legământ că, 
dacă voi mai ieşi vreodată de aici, mă voi preoți. 

După câteva zile petrecute „împreună“ (e un 
fel de a spune), am fost mutaţi în alte celule, fieca- 
re urmându-ne destinul. Eu am fost judecat şi 
condamnat (nu la moarte, ci la 20 de ani muncă 
silnică), după care am luat drumul Aiudului. El a 
fost, de asemenea, judecat şi condamnat la mun- 
că silnică pe viață, după care, împreună cu alți 15 
„bandiți“ condamnaţi în acelaşi lot, a luat drumul 
Jilavei, unde au fost „cazaţi“ în celebra Casimcă, 
supranumită şi „Secţia morţii“. Aici i s-a aplicat 
un regim de exterminare atât de sever încât, 
într-un an şi jumătate cât au stat acolo, 9 dintre ei 
au decedat (majoritatea de t.b.c.). Pe la începutul 
anului 1960, cei rămași în viaţă au fost trimişi la 
Aiud, de unde, în 1964, în urma apariţiei decretu- 
lui de „slobozenie generală“, s-au eliberat şi ei o 
dată cu ceilalți deținuți. 


După eliberare ne-am reîntâlnit, bineînțeles. 
De data aceasta față către față. Ne-am cunoscut şi 
între noi s-a înfiripat o trainică şi de nezdruncinat 
prietenie. Fiecare însă ne-am urmat drumul nos- 
tru. Fidel legământului făcut în temmniță, după 
ce a terminat Filologia, s-a înscris la Teologie, iar 
în 1972 a fost hirotonit preot şi numit profesor de 
franceză şi de dogmatică la Seminarul Teologic 
Ortodox din Bucureşti. Din această postură, în 
1977, când, ierarhia Bisericii, timorată, era dispu- 
să să dea Cezarului mai mult decât i se cuvenea, 
el a făcut ultima mare „nebunie“ a vieţii sale: a ri- 
dicat public glas ferm împotriva demolării Biseri- 
cii Enei din inima Bucureştiului, pornind astfel o 
luptă făţişă - şi, din păcate, solitară la nivel cleri- 
cal - împotriva unui regim politic scelerat. Acest 
nou „război“ al lui cu puterea lumească atee şi 
materialistă a culminat cu cele „Şapte predici 
către tineri“, rostite în Biserica Radu-Vodă, în Pos- 
tul Mare al anului 1978. Această îndrăzneală a lui 
nu putea rămâne nepedepsită, drept care, în mai 
1979, după multe şicane şi amenințări, a fost are- 
stat, judecat şi condamnat la 10 ani de închisoare 
pentru activitate duşmănoasă împotriva regimu- 
lui. S-a eliberat în 1984, în urma unor susţinute 
proteste internaționale, dar, pentru că era în 
continuare incomod, în 1985 a fost practic ex- 
pulzat, împreună cu familia, în Occident. Cu 
sufletul a rămas însă aici, în țară, şi a dovedit 
acest lucru cu prisosință după 1989. De atunci, în 
fiecare an, de obicei toamna, a venit cu regulari- 
tate acasă, şi de fiecare dată, timp de o lună, 
cutreiera țara în lung şi în lat, întâlnindu-se şi 
întreţinându-se mai ales cu tinerii, pentru care 
avea o aplecare specială. 

Deşi grav bolnav, nu a lipsit de la această 
întâlnire cu ţara nici anul trecut, în ajunul 
morţii. Când eu, realizând cât de gravă îi era 
boala, l-am mustrat, spunându-i că a fost in- 
conştient să plece, în halul în care era, într-o 
călătorie atât de lungă şi de obositoare, el mi-a 
răspuns, uitându-se trist şi blând în ochii mei: 
„Iu nu îţi dai seama că eu am venit să-mi iau 
rămas-bun de la voi şi, eventual, să mor aici?“. 
De murit nu i-a fost dat să moară aici, dar, con- 
form legământului făcut, s-a întors să fie înmor- 
mântat în pământul țării, unde s-a făcut de când 
se sfințeşte sfințindu-l. 

Te odihneşte în pace, prieten drag! 

Lepădarea de cultura 


nihilistă 


Îndrept aceste câteva rânduri către tinerii care caută sau vor căuta 
să cunoască în ce fel trebuie să-şi trăiască viaţa, pariind doar pe 


cărările înșelătoare ale culturii nihiliste. 


Daniel Mazilu 





că omul are chipul cel mai frumos în 

amurg. Cultura nihilistă este acest 
amurg, amestec dubios de lumină şi întuneric, în 
care „omul european“ (expresie sinonimă cu ter- 
menul cerc-pătrat), privindu-se ca într-o oglindă, 
se vede cel mai frumos, cel mai inteligent şi moa- 
re de dorul său. Eu însumi, sedus, înşelat şi dobo- 
rât de multe ori de noimele culturale, mărturis- 
esc aici că nu există oglindă mai bună decât pro- 
pria noastră conştiinţă. Şi de-aş întreba-o acum 
pe aceasta, asemeni părintelui Proclu de a Sihăs- 
tria, dacă murind acum m-aş mântui, cu siguranță 
nu voi primi răspunsul cel bun. De aceea, îmi voi 
începe acest prim articol despre lepădarea de cul- 
tura nihilistă cu un fragment dintr-o rugăciune 
către Dumnezeu Duhul Sfânt pe care creştinul, 
„luminat cu sfântul Botez“, o rosteşte duminica 
înainte de a merge la Biserică: 

„Luminează mintea noastră, ca să cu- 
noaştem deşertăciunea lumii şi a celor ce sunt în 
lume; înviază ştiinţa noastră, ca neîncetat să 
vestească nouă ceea ce se cuvine a face şi ce se 
cuvine a lepăda“. Amin. 


U n italian spunea în Tratatul său de pictură 


Cultura nihilistă a vremii 
noastre: o primă privire 


Trăim în „epoca grafomaniei universale“. Mi- 
lan Kundera a intuit bine acest lucru. Se scrie 
mult, prea mult, şi din nefericire prea puţin spre 
ajutorul semenilor. Flecăreala îşi cere dreptul la 
„eternitate“. Verba volant, o ştim bine, dar vor- 
băria goală vrea să rămână şi, de ce nu, să devină 


facultatea primordială a omului actual şi viitor. 
Astăzi în toată lumea este la modă „ştirea caldă şi 
senzaţională“. Setea aceasta o are omul în el de 
mii de ani. Şi anticii greci aveau un loc în Atena în 
care „nu-şi petreceau timpul decât spunând sau 
auzind ce e mai nou“ (Fapte 17, 21). În acel loc, Sf. 
Pavel le-a vorbit „despre Iisus şi Înviere“. EI le 
aducea noutatea absolută, vestea cea bună. Dar 
numai unii „i s-au alăturat şi au crezut“. „Ştirea“ 
Apostolului era prea greu de primit. Unii l-au luat 
în râs, iar alţii l-au refuzat politicos. Cea mai bună 
veste dintre toate posibile, anume că moartea 
veşnică a fost biruită prin jertfa Mântuitorului, nu 
avea parfumul mundan şi monden al noutăţilor 
din Areopag. Şi atunci, ca şi acum, omul iubind lu- 
mea aceasta a căutat să ştie cât mai multe despre 
ea, pentru a-i fi cât mai bine aici. 

Ceea ce se poate spune prima dată despre 
cultura nihilistă este că, într-un mod subtil, în- 
ghite viața omului. Acest tip de cultură l-a amăgit 
pe om că obârşia lui nu este împărătească şi din 
Ceruri, ci de pe pământ, mai exact din copacii din 
care ar fi coborât strămoşul omului. Când cerce- 
tezi această cultură, cea în care creştem cei mai 
mulți dintre noi încă din şcoală, observi că nu 
poți înțelege deloc ce este viața ta. Cultura ne 
spune că viaţa e „vis“ (suerio), „iluzie“ (maya), 
„un joc“, „proiect“ (Entwurf), „ fugă (correre) în- 
spre moarte“, „un mister“, „un proces“. 

Tot ea ne îmboldeşte să citim cât mai mult, să 
nu fim analfabeți, să fim mereu la curent cu ulti- 
mele noutăți. Pentru aceasta, unii s-au preocupat 
de a furniza şi o artă de a citi (vezi L'art de lire, E. 
Faguet). Mii şi mii de cărți studiază fenomenul lec- 
turii. Din păcate, foarte puţine vorbesc despre 
efectele nocive ale lecturilor otrăvitoare. În 

creştinism, sintagma «lectură otrăvitoare» se refe- 
ră la orice text care instigă vizibil ori subtil la pă- 
cat. Mă voi referi în primul rând la textul erotic. 

De-aș fi ştiut cât rău poate face literatura 
erotică unui suflet tânăr, nu aş mai fi citit nici un 
cuvânt din acele cărți. Din păcate, lipsa de credin- 
ță, de educaţie religioasă şi pornirea mea păcă- 
toasă m-au împins spre asemenea lecturi. Nu este 
cale mai uşoară pentru diavol de a intra în inima 
tânără ca lectura de cărţi otrăvitoare şi privirea 
de imagini păcătoase. Presat de cultura nihilistă, 
stai şi te întrebi: Oare să îl citesc pe cutărescu, ma- 
re scriitor francez? Dar pe cutărescu, premiat cu 
Nobel? Dacă nu te rogi la Dumnezeu, în acele mo- 
mente, să te scape de aceste gânduri, diavolul cul- 
turii generale te împinge să citeşti, mustrându-te 
că nu ai cultură suficientă, că eşti un nimeni. 
Acest diavol nu este altul decât cel al mândriei. 
Dacă iei enciclopediile culturii nihiliste pentru a 
înțelege ce este cultura, de unde această diversi- 
tate înspăimântătoare a ei, îţi vor trebuie poate o 
sută cincizeci de ani de studiu continuu. 

În schimb, dacă deschidem Sfânta Scriptură, 
cu credință, aflăm că proto-părinţii nu au primit 
nici în Eden îndemn spre cultură de la Dumnezeu 
şi nici în fața raiului Edenului, unde au ajuns pen- 
tru neascultare. Mustratul Adam a auzit de la 


Dumnezeu: „Pentru că ai ascultat de vorba femeii 
tale şi ai mâncat din pomul din care ţi-am porun- 
cit: Să nu mănânci!, blestemat va fi pământul din 
pricina ta. În dureri te vei hrăni din el în toate 
zilele vieţii tale“ (Facerea 3, 17). 

Cultura nihilistă este un moment „de lux“, 
de evadare din truda efectivă pe pământul bles- 
temat. A doua ascultare a omului a fost munca 
câmpului, „în sudoarea feței. 

Diavolul l-a împins pe om spre un efort mai 
„demn“, spre sudoare minţii, spre meditaţia cro- 
nofagă şi rătăcitoare. Şi iarăşi a ieşit omul de sub 
ascultare. Cultura nihilistă a fost şi este o conti- 
nuă conspirație a omului cu diavolul împotriva 
lui Dumnezeu. 

De aceea, venind, Mântuitorul a spus răspicat: 
„Să iubeşti pe Domnul Dumnezeul Tău, cu toată 
inima ta, cu tot sufletul tău şi din tot cugetul tău“ 
(Sf. Matei 22, 37) şi „Să iubeşti pe aproapele tău ca 
pe tine însuți“ (Sf. Matei 22, 39). Potrivnicul ne 
împinge mai întâi la necredința în Dumnezeu. Apoi 
ne spune, mincinosul, că lumea a fost părăsită de 
EI, ba mai mult că, între timp, Dumnezeu a şi murit. 
Ce ne facem într-o lume fără reazăm? Intrăm în 
panică. Tindem să ne întoarcem la EI, să strigăm cu 
lacrimi. Potrivnicul însă, prin păcate, ne împie- 
treşte inima şi ne agită mintea. „Dumnezeu te-a 
părăsit, nu te mai iubeşte. Şi-a încăl- 














cat cuvântul“, ne şopteşte Veliar. 
„Pune-ţi mintea la treabă! Con- 
struieşte-ți viața, lumea! Fă cultură! 
Explorează cosmosul!“ Dimensiunea 
culturii nihiliste actuale este direct 
proporțională cu înşelarea a milioa- 
*] ne şi milioane de oameni. 

Când eşti tânăr trăieşti, datori- 
tă acestei înşelări, o stare de micime 
şi de disconfort în fața oceanului de 
trăncăneală din literatură, poezie, 
arte, ştiinţe, filosofie etc. Poezia, li- 
teratura, filosofia nu înseamnă nu- 
mai trăncăneală, „maimuțăreală a 
lui Dumnezeu“ (Pr. Iustin Pârvu), 
dar cea mai mare parte a ei asta este. 

Te găseşti cufundat într-un 
dublu relativism al „cunoaşterii“. 
Gândeşti că omenirea, în chinul ei 
„creator“, nu a aflat decât puţin din 
misterele existenţei şi că tu, în anii 

pe care îi ai, nu vei obţine decât şi mai puţin din 
puţinul speciei. Creştinul trebuie să ştie clar că 
orice relativism, dublu sau simplu, este de la 
diavol. Prin aceasta el încearcă să ne îndepărteze 
de Adevărul care este Dumnezeu. 


Încă două exemple concrete 
din meniul culturii nihiliste 


Frangois-Marie Arouet, o somitate a Acade- 
miei franceze şi un neînțelegător al creştinismu- 
lui, care şi-a semnat variata operă cu pseudoni- 
mul Voltaire, avea obişnuința de a le cere celor- 
lalţi să-şi „precizeze conceptele“. Pentru un dia- 
log folositor nu e suficient doar atât. Conceptul, e 
adevărat, este mai mult decât un simplu cuvânt. 
Este o schemă intelectuală ce poate descrie o par- 
te a viziunii cuiva, dar precizarea lui nu oferă nici 
întreaga viziune şi nici intenţia cu care aceasta a 
fost concepută. 

Un Sfânt Părinte, în schimb, ne recomandă 
să cercetăm întotdeauna „duhul şi rostul“ unei 
exprimări. Să vedem, aşadar, dacă este de Ia 
Dumnezeu şi pentru mântuire. Voi mai lua încă 
două exemple din meniul nihilist: textul poetic şi 
textul filosofic. În tinereţe trăieşti apăsat de pre- 
siunea unui poet ca Goethe. Opera Faust îţi dă 
frisoane. Ce-o ascunde în paginile ei? Când o ter- 
mini de citit, după câteva zile bune, surpriză: afli 
că un om tare rătăcit cade în cursele diavolului şi 
că este salvat de iad, pe ultima sută de metri, de 
Maica Domnului. „Eternul feminin“ nu este vreun 
concept sofisticat, ci un alt nume dat Născătoarei 
de Dumnezeu. Dar oare nu află tânărul același 
lucru citind Acatistul Maicii Domnului în cincis- 
prezece minute? 

Pe de altă parte, textul filosofic îşi otrăveşte 
lent cititorul. Iată cum. Mai întâi, îl seduce prin 
exotismul său. Fr. Savater povesteşte că Cioran 
era chemat frecvent la operaţiuni de salvare în 
Paris. Mergea să îi convingă pe oamenii care do- 
reau să se sinucidă că i-au înţeles greşit tezele. 
Apoi, acelaşi text filosofic ţine captiv omul multă 
vreme. Duhurile culturii nihiliste îi şoptesc să ci- 
tească cu atenţie, să ia toată opera autorului la 
analiză. Eu, spre exemplu, mi-am petrecut un- 
sprezece ani citind, cu „creionul în mână!“, doi 
filosofi: Schopenhauer şi Jos6 Ortega y Gasset. Nu 
recomand. nimănui această zăbovire exagerată. 


Pentru mântuirea sufletului este inutilă. Cultura 
nihilistă pledează pentru eroii săi universali, 
meniți ocultării sfinţilor şi martirilor, dar şi pen- 
tru o falsă emulaţie nesfâşită. Pentru pocăință nu 
luptă niciodată. Şi, vai!, cât de ignorant este cel 
nepocăit! „Nu-şi cunoaşte nici păcatele şi nici pe 
Dumnezeu nu L-a aflat“ (Pr. Cleopa). 


Eleganţa Creștinismului 


Ce clar devine parcursul vieții noastre când 
îl privim având în minte foarte bine distincţia 
dintre bine şi rău. Omul trebuie să facă acest efort 
de a se ruga lui Dumnezeu pentru a dobândi o 
privire atentă, o bună capacitatea de a distinge şi 
de a alege. Cultura lumească îl învață pe om că 
este ba o „ființă socială“ (zoon politikon), ba o 
„Substanţă raţională“ (res cogitans), ba o „ființă 
ludică“ (homo ludens), dar îi ascunde lucrul esen- 
țial, anume că este o ființă electoare, care trebuie 
să aleagă clipă de clipă între rai şi iad. Latinii 
foloseau pentru a exprima acțiunea de a opta ver- 
bul alegere. De aici eligere, eligibilitate, eligibil. 
Dar tot de aici, se pare, şi cuvântul eleganță, care 
semnifică o bună alegere. În „cultura duhului“ 
echivalentul termenului eleganță este filokalia, 
adică „alegerea frumosului“. Şi ce eleganță are 
Creştinismul! Ce eleganți au fost sfinţii, martirii, 
mucenicii, pustnicii! Ce eleganță întâlnim la 
Maica Domnului, modelul oricărei femei! Noi, oa- 
menii, suntem făpturi elegante şi „minunate“, 
vorba psalmistului. Cu o singură condiție: să cre- 
dem în Dumnezeu, Creatorul nostru. Altfel vom 
petrece multă vreme în edificiul labirintic al cul- 
turii nihiliste pentru a ne descoperi chipul. În 
această rețea de sforțări omeneşti, mintea îţi este 
parcă luată în captivitate. O idee te trimite la alte 
douăzeci, un autor la alții. Când Cervantes şi-a 
terminat de scris Don Quijote de la Mancha s-a în- 
tristat amarnic; nu avea o bibliografie corespun- 
zătoare exigenţelor vremii. Un prieten la sfătuit 
să ia de-a valma câţiva autori, să-i ordoneze alfa- 
betic şi să îi treacă fără probleme de conştiinţă la 
finalul operei. Această auto-ironie subliniază 
prezența şi presiunea reţelei culturii nihiliste. 

Lepădarea de iluziile acestei culturi minci- 
noase reprezintă o etapă obligatorie pentru înce- 
putul studiului adevăratei culturi, „cultura duhu- 
lui“ (Pr. Rafail Noica). 

poeta vâtes 
sau reciprocitatea 
poet-istorie 


Constantin N. Străchinaru 





N 
] ntre oamenii cetății, poetul are privilegiul de 


a se afla, prin curajul, onestitatea, caracterul 

şi viziunile sale, între mulțimi, polarizându- 
le, mesajul versului său fiind mereu în fruntea 
lor, orientându-le. Trăirile poetului sunt ecoul tri- 
plat al bucuriilor, speranțelor şi mâhnirilor celor 
ce-l simt de-al lor: însufleţitor şi înainte văzător. 
Între delector şi animator nu există incompatibi- 
litate. O ipostază sensibilizează, cealaltă mobili- 
zează. Împreună zidesc. 

În această dihotomie horaţiană, se situează 
scriitorul, devenit ieşean, Lucian Teodosiu.! „Pri- 
vilegii“le sale (laşi, Ed. Omnia, 2005) sunt fa- 
voruri confesive şi, mai ales, combative, expresie 
a preocupărilor meliorative de scuturare şi pre- 
venire socratică a depunerilor aluvionare = sine- 
le secund, de care Iisus ne îndeamnă să ne lepă- 
dăm, urmându-L (vz. Ev. după Matei, Cap.16, v. 24). 

Pe acest făgaş poetul şi publicistul, liricul şi 
polemistul sunt laolaltă. Între emoţiile din Mira- 
cole (cap. I) cu: primăvară continuă, toamnă vo- 
roneţiană, tablou la Poieni (lași), tristeți între 
apele oglinzii, Eminescu privind stelele, cer de co- 
balt, rugă, etc. şi iubirea ca un Paradis (cap. Ul şi 
ultim) cu: amintiri din noiembrie, săptămâna Cu- 
lorilor, ora mirajului, privilegii ş.a. se-ntind inte- 
rogaţiile şi vocativele răscolitoare din capcanele 
(cap. II) lui Lucian Teodosiu, sarcasmul şi formu- 
lările bătăioase, observaţia tăioasă cu care iese în 
agora României şi a istoriei recente şi prezente, 
istorie hărțuită de umbrele (subtitlu) oligarhiei 


securisto-comuniste cramponate de toate meteh- 
nele asimilate într-o jumătate de secol totalitar, 
ilegitim şi criminal; umbre = întunecimi puse pe 
acaparare de funcţii şi strecurate în partidele 
istorice cu scopul ocult de a le compromite, dis- 
persa, lichida, promovând dihonia în popor, per- 
vertirea tineretului, împrăștierea familiei româ- 
neşti, batjocorirea tradiţiilor, vehicularea blasfe- 
miilor la adresa Bisericii ortodoxe şi, în general, a 
creştinismului, manipularea dezorientativă a ce- 
lor mulți prin mass-media cu veterani formaţi la 
Scânteile comuniste. 

În această lume „plină de moarte“, polemis- 
tul reflexiv se întreabă: „de ce atâta timp pentru 
ură?... „nici n-ai pornit bine în viață/şi-n jurul 
tău/ roiesc săpătorii/ciudat de bine organizați.../ 
urmărindu-ți fiecare pas sau idec.../deşi tu creezi 
în lumina amiezii/... şi-aproape zdrobit de efort/ 
vrei să te reculegi la Altar/, să te rogi.../iar ei te gă- 
sesc şi acolo/săpătorii fără religie“ (umbre - 
noaptea întâi). 

O vreme anapoda în care scara valorilor e 
dată peste cap. Oamenii cumsecade circulă larvar 
prin orizontul opac al unei vieţi nesigure, provi- 
zorii cu „guvern provizoriu/parlament provizo- 
riu/, preşedinte provizoriu“ (idem). Incertitudi- 
ne, dezorientare, îngrijorare, somn segmentat. În 
apele tulburate ocult, rechinii sunt în mediul lor, 
se recunosc, se asociază şi atacă unde şi cum nici 
nu te-aştepţi. Noianul relelor creşte. 

Noaptea a doua din Umbre e cea sălbatică a 
minerilor asmuţiţi şi dirijaţi de agenţii fostelor 
servicii opresive. Au procedurile lor: perfide, bru- 


1 Publicist: redactor la Radio-Iaşi, membru al Asociaţiei Ziariştilor Profesioniști din România şi al Uniunii 
Scriitorilor din România (din 1996); eseist: „Dimitrie Stelaru - aşa cum L-am cunoscut“, eseu, laşi, Junimea, 
1998; poet: autor al mai multor volume, între care „O zi din viața mea“, ediţie bilingvă - română şi franceză, 
Bucureşti, Ed. Viitorul României, 1999; cu o prezentare făcută de noi şi în Gândirea - serie nouă, An XII, 


1-3/2003. 

tale, susţinute de urlete, respiraţii alcoolice, vai- 
ete. După ce-au înroşit bulevardele bucureştene 
de sângele tineretului măcelărit, se duc să plante- 
ze, în Piaţa Universităţii flori roşii „roşii-roşii- 
roşii/ roşii ca sângele celor bătuți...ucişi.../ totul 
pe față: bâte, lanţuri, răngi şi topoare/ - în partea 
aceasta/ şi-n partea cealaltă, europeni îngroziți“, 
finalul aparținând coloanelor vertebrale de gela- 
tină, alde gură cască strigând „cinste lor, cinste 
lor/cinste lor minerilor!“ (noaptea a doua). 
Nopțile se succed apocaliptic. Sărăcia, dispe- 
rarea şi câte alte vaiuri sunt față-n faţă cu jefuito- 
rii, profitorii, tâlharii la drumul mare şi mic: mili- 
ardarii vilelor, castelelor, palatelor în „tara ca o 
pradă“, ţara luată-n stăpânire de caracatița gang- 
sterilor de toate culorile dermice şi de toate nele- 
giuirile, țâşniți sălbatic din cutia roşie a Pandorei, 
a hămesiţilor de putere materială netrudită şi, 
consecutiv, de cea politică - un talmeş-balmeş in- 
descifrabil la paravanul „democraţiei“ şi pulpana 
vulpoiului versat de prunc în tehnici uraliene: 
„capătul tunelului nu se mai vede,/ a fost zidit/ Ci- 
neva L-a zidit“/, şoptind atraşilor ca de-un invizibil 
şi nemăsurat magnet: „atenţie la frână!/ frâna pe 
reformă/ cât mai lent/ cât mai nief“, ultimul cu- 
vânt amintind de studiile sale-n Moscova roşie. 


Este ascultat şi i linguşit pe măsură. Numărul îm- 
bogățiților în creştere vertiginoasă. Aceste repti- 
le, aceşti crocodili şi hiene ai corupției generaliza- 
te sunt numiți, eufemistic de „ziarişti“, baroni lo- 
cali şi centrali, în realitate jivine nesătule şi fudu- 
le, aglomerate-ntr-un partid cameleonic ca deno- 
minaţie şi consecvent ca apucături şi intenţie de a 
deveni unic. În fața acestei jungle „mai existăm şi 
noi/ oameni obişnuiţi/ - grosul, massa - mulți- 
mea de zerouri inutile/ cu o soartă/ de hârtie cre- 
ponată/ cu o viață/ de hârtie igienică“ (noaptea a 
cincea). 

Corupţie = realitate. Anticorupţie = vorbe. 
Pe toate micile ecrane hoţii strigă: „prindeţi ho- 
ții!“. Diversionist şi perfid, unii dintre ei, dar şi 
unele guri strâmbe de „analişti-politici“, parcă su- 
dați în jilțurile unor canale de televizie cu pa- 
troni, se-ntreabă fâlfâindu-şi limba-n foarfece 
deschis ca cea a viperii cu corn: „totuşi, care co- 
rupție/totuşi, care corupți?“. (hoţie fără hoți = 
noaptea a şasea). 

„În toată această mizerie/ nevidanjată“, stă- 
pânirea de sine a poetului, luată cu asalt, îşi iese 
din fire: - „mă pomenescurlând/urlu de-mi crapă 
plămânii“... - „săracu/ a-nnebunit şi ăsta/ zic ve- 
cinii... (noaptea a şaptea). Între exasperare şi su- 

focare, biologicul se salvează deformat prin alie- 
nare. Criza morală - sursă a tuturor relelor - alte- 
rează stilul de viaţă al oamenilor agresaţi de al- 
coolism, droguri, violenţe, abandon şcolar, fami- 
lial, suicid, culminând cu ucideri de copii de către 
părinți şi-a părinţilor de către copii etc. etc. 

Ofuri, coşmaruri, lacrimi, disperarea ale 
cărei mişcări imprevizibile nu se lasă geometriza- 
te. Noaptea a şaptea se intitulează sugestiv „Zi de 
fiere“, zi strigătoare la cer. Vai de țara cu o justiție 
nefuncțională şi un parlament adus de ape! Vai 
de țara care-şi ignoră eroii, martirii şi sfinţii! 

Aceste nopți, numite şi secvenţe din Carpaţi, 
sunt formal succesive, în fapt, germenii lor ope- 
rează simultan într-o satanică, variată, nesfârşită, 
prolifică şi prea vinovată acţiune de scoatere a 
țării la tarabă. Foarte ilustrativă este şi „balada în- 
cheierii şesenalului (22 dec. 1989-22 dec. 1995)“. 
Alegorică şi autentică: „televizorul ah, televizo- 
rul/rimează bine numai cu poporul“ prin reluare, 
devine laitmotiv. Poporul, în ochii ajunşilor unde 
nici n-au visat, e văzut ca un „balaur cu solzi lu- 
cioşi şi gheare/cu-aripi enorme și cu fălci de 
fiare“ a cărui mişcare şi numai din coadă îi în- 
grozeşte: - „să-l otrăvim când iese să s-adape,/ 
cianura nopții roşii să i-o dăm!“ - „mai bine să-i 
dăm gloanțe, cât încape/ ziceau miniştrii - sau să-l 
bombardăm!“ Clamata „democraţie“, străină de 
demofilie, n-ar ezita genocidul, dar „şeful de şefi“ 
are nevoie, justificativă şi parvenitivă, de ea. Infa- 
tuat, umflat de rele marxiste şi de sechele sovie- 
to-comuniste de care dându-și seama că nu se mai 
poate scutura, încearcă să camufleze: „deci/ 
HOTĂRĂSC/ turnaţi-i în urechi, cucută şi otrăvuri 
cât mai dense/ metoda-i simplă, clasică şi veche,/ 
hamletizaţi, dar daţi-i recompense“2... „Daţi-i 
salam şi povestiri oculte/ mai demascaţi-i câte-un 
trădător/ voi, nu vedeţi? Îi place să asculte/ şi cre- 
de-orbeşte în televizor“. 

Balaurul gigantic, întins la înşelătoarea 
lumină a micilor ecrane „părea că doarme/ dar el 
ştia că poate tot să sfarme“... sau „poate se trezi- 
se“... „gândind Ia visele-i ucise“. Manipularea, ci- 
nismul, falsitatea „aleşilor“ poporului vor bloca 
orice tentativă a „balaurului“ de a se ridica „nean- 
tic/ justițiar, unit, tăcut, gigantic!“... resemnân- 


du-se răbdător: „zâmbea prostit, în noaptea lui 
străveche/ simțind un dulce abur în ureche“. 
Ironia sugerează reacții imprevizibile... 

În câteva poeme scurte şi altele mai dezvol- 
tate, polemistul Lucian Teodosiu intră mai direct 
în istoria recentă şi prezentă. El readuce-n memo- 
ria uitătorilor şi la cunoştinţa mai tinerilor neştiu- 
tori „nu numai uciderea mea/ ci genocidul seme- 
nilor noştri/ peste o mie de oameni ucişi în „revo- 
luţie“,..., sarcastic întrebându-se: „care revoluţie? 
= Somnul memoriei, somnul istoriei, al națiunii 
şi-al rațiunii mistificate“. „Șefii comandă = masa 
execută“, exact ca în anacronica definiție a con- 
ceptului de autoritate3. Motivarea etică absentă. 
Ideea libertăţii autentice, creatoare - izvor de 
inițiative operaționale - mod al manifestării din 
plin a spiritului uman îi umblă-n simţire şi gând 
poetului, ca lui Andr& Chânier în drum spre 
eşafod (1794) când invocând-o, o defineşte, „Li- 
bert6 toi, mere des vertus“. Autorul „privilegii“ 
lor o scrie cu majuscule: „LIBERTATEA,/ această 
misterioasă făptură, intrând triumfal „în oraşele 
noastre“... oamenii, beţi de lumina ei caldă, plân- 
geau/ bucurându-se precum copiii...,/ încunu- 
nând-o cu florile inimii lor“. Aşa au gândit-o mar- 
tirii închisorilor comuniste; aşa au dorit-o eroii 
din Decembrie 1989, strigând entuziaşti „vom 
muri şi vom fi liberi!“ Unde şi când în istoria lumii 
curajul dreptăţii s-a mai rostit aşa? A fost momen- 
tul când atâți occidentali, în deosebi tineri, regre- 
tau că nu sunt români, iar un mare înțelept naţio- 
nal, abandonându-şi scepticismul şi, euforizat de 
înflăcărata manifestare românească, îi venea să 
sară în Sena, din preajmă, ca-n studenţia bucureş- 
teană, în apele albastre ale Mării Negre, înotând 
fără riscuri spre piscurile viitorului pe care îl do- 
rea făuritor şi-n care a crezut cu toată generaţia sa. 

Lucian "Teodosiu, indexând inerția, umblă 
printre evenimente, neînşelându-şi spiritul de ob- 
servaţie: „totuşi, parcă-am zărit Libertatea în 
zdrenţe/trecând cu sfială/ pe sub un drapel 
zdrenţuit/ şi parc-am văzut-o plângând.../ cu boa- 
bele mari/ de mărgăritar sau de rouă/grele că- 
zând pe un pământ pârjolit...“ (despre libertatea 
omului). Dureroasă, tulburătoare şi de neuitat 
imagine a unei realități istorice în extensie, căci, 


2Vz. Juvenal, Satira a Xa: „panem et circenses* = pâine şi distracţii = destrăbălare, alimente expirate, neecologice 


şi manele... 


3V7. în Lucrările Simpozionului internaţional (ed. a II a): 1.D. Mangeron, Anastasie Fătu..., comunicarea dr. Oana 


şi Cristina Ghiciuc, laşi, 2006. 

pervertită prin libertinaj şi corupție şi convertită 
în circumstanță de diabolizare a vieții, libertatea 
a ajuns de nerecunoscut. În acest alterat context, 
rostirea adevărului generează reacții atitudinale 
adverse: „...atunci de ce sunt ținta armelor voas- 
tre/ când vă spun că cineva e bolnav/ că ceva e 
putred în viață... viaţă, oameni, ţară...“ Polemis- 
tul se simte ca „pilula memoriei voastre entropi- 
ce/ ca un rău adâncit de miracole,/ iarba fiarelor 
asmuţite-n grilaje/ ori ca starea a cincea a mate- 
riei/ ca disperarea care se-ncruntă şi caută /măcar 
o clipă de linişte/ pe această Planetă“...(decizie 
fatală). 

Oful tensiv, motivat şi dramatic trăit de poet 
se descarcă ironic, biciuitor în poeme ca „femeia 
comisar, chipul „luminos“ al partidului unic, așa- 
i viața de artistă: noaptea veselă, ziua securistă“, 
artistă care „în notele ei informative/din dulapul 
de fier/ de Ia teatru/ turna pe bieţii actori/ aceia 
blânzi şi timizi/ ai bunei speranţe, ce făceau artă 
pentru artă/ pe o leafă de nimic“. Acestor perso- 
naje li se asociază, tot cu prezentări in extenso, fe- 
meia bolşevic, comisarul poporului ş.a. care, 
schimbându-și culoarea hainelor, s-au repezit 





obraznici, gâlcevitori în scaune la 
toate nivelurile societății româ- 
neşti, făcând reintrarea ei în Europa 
„| cât mai părelnică, improvizată, cos- 
CĂ meticizată. 

În această stare de lucruri ce 
pare a consuma decenii, poetul se 
| retrage în eul său liric de unde ple- 
| case în partea întâi a volumului, 
cuvântul exprimându-i predilect 
sensibilitatea şi avântul folcloric. 
Poemului meridian, muzica simfo- 
] nică nu are ce să-i mai adauge: „cât 
de verde creşte iarba,/ cât de sus ţâş- 
] neşte gândul, ca un strop de mie- 
re-i ziua,/ cântecul neîntrerupân- 
du-l“..., luând distanță de teroarea 
torţionară... „fiară turbată peste li- 
| niştea mea“. Este vorba de teroarea 
exercitată în nesfârşitele decenii 
] comuniste şi de cea actuală exerci- 
tată de relele din viața publică. 
Meditativul Lucian Teodosiu o tot dă 
afară din şi dintre cuvinte, încurajat 
de „femeia iubită“ = poezia: „comoa- 
ră între comorile lumii“, cea care umplându-l de 
dragoste, îl umple de extazul trăirii „în mijlocul 
unei ore fantastice“. Prin ea căutătorul de drep- 
tate se regăseşte în iubirea ca un Paradis (cap), 
„caleidoscopul fericirii.../ respirând odată cu 
mine“ (ora mirajului). 

Este uşor detectabilă intertextualitatea poli- 
cromă, armonică, spiritualizantă dintre primul şi 
ultimul grupaj de poezii: „să ridicăm zidiri măies- 
tre/ cu luna drept acoperiş/ să punem inima-n fe- 
restre/ când moartea vine pe furiş/ şi-aşa-n pi- 
cioare/ lângă zidul acestui secol laş, proscris/să 
învăţăm pe dinafară/ scrisorile ce nu le-am 
scris“...(ne-ar trebui cap. D) şi „munţii ard pe-al lor 
oblânc/ gândul şi îngândurarea;/ enigmatică e 
marea/ din al inimii adânc!... goi ca la-nceputul 
lumii/ şi uitând că suntem goi/ ne cătăm alții pe 
unii/ să ne regăsim pe noi“... (iubirea ca un Para- 
dis; citate din memorie). 

În ansamblu, poezia sincerităţii meditative 
se uneşte cu poezia inteligenței combative într-o 
unitate instructiv-formativă, atestând adevărul 
că poezia este ocolită de moarte („Carmina mor- 
te carent“, Ovidiu). 

ona este personajul cărţii biblice care îi 

poartă numele. Această scriere este o ficțiu- 

ne literară din secolul IV î.H., admisă tradi- 
țional în corpusul cărților profetice. Profetul Iona 
din istorie trăieşte în secolul VIII î.H. Personajul 
biblic îşi petrece trei zile în pântecele unei balene. 
Rescrierea mitului biblic oferă dramaturgului ro- 
mân Marin Sorescu posibilitatea de a glosa pe o 
temă cu mai multe valenţe, aceea a speranței ca 
modus vivendi. Nu este vorba aici decât de o pre- 
lungire a tradiţiei veterotestamentare într-o prac- 
tică a scriiturii moderne, care valorizează simbo- 
lismul religios, transpunându-l printr-un palimp- 
sest, într-o actualitate permanentă. 

„În concepţia autorilor contemporani, scrii- 
tura este, în sensul religios al termenului, o împli- 
nire; ea permite de a realiza o schimbare de sta- 
tut, deci de a inspira un comportament religios; 
ea constituie, în cele din urmă, o coexistență a 
contrariilor. Astfel, s-ar putea spune că ea îndepli- 
neşte chiar funcţia mitului, iar comportamentul 
mitic nu poate fi trăit decât printr-o experiență 
creatoare“l. 

În contextul regimului comunist, teatrul ro- 
mânesc părea să dobândească un certificat de 
existență prin apariţia „tragediei în patru acte“, 
Iona de Marin Sorescu. Iona este, prin excelență, 
pescarul nenorocului tuturor, care trăieşte viaţa, 
printr-o mişcare neîncetată din pântecele unui 
peşte în altul, în căutarea unui orizont de lumină, 
deşi acesta nu se dovedeşte a fi decât pântecele 
imens al peştelui. Dramaturgul propune o pro- 
blematică metafizică şi etică care devine peremp- 
torie într-un spațiu cultural închis. 


Monologul lui Iona constituie o singură şi 
neîncetată întrebare, o parabolă ascunsă, un pro- 
fetism a rebours. În momentul în care Iona îşi dă 
seama că drumul acestei vieți s-a rătăcit, iar nu el 
de pe acest drum, după ce spintecase peşti după 
peşti, se spintecă pe sine însuşi. Nu este vorba în 
gestul său de o exaltare a neantului, potrivit ideii 
lui Vladimir Streinu, care îl sfătuia pe Marin So- 
rescu să adopte o viziune mai senină, ci de o exal- 
tare a speranței, de revelaţia unui dincolo în care 
totul este invers. Inversul unei existenţe nesemni- 
ficative ca viață cotidiană, lipsită de sprijinul 
învierii?. 

Scriitura lui Marin Sorescu are un caracter 
ontologic, în sensul în care nimic nu poate fi 
creat, în afara unei trăiri, la nivelul a ceea ce dă 
măsura creaţiei atemporale, situând-o, am putea 
spune, în afara spațiului care îi conferă unitate şi 
permanență. În plus, creativitatea, aşa cum este 
ea concepută, încearcă să fondeze un comporta- 
ment etic şi să realizeze, pentru a folosi expresia 
lui Eliade, „0 existență creatoare de valori“. Pre- 
cum în povestirea mitică, Iona se metamorfozea- 
ză într-o situație exemplară. A fi reprezintă o ati- 
tudine religioasă. Aceasta presupune crearea, 
prin sacrificiu, a unei condiţii inumane, prin reve- 
larea unui cod propriu. 

Tema ocultării eului figurează, sub o formă 
metaforică, în scriitura lui Sorescu. Nu ne propu- 
nem aici să demonstrăm caracterul iluzoriu al 
acestei încercări de anulare a imaginii eului. Tre- 
buie să ne limităm numai la cunoaşterea profilu- 
lui său, care rezidă în oportunitatea de a asigura 
trecerea de la un mod de a fi şi a simţi la altul, uni- 
versal şi atemporal. Şi aceasta, prin impunerea 
unor probe iniţiatice. În mod special, ocultarea 


1 Max Bilen, Le Mythe de Lecriture, Orleans, Paradigme, 1996, p.37. 
2 Monica Lovinescu, Unde scurte, Bucureşti, Humanitas, 1990, p.255. 
3 Mircea Eliade, Le sacre et le profane, Paris, Gallimard, 1965, pp.158-173. 

eului este un procedeu care constă în „golirea 
eului“, în vederea trăirii experienței anonimatu- 
lui. Opera lui Marin Sorescu nu se adresează Ima- 
ginarului decât pentru a revendica o altă reali- 
tate. Spre deosebire de finitudinea lumii noastre, 
această altă realitate este marcată prin atributele 
universalităţii şi atemporalităţii. Dificultatea pe 
care o întâlnim atunci când încercăm să definim 
mitul lui Iona nu echivalează decât cu imposibili- 
tatea de a defini scriitura lui Sorescu. Depăşirea 
acestei situaţii se poate realiza numai printr-o 
analiză comparativă a funcţiilor esenţiale şi a ra- 
porturilor specifice pe care cele două tipuri de 
texte (mitic şi literar) le stabilesc. Opoziţiile sunt 
mai numeroase decât omologiile. 

Textul literar est mai mult sau mai puţin fic- 
țional, textul mitic se impune ca adevărat (Leen- 
hardt, Eliade, Lâvy-Brihl), textul literar este 
structurat pe mai multe părți, în timp ce textul 
mitic este un ansamblu de simboluri care se re- 
duc la o structură permanentă (L6vi-Strauss, Gus- 
dorf). Textul literar are drept referință un mo- 
ment istoric, textul mitic presupune un timp ire- 
versibil, un timp sacru (Eliade); individualitatea 
şi raționalitatea textului literar sunt în opoziţie cu 
dimensiunea colectivă şi supranaturală a textului 
mitic (Levi-Strauss, Sellier). Insertul literar con- 
duce în mod logic la o soluţie dialectică a conflic- 
telor, în timp ce insertul mitic inițiază într-o meta- 
morfoză radicală de statut (Eliade) sau constituie 
un intercesor între două afirmaţii incompatibile 
(Levi-Strauss). Textul literar autorizează o expe- 
riență imaginară, textul mitic implică o expe- 
rienţă trăită. 

Mitul scriiturii lui Marin Sorescu, Iona nu 
reprezintă un proces al inconştientului; el nu este 
numai o povestire adevărată, exemplară, ci şi un 
motiv de comportament uman. Iona întrupează 
figura speranţei eterne până la ultimul său gest 
pe care îl săvârşeşte în acest sens. Dumnezeu re- 
tras din orizontul şi din conştiinţa umană, Dum- 
nezeu înmormântat de mentalitatea modernă, 
nu mai are puterea de a avertiza ființa asupra 
amânării învierii. Captiv în pântecele peştelui, 
Iona încearcă să comunice cu semenii săi care cu- 
nosc un traseu inițiatic asemănător. Posibila co- 
municare cu aceştia nu alimentează puterea spe- 
ranței. Această speranță obsesivă îl conduce pe 
Iona la o serie de gesturi care sunt, într-adevăr, 





împotriva evidenţei, a realităţii. Trama este urmă- 
toarea: după ce a fost un pescar nenorocos, care 
îşi transportă de acasă bocalul cu peştişori pentru 
a-i pescui şi a-şi crea, astfel, iluzia că nu a stat cu 
năvodul degeaba în apă, Iona sfârşeşte prin a de- 
veni pescarul înghiţit de chit. 

Problematica libertăţii este un motiv cen- 
tral, strâns legat de tema majoră a speranței. Cap- 
tiv, Iona are, mai întâi, iluzia libertăţii absolute, în 
măsura în care se poate deplasa peste tot. În dru- 
mul său, el întâlneşte, de asemenea, diverse ob- 
stacole pe care le ignoră. Pe măsură ce primul 
peşte este înghițit de un al doilea şi spectacolul 
continuă, Iona reuşeşte să deschidă, cu ajutorul 
unghiilor, o fereastră prin care să intre dintr-un 
peşte în altul. Această deschidere spre alte ori- 
zonturi hrăneşte speranța sa care capătă mai 
multe chipuri. Se gândeşte să-i scrie mamei sale, 
cu sângele lui, un bilet prin care o roagă să-l mai 
nască o dată. Bilet pe care, desigur, nu are cum să-l 
trimită. Traseul inițiatic îi permite să descopere 
propria plenitudine ontologică, să transgreseze 
toate limitele posibilului pentru a atinge virtua- 
lul. Încercând să surprindă condiția umană şi să o 
înțeleagă în nedeterminarea sa, dramaturgul 
subliniază un fapt esenţial, şi anume că umanul 
se găseşte mereu dincolo de el şi că se rezolvă în 

plan supra-uman; fiinţa se defineşte prin trăirea 
autodestructivă a statutului ontologic. În ceea ce 
priveşte raportul chronos-aion, timpul este re- 
simțit ca o afirmare a pozitivului, care se opune 
duratei. Această temă se leagă de o fenomenolo- 
gie a vârstelor. Regăsim la Marin Sorescu proiec- 
tul modern de recuperare a eternității prin refle- 
xivitate. Pe scurt, existenţa constituie problemati- 
ca individualităţii, percepută ca limită. 

Mitul scriiturii lui Sorescu, Iona, ca model al 
unui anumit comportament, cunoaşte o devenire 
proprie. Se descoperă în ipostaza unei figuri sim- 
bolice care nu îşi asumă vocaţia decât în urma 
unor probe care îl deosebesc de tipul comun, fi- 
ind mai aproape de figura profetului. Supus asce- 
zei, el poate accede la revelaţie şi la metamorfoză, 
puterea lui exemplară constând într-o refacere a 
lumii. Iona întrupează prototipul „penitentului 
spiritului“; el este adversarul a ceea ce este co- 
mun; €l trebuie să facă neapărat parte din rân- 
durile celor puţini pentru a-i putea învăţa să aspi- 
re la Absolut. Pierdut în lume, el vrea să câştige 
propria lume. Angajat pe drumul său, el face o 
călătorie care comportă trei metamorfoze. Prima 
metamorfoză constă în depăşirea sinelui. A doua 
metamorfoză constă într-o cercetare a sinelui, în 
vederea dobândirii libertăţii. Ultima metamor- 
foză este o întoarcere Ia sine. Este un moment de 
regăsire, întrucât sfârşeşte prin a trăi ca urmare a 
propriei redescoperiri, câştigare a eului şi a tutu- 
ror părților dispersate prin lucruri şi întâmplări. 
Astfel, el îşi găseşte salvarea, mântuirea. Ultimul 
strigăt al Ionei este cel al speranţei, identificate 
cu forța luminii pe care orice om trebuie s-o urme- 
ze. „Lotul este invers“ semnifică o orientare fun- 
damentală a ființei spre un ideal institutor de 
sens, în ordinea ontologică. 

Nu putem defini figura simbolică a persona- 
jului sorescian în raport cu sine însuşi: el nu este 
un Subiect izolat care, luat ca obiect de reflecţie, 
operează o reducere în lume. Trebuie să-l definim 
în raport cu omenirea? Aceasta ar însemna intro- 
ducerea unei abstracții: Iona nu este o esență ge- 
nerală, un tip a cărui existenţă individuală ar 
marca limitele empirice. Dacă Iona înțelege lu- 
mea din interiorul situaţiei sale-limită, înseamnă 
că el se situează în înțelegerea propriei ființe. 
Aparenta interioritate a ființei sale este imaginea 
deformată a exteriorităţii radicale, întrucât el se 


află înauntrul unei situaţii în care se acumulează 
toate problemele. Libertatea modifică raportul 
său transcendental cu lumea. A fi liber înseamnă 
a te simți la intersecţia dintre „ființa în lume“ şi 
„lumea Fiinţei“. Libertatea îndeplineşte apariția 
lumii în interiorul Ființei. Pentru Iona libertatea 
desemnează puterea graţie căreia el se deschide 
lucrurilor, descoperind fiinţa. Capacitatea semni- 
ficativă a libertăţii este opusă capacităţii sale inte- 
rogative. În planul concret al exerciţiului său, li- 
bertatea asigură medierea între lumea Fiinţei şi 
cea a lucrurilor. A fi liber constituie pentru Iona a 
fi în măsură să repună în discuţie lumea lucruri- 
lor prin intermediul ființei. Se poate determina 
precis esența acestei puteri în relaţia sa cu lumea? 
În acest caz, libertatea nu este un abandon, o ati- 
tudine pasivă, ci un efort, o atitudine activă. 

Există în interiorul structurii lui Iona o nouă 
diferență nebănuită, care este prelungirea sau 
realizarea diferenței simbolice. Diferența ontolo- 
gică pe care o parcurge reflecţia personajului este 
distanţa care separă reprezentarea, figura gândi- 
rii, de simbol, figura sacrului. Din această per- 
spectivă, se poate vorbi de simbol ca cifru al lui 
mysterium tremendum şi myterium fascinans. 
Simbolul pe care Ionafl întrupează nu are o sem- 
nificaţie exclusiv epistemologică. Se poate afirmă 
că şi cunoaşterea este simbolică înainte de a fi 
reprezentativă. Este vorba mai ales de dimensi- 
unea etică a simbolului. Mitul biblic este, cum îl 
concepe Cassirer, expresia simbolică a spiritului, 
întrucât imaginaţia este facultatea de a simboliza 
liber. Iona împlineşte o valoare mitică în măsura 
funcţiei sale de repetiţie şi de instaurare. El este 
„Acelaşi“ care inaugurează începutul istoriei şi 
care, reiterându-se în timp, dă consistență pre- 
zentului. Este un fel de operator dinamic care asi- 
gură medierea între trecut şi viitor. E se profilea- 
ză, fără îndoială, în structurile metafizice care de- 
termină sensul obiectiv al gândirii. 

Lectura structurală a scriiturii lui Marin So- 
rescu nu epuizează semnificația mitului. Iona nu 
este un invariant pe care îl putem sustrage prin 
abstracţie analizei timpului. E este principiul 
temporalității şi izvorul dătător de sens. Mitul 
ființei este mai puţin textul originilor decât origi- 
nea oricărui text. E nu este materia care cade sub 
reflecția obiectivă, ci diferenţa care permite re- 
lectura obiectivă a textului. Iona este, prin urma- 

re, matricea mitică negândită, invariantul pe care 
analiza nu îl poate reduce. Proiecția mitului în 
metafizică nu provoacă numai chemarea evoca- 
tivă a Aceluiaşi. Ea este promisiunea Celuilalt. 
Orientarea eshatologică a ființei o îndepărtează 
de repetarea funestă a ritualului. Există o exi- 
gență mistică inerentă proiecției mitice. 

Durata mitului, a dimensiunii sale principi- 
ale, fundamentale, ne poate oferi detalii despre 
enigmatica cunoaștere obișnuită, despre ştiinţa 
încorporată, generatoare de semnificaţie. Coinci- 
dentia oppositorum reprezintă unul dintre fun- 
damentele memoriei sociale şi ale inconştientu- 
lui colectiv. Există în istoriile lumii durate fără 
istorie, clipe eterne aproape imobile. Este vorba 
despre arhetipuri sau tipuri ideale care redau 
forță şi vigoare evenimenţialului. Demersul iniţi- 
atic al lui Iona traduce dorința profundă de unire, 
de reînnodare (a se reînnoda cu lumea). Căuta- 
rea sa se trăieşte în prezent, perceput ca scurt cir- 
cuit al trecutului şi al viitorului. Toate aceste 
lucruri care accentuează moduri de viaţă, consti- 
tuie etica reînnodării, etica participării, în sensul 
lui Platon, „tot ceea ce este mare se construieşte 
pe furtună“. 





Una dintre ideile-forță pe care se sprijină 
mitul scriiturii lui Sorescu, dincolo de separarea 
teologică, specifică tradiţiei creştine, este cea a 
participării, în sensul religios al instituirii de 
sens. Principiul unirii contrariilor, procesul dina- 
mic al corespondențelor sunt constantele operei 
dramaturgiei lui Marin Sorescu. Nu este vorba la 
autorul român de o nostalgie a originilor, ci de o 
înrădăcinare dinamică, mai precis, de anamneza 
unui substrat care rămâne în memoria lectorului, 
o memorie colectivă care revine în forță. După 
cum precizează Heidegger, „începutul există. El 
nu zace în spatele nostru, ci se ridică în faţa noas- 
tră“4. Ethos înrădăcinat, care creează, în subsi- 
diar, o legătură puternică între personaj şi uni- 
versul său, plecând de la o participare comună la 
un ansamblu vast, unde el nu este decât un ele- 
ment important. Lumea ca „ordine obiectivă“ 
(Gilbert Durand) este spaţiul cu care Iona se con- 
fruntă, în dorinţa sa de atingere a libertăţii. Când 
învierea se amână şi Dumnezeu nu mai poate ieşi 
din mormânt, şi lespezile mormântului „nu se 
mai pot deschide ca petalele unui nufăr“, dialogul 
rămâne tragicul monolog al omului în căutare de 
sens. 


4 Martin Heidegger, L'Auto-affirmation de luniversite allemande, Toulouse, TER, 1987, p.19. 





44 


anul V e nr. 58 


DECANTĂRI 


ROST 





Parfumul 


Patrick Suskind, Das Parfum, Diogenes Verlag, Zirich 1985 


Paul-Gabriel Sandu 





al cărei „parfum“ avea să fie recreat şi tăl- 

măcit în peste treizeci de limbi şi să răstoar- 
ne până şi cele mai surprinzătoare gusturi în ma- 
terie de literatură. Că romanul lui Siiskind este o 
capodoperă literară nu mai rămâne nici o în- 
doială, iar pentru acest lucru stă mărturie numă- 
rul foarte mare de critici si laude deopotrivă care 
s-au adus acestei controversate lucrări. 

Romanul, a cărei uvertură ar putea fi foarte 
bine berkeleyanul „esse est percipi“, deschide lu- 
mea văzută prin ochii (sau mai curând prin nări- 
le) unei ființe ajunse dintr-o greşeală pe lume şi 
rămasă aici printr-o atavică încăpățânare. Nu 
această calitate a lui avea să-i marcheze însă defi- 
nitiv destinul, ci exacerbarea dincolo de orice limi- 
te, a simțului mirosului. Acest simț, care va func- 
ționa ca ax al ființei lui, şi lipsa unui miros propriu, 
îl vor dărui însă şi cu cea mai riguroasă singură- 
tate. Orice ființă umană care intră în contact cu el 
este străbătută de o puternică repulsie, capacităţile 
lui ieşite din comun de a „mirosi viitorul“ îl fac să 
nu întârzie prea mult în nici un loc. 

La început, lumea lui este un haos alcătuit 
dintr-o aglomerare de mirosuri distincte, imposi- 
bil de perceput de către altcineva în afara sa. Însă, 


A 
] n 1985 apărea, la Editura „Diogenes“, o carte 








odată cu întâlnirea unui miros anume, mirosul 
unei tânăre fete, care trecea drept extraordinar 
de frumoasă, Grenouille este cuprins de demo- 
nul ierarhizării şi stăpânirii celor mai divine 
mirosuri. 

Când află că parfumul uman poate fi smuls 
şi păstrat aşa cum se întâmplă cu cel al florilor, un 
singur lucru este în măsură să-l oprească de la îm- 
plinirea unui plan pe care unii s-ar grăbi să-l nu- 
mească diabolesc: imposibilitatea de a-şi simți 
propriul miros, şi în consecintă inexistența lui şi 
deplina lui singurătate. 

Cele câteva zeci de trupuri ale unora dintre 
cele mai frumoase fete, descoperite abia după ce 
frumuseţea le fusese smulsă şi sufletul lor trecuse 
într-un gingaş flacon de parfum, îi oferă genialu- 
lui parfumeur materialul necesar pentru creația 
supremă. Un parfum care avea să nască valuri de 
adoraţie şi supunere față de oricine îl purta. 
Sfârşitul tragic al personajului, devorat din ado- 
rație de o mulțime flămândă, este urmarea fireas- 
că a unui fapt prea târziu înțeles. Acela că uşa sin- 
gurătății rămâne iremediabil închisă, acceptarea 
lui între oameni, datorită parfumului, nefiind 
mai mult decât o falsă acceptare. 

Dincolo de firul epic al romanului, două lu- 
cruri complet distincte, legate însă de un fir invi- 
zibil, sunt în măsură să ne atragă atenţia: stilul 
scriiturii şi presupoziţiile naratorului. 

Atenţia pentru detaliu, jocul subtil între per- 
spectivele persoanei întâi şi a treia, volutele stilis- 
tice nu sunt poate nicăieri mai uşor de remarcat 
decât în fragmentul care descrie uciderea primei 
fiinţe - un câine -, în scopul de a experimeta po- 
sibilitatea de a păstra parfumul unei ființe vii. 
Din acesta vom cita una dintre cele mai sugestive 
fraze: 

„Der Tod kam so plătzlich iiber den kleinen 
Hund, daf der Ausdruck des Gliicks noch um 
seine Lefzen und in seinen Augen war, [...]! (p. 


236). 


1 Moartea veni atât de brusc peste micul câine, încât botul şi privirea lui păstrau încă expresia fericirii. 

Dacă naraţiunea întregului capitol se face 
din perspectiva lui Grenouille şi detaliile vizuale 
sunt înlocuite cu cele olfactive, fraza redată aici 
presupune o mutare radicală de perspectivă. Ca 
şi cum mâna scriitorului nu s-ar fi putut abține şi 
ar fi făcut din inerție transferul către pragul vi- 
zual. Pentru Grenouille, câinele nu reprezintă ni- 
mic mai mult decât o unitate olfactivă, în timp ce 
naratorul „se oboseşte“ să surprindă fericirea în- 
cremenită în ochii animalului ucis; dintr-o pură 
plăcere estetică. Fraza este fără îndoială o fasci- 
nantă mostră de stil, pe care s-ar putea construi 
un curs de literatură. 

Discuţia despre presupoziţiile naratorului 
este însă mult mai complicată. Am putea observa, 
pentru început, că Grenouille pare să fi descope- 
rit ceva similar „Ideilor“ platonice, o realitate 
care o dublează pe cea pe care o cunoaştem şi 
care îi oferă acesteia condiţiile de posibilitate. 

Pentru Grenouille frumosul vizual este ni- 
mic mai mult decât o iluzie, „adevăratul“ frumos 
fiind cel olfactiv. Oamenii nu sunt capabili să re- 





cunoască acest lucru - asemenea oamenilor cele- 
brului mit platonician -, însă ceea ce trece drept 
frumos pentru ei, nu este altceva decât ceea ce 
Grenouille recunoaşte drept frumos. Aşadar, fru- 
mosul olfactiv e un fel de „transcendental“ pen- 
tru frumosul vizual, şi singurul care își dă seama 
de asta este Grenouille. 

Autorul, de această dată, comite însă o in- 
consecvență. Atunci când un muncitor descoperă 
trupul primei fete ucise de către Grenouille, con- 
stată că acesta era de o „extraordinară frumuseţe“. 
Însă trupului îi fusese furat, până la ultimul strop şi 
cu cea mai mare precizie, parfumul. Furul cunoş- 
tea exact momentul când mirosul începea să se de- 
terioreze şi întrerupea procesul de recoltare. 
Atunci cum mai putea fi acel trup frumos? Dacă ac- 
ceptăm presupozițiie autorului, atunci acest trup 
ar trebui să fie la fel de respingător precum Gre- 
nouille însuşi, sau chiar mai mult. De vreme ce fru- 
museţea vizuală nu mai avea suportul frumuseții 
olfactive, muncitorul nu putea să recunoască în 
trupul acela nici cea mai mică urmă de frumuseţe. 

Această inconsecveţă ar 
putea fi explicată însă printr-o 
consecvență de stil. Imperso- 
nalul celei de-a treia persoane 
care narează cel mai adesea în 
numele lui Grenouille îşi face 
uneori simțită prezența, aşa 
cum se întâmpla şi în fragmen- 
tul citat anterior. Lumina aces- 
tui narator impersonal distor- 
sionează uneori universul pri- 
vit din perspectiva personaju- 
lui principal, şi îl scoate pe aces- 
ta din monotonie. Ea rămâne 
însă în acelaşi timp un martor 
al dificultății de a descrie o lu- 
me din care au fost alungate cu- 
vintele pentru a lăsa să pătrun- 
dă mirosurile. 

Probabil că cel mai bun 
cititor al acestei cărți ar fi ni- 
meni altcineva decât Gre- 
nouille însuşi, acest personaj 
fascinant şi genial, care îşi 
alege însă o moarte atât de bru- 
tală, lăsându-ne nouă, citito- 





rilor de rând, plăcerea lecturii. 

Medici în recluziune 


Rândurile acestea vorbesc despre o carte ce strânge între 
coperţi mărturii ale pătimirii în comunism a medicului, cel 
hărăzit să aline suferinţele trupului, sufletului ori ale minții. 


C.D. Zeletin 





mis în cerb şi sfâşiat, în consecință, de câi- 

nii proprii, fiindcă a surprins-o goală în 
iezer, harul divinei fidelităţi a acestora s-a conver- 
tit în ură, bestialitate, crimă şi urâciune, în loc să se 
întoarcă, mângâietor, cast şi salutar, asupra celui 
hotărât de Dumnezeu să fie strajă sănătății fiecă- 
ruia şi a tuturor. Cauza tragediei a stat în aceea că 
tânărul Acteon văzuse adevărul, neînfrumuseţat 
prin veşminte, al crudei zeițe... Şi în cazul vânării 
lui Acteon (vânării, nu vânzării, chit că a fost vân- 
dut) şi în cazul vânării tămăduitorului, viciul de 
optică a privit spre cele înalte sfere, Răul răsfrân- 
gându-se asupra aleşilor. Blestemăţiile acelor mi- 
nusculi au doborât pentru o vreme eroul, nu însă 
şi principiul eroic. 

Multora dintre medicii martiri, domnul 
Gheorghe Penciu le-a fost co-jertfitor şi martor. A 
scăpat în ultima clipă, ca Ifigenia ori Isac. Blân- 
dețea lui jignită, tinereţea lui furată, harurile risipi- 
te, sănătatea biruită capătă azi, purificate prin tra- 
gicele evocări ale acestei cărți, rostul lor absolut. El 
consună cu lucrarea sfântă a doctorului în lanțuri, 
a nealiniatului descurajat care a continuat şi în bol- 
gie să aline, a tămăduitorului strivit ce îşi îndrepta 
cea din urmă zvâcnire spre rana semenului. 

Temniţa a lăsat în trupul lui Gheorghe Penciu 
o fărâmă de viață atât cât să se vadă în sine umbra 
celui care a fost şi i-a aprins văpăi în oglinda 
conştiinţei ca să-şi vadă mai bine moartea, dublân- 
du-şi, în felul acesta, murirea. Ce a fost să treacă a 
trecut, viaţa i-a redresat coloana doborâtă, iar ur- 
marea e însăşi alcătuirea cărții de față. Deasupra lui 
a coborât degetul lui Dumnezeu, care la scos din 
abisuri în acest scop. 

„Când mă voi duce la Prohod, voi cânta în 
pâlc, poate chiar la strană, cele trei stări ale sfin- 


C a în mitul lui Acteon, cel prefăcut de Arte- 


telor lamentaţii, repetând stanţele uluitoare ale lui 
Teodor Studitul închinate, la cumpăna secolelor 
VIII şi XIX, Răstignirii şi Pogorârii de pe cruce. Ele 
şi-au trecut fiorul prin sufletul, cultivat cu bogăţiile 
româneşti vreme de o mie de ani, al ieromona- 
hului Macarie şi al lui Anton Pann! 


Astăzi, Cel ce a spânzurat 
pământul pe ape spânzură 
pe lemn... 


Omul nu a mai lăsat Tămăduitorului lumii 
trup spre tămăduire, aşa cum răstignitorii de mai 
ieri ai medicului român şi ai semenilor lui nu 
le-au mai lăsat trup tămăduirii, auz alinării, zâmbet 
îmbărbătării. Infraoamenii de totdeauna ţin des- 
chisă calea spre dâmbul Căpățânii. 

Au fost umiliți şi sfârtecați medicii, stâlpii no- 
bili ai aşezământului României moderne, care fă- 
cuseră din sănătate o funcţie socială, din actul me- 
dical apostolat şi din devoţiunea necondiționată 
operă morală şi patriotică. Pe Golgota româneas- 
că, medicii au fost crucificaţi, ca nişte tâlhari, timp 
de o jumătate de veac. Priveliştea răstignirii lui 
Iisus, pe care nesfârşita lor cohortă se proiectează, 
îi încununează în posteritate. Ceea ce nu 
s-a înţeles atunci din ură se înțelege astăzi prin lu- 
mina dureroasă a jertfei. 

Înțeleagă-se că tămăduirea e sacră şi că lucra- 
rea tămăduitorului e sfințenie şi miracol... Să cău- 
tăm urmele medicilor schingiuiți sau omorâți în 
temnițele cu sens unic ori în canalele de extermi- 
nare şi să le sărutăm! Ne vom îndumnezei, căci pe 
ele va păşi, fără nici o îndoială, Mântuitorul la a 
doua venire. Gheorghe Penciu a strâns cu evlavie 
mărturii ale durerii lor cum ar fi adunat mireasma 
smirnei de lângă mormânt în pumnul uitat strâns. 
L-am rugat să-l deschidă şi n-am văzut nimic: mole- 
culele tulburătoare îi intraseră în palmele cu cica- 
trici în mijloc şi în hârtie, sfințindu-le... 

În căutarea rostului 


pierdut 


Textul pe care îl publicăm mai jos este „Cuvîntul înainte“ la volumul 
În căutarea rostului pierdut. 20 de călăuze în cultura naţională, 
apărut în noiembrie a.c,, la Editura „Timpul“ din Iași, cu sprijinul 
Ministerului Culturii. Prin această apariţie editorială marcăm, cum 
nu se poate mai potrivit, cinci ani de Ia fondarea revistei ROST. 


Claudiu Târziu 





Că şi-a uitat valorile, şi-a nesocotit principiile, 

şi-a pierdut reperele. Vechilor sale temelii, 
dispărute sub milul istoriei, le-au luat locul tacti- 
cile de supraviețuire, cu pretenţie de proptele ale 
vieţii naționale. În aceste condiţii, personalitățile 
exemplare au fost cel puțin marginalizate, cînd nu 
au căzut victime ale opresiunii regimului în for- 
mele sale extreme: întemnițarea sau asasinatul. 

Schimbarea de regim din '89, ca orice re- 
voluţie, a tulburat apele, provocînd la rîndu-i o 
mare confuzie de valori - în care materia preva- 
lează asupra spiritului - şi inversarea statusurilor 
sociale - astfel încît oameni care, într-o societate 
normală, nu puteau spera la mai mult de o slujbă 
umilă au devenit peste noapte „investitori strate- 
gici“, „politicieni“ de virf şi „directori“ ai opiniei 
publice. 

Un timp, surogatele au funcționat, iar lipsa 
modelelor autentice nu a preocupat prea mult 
opinia publică. Abia în ultimii ani, cînd lucrurile s- 
au mai aşezat, presa, ca avangardă a societăţii, a 
început să acuze „criza de modele“. O criză falsă, 
în opinia noastră. Modelele există, dar aşteaptă, 
iată, unele de peste 60 de ani, să fie re-cunoscute. 

Prin revista ROST” am reuşit să repunem 
sub ochii românilor o parte dintre personalități- 
le-reper ale culturii naţionale şi, o dată cu ele, să 
sugerăm un model de viață. Am propus publicu- 


AN 
] n 45 de ani de comunism, lumea româneas- 


lui larg nu doar valori intelectuale, ci creatori ale 
căror opere şi vieți au fost puse sub semnul crucii 
şi al dragostei de neam. Ne-au reținut atenția mai 
ales aceia care şi-au susținut ideile şi şi-au onorat 
sentimentele pînă la ultimele consecinţe. Am ară- 
tat astfel că lumea românească are, slavă Dom- 
nului, suficiente modele. Şi printre vii, dar mai 
ales printre cei trecuţi la cele veşnice. Singurul lu- 
cru pe care îl avem de făcut pentru a ne raporta la 
ele este să ne amintim că există, sau să le căutăm. 
Dar nu e de ajuns ca aceste modele să fie contem- 
plate, admirate, ci trebuie înțeleseşi, după puteri- 
le fiecăruia, urmate. Figuri de talia lui Eminescu, 
Ţuţea, Stăniloae, Noica, Vulcănescu, Steinhardt 
sînt impresionante nu numai prin altitudinea in- 
telectuală, ori prin profunzimea operei, ci şi prin 
tăria de caracter şi capacitatea de jertfă pentru o 
idee sau pentru aproapele. Aceste nume sînt em- 
blemele unei şcoli a demnității şi a dăruirii, care, 
din păcate, are cam puţini absolvenți în istoria 
noastră. 

Aşadar, avem datoria să vedem dincolo de 
model fundamentele pe care s-a construit pe sine, 
iar în viața sa să identificăm idealurile pe care le- 
a slujit, motivele pentru care a făcut-o şi cum a 
trăit. Atunci s-ar putea ca aceste modele să-şi îm- 
plinească, şi prin noi, dimensiunea formatoare. 

În esență, ROST şi-a propus să ajute, prin 
mijloace culturale şi civice, la o resurecţie spiritua- 
lă şi morală a românilor; lucrare, fără îndoială, difi- 
cilă şi care necesită timp, pentru că vizează înainte 


“ Revista ROST - mensual de cultură creştină şi politică - a fost fondată în 2002, la Bucureşti, de subsemnatul, 
Răzvan Codrescu, Nicu Butnaru şi Mihail Albişteanu, cu girul Părintelui Gheorghe Calciu, al scriitorul Marcel 
Petrişor şi al istoricului şi poetului Demostene Andronescu - seniori ai rezistenței naţionale şi creştine din 


timpul comunismului, foşti deținuți politici. 

de toate schimbarea mentalităților. Şi am găsit că 
exemplul personificat poate fi de mare ajutor într- 
o astfel de întreprindere. Aşa a apărut în paginile 
revistei ROST o galerie de portrete de intelec- 
tuali înduhovniciți, de preoți jertfelnici şi de gîndi- 
tori fundamentali pentru cultura noastră. 

Antologia de faţă s-a născut din ideea de a 
deschide gustul pentru modelele autentice publi- 
cului de carte la care nu a ajuns revista ROST. 
Am socotit că punerea între copertele aceluiaşi vo- 
lum a unor texte evocatoare a 20 de călăuze ale 
culturii naţionale va fi de folos şi cititorilor 
ROST care nu au colecția completă a publicaţiei. 

Selecţia este, ca orice alegere, în mod inevi- 
tabil subiectivă, dar de multe ori a fost dictată şi 
de valoarea unor texte despre o anume persona- 
litate şi de aspectele mai puţin cunoscute pe care 
le tratează. Veţi găsi un abundent material docu- 
mentar, de la elemente inedite sau controversate 
de biografie şi la particularități de gîndire, pînă la 
mărturii despre aceste personalităţi date de unii 
apropiaţi sau, indirect, prin hârtiile oficiale întoc- 
mite chiar de opresorii lor. 

Ordinea aşezării celor 20 de mari români în 
volum corespunde celei a numerelor din Rost în 
care au fost evocaţi. Pentru fiecare au fost reţinu- 
te cîte două texte, cu regretul că alte contribuții 


importante au fost lăsate pe dinafară, din motive 
de spaţiu tipografic. 

În locul datării fiecărui articol, pentru că 
avem de a face cu o publicaţie lunară, am preferat 
să punem pe pagina introductivă a fiecărui capi- 
tol numărul din Rost în care a fost omagiată per- 
sonalitatea respectivă. 

Asupra textelor, scrise între anii 2002 şi 
2007, am operat puţine modificări, păstrînd ma- 
niera de redactare a autorilor, chiar dacă prin 
aceasta este afectată unitatea vizuală (unele texte 
au intertitluri, altele cifre romane sau asteriscuri, 
etc.). De asemenea, deşi opțiunea noastră este 
pentru grafia cu „î* şi „sînt“ - din motive pe care 
le-am expus în altă parte şi asupra cărora nu mai 
revenim -, am dat autorilor libertatea de a scrie 
cum doresc. Aşa încât veți observa texte în care 
este păstrată grafia cu „î* şi „sînt“, iar altele cu „â“ 
şi „sunt“. Am avut grijă doar să păstrăm unitatea 
în cadrul aceluiaşi text. Este şi acesta un semn al 
„democraţiei originale“ în care sîntem siliți să 
trăim noi, românii, de 17 ani încoace, „democra- 
ție“ în care pînă şi normele lingvistice suferă mo- 
dificări ciudate - nu bazate pe bunul simţ al lim- 
bii şi pe naturalețe, ci ca rezultat al recursului la 
un „tradiționalism“ prost, confundat cu tradiţia. 

După corpusul de texte, am inclus o listă alfa- 
betică a autorilor antologaţi, cu minimale infor- 
mații bio-bibliografice, unii fiind mai puţin 
cunoscuţi publicului larg. 

În final, îmi fac o datorie de onoare din a-i 
mulțumi cu toată recunoştinţa domnului Cassian 
Maria Spiridon, directorul Editurii „Timpul“ din 
Iaşi, scriitor de o rară sensibilitate şi prieten de- 
votat, care a îmbrăţişat din primul moment ideea 
alcătuirii acestui volum şi ne-a sprijinit în mod 
decisiv. 

Le mulțumesc, de asemenea, domnului Răz- 
van Codrescu, un deschizător de drum pe tărîmul 
cultural al Dreptei creştine postdecembriste, de 
ajutorul şi sfatul căruia m-am bucurat mereu în 
chip roditor, ca şi prietenilor Mihail Albişteanu, 
George Ardeleanu, Antonio Aroneasa, Richard 
Constantinescu, George Enache, Cristi Panteli- 
mon, Adrian Nicolae Petcu, Mircea Platon, Nico- 
lae Stroescu-Stânişoară, Varujan Vosganian, care 
semnează în acest volum şi care, prin îndelunga- 
ta lor colaborare la ROST, au făcut din aceasta 
o revistă prestigioasă. 

Creștinismul 
intre sabie și cuvânt 


Se vorbeşte în istoria laică de o creştinare „prin sabie“, cum au fost, 
de pildă, cea a ungurilor şi cea a bulgarilor. Deşi, fără o analiză 
temeinică, conceptul a fost primit ca atare şi opus „creştinismului 
prin cuvânt“. Noi, românii, facem, de regulă, paradă cu acest botez 
primit direct de la Apostolul Andrei, uitând că nu doar Botezul, ci 


Emilia Corbu 





faptele te tac creștin. 

acă cercetăm mai bine atât învățătura 
[) creştină, cât şi istoria unor creştinări 
„prin sabie“, constatăm însă că aşa ceva 
nu există. Scopul principal al creştinismului este 
schimbarea nu a lumii, pe care o poți schimba 
prin sabie, ci a fiecărui om în parte. 

Este drept că există un moment anume când 
conducătorii unui popor iau decizia admiterii 
creştinismului ca religie de stat şi se purcede la un 
botez pe scară largă, dar acest lucru nu trebuie 
confundat cu creştinarea propriu-zisă, care în- 
seamnă catehizare, credință manifestă şi o rezi- 
dire a omului. 

Apare, de asemenea, un moment când creşti- 
nismul se confruntă direct cu păgânismul, care în 
esenţă este foarte agresiv. Cei care îşi închipuie, 
precum renascentiştii, că păgânismul înseamnă 
doar culte animiste cu aer ecologic şi zeițe din 
marmură albă se înşeală. Păgânismul autentic cu 
greu îşi lasă prada. „Creştinism prin sabie“ nu 
există, deoarece vrăjmaşii creştinismului nu sunt 
din carne şi oase. 

Dar confuzia „creştinismului prin sabie“ con- 
tinuă să supraviețuiască chiar şi în mintea unor 
confesiuni creştine care l-au aplicat, din păcate, 
spre nenorocirea lor. Şi, ca să îmi argumentez 
opinia, voi evoca două personalități jertfelnice, 
dragi mie, şi anume Țarul bulgar Boris-Mihail, cel 
care la 864 a declarat creştinismul religie a 
primului Țarat Bulgar, şi Constantin Filosoful din 


Tessalonic, inventatorul alfabetului chirilic şi a 
slavonei ca limbă cultă, prin care au cunoscut 
Evanghelia neamurile slave. 


Tarul Boris-Mihail sau 
creștinismul pe linie de stat 


La sosirea lor în peninsula balcanică, pe la 
anul 684, bulgarii vechi erau pagâni, nu pentru 
că nu ar fi auzit de creştinism, doar bizantinii 
aveau misiuni în toată Asia şi fiii hanilor bulgari 
îşi desăvârşeau pregătirea la Constantinopol, ci 
pentru că asta era alegerea lor. Istoria lor, de la 
statutul de clienți sau federaţi ai Imperiului Bi- 
zantin, până la acela de țarat, este destul de lungă 
şi presărată cu multe campanii militare atât spre 
Avaria, cât şi spre teritoriile bizantine de la sud de 
Balcani. S-ar putea spune că până în momentul 
creştinării lor, bulgarilor le mergea bine şi Țarul 
Boris a moştenit un țarat mare şi o poziţie puter- 
nică. De aceea, nu cred că se poate spune că deci- 
zia creştinării a fost una politică. Mai degrabă, 
Boris a fost uimit de civilizația bizantină şi de cul- 
tură - pe care a legat-o, poate, de creştinism. S-a 
documentat foarte bine cu privire la noua învăță- 
tură atât la bizantini, dar şi la latini, dat fiind că 
Țaratul Bulgar se învecina cu francii pe Dunărea 
Mijlocie şi avea cu ei alianţă militară. Boris voia o 
Biserică autonomă şi un patriarh pentru bulgari, 
ceea ce în acel timp era imposibil, principiul pen- 
tarhiei fiind respectat cu stricteţe. Poate de aceea 
chiar şi după ce primise Botezul de la un episcop 

Pliska. Ruinele parțial restaurate ale catedralei din sec. IX 





bizantin, Boris continua corespondența cu Papa 
de la Roma, pe care îl întreba de la chestiuni teo- 
logice şi de organizare bisericească, până la cele 
de vestimentaţie! Chiar dacă întrebările lui pă- 
reau banale, nu trebuie să uităm că în vremea 
aceea formalismul era în floare. De pildă, latinii 
se împiedicau de tot felul de amănunte. Mai târ- 
ziu, erau ofensaţi că bărbaţii cumani, chiar şi du- 
pă creştinare, continuau să poarte părul lung îm- 
pletit în cozi. De aceea, credem noi că opțiunea 
lui Boris pentru creştinismul răsăritean a fost în 
deplină cunoştinţă de cauză şi nu influențată de 
prezența flotei bizantine, aşa cum uneori se suge- 
rează, iar călugării greci din Bulgaria s-au bucurat 
de toată consideraţia Țarului. 

Botezul bulgarilor a fost spectaculos. Boris a 
avut ca naş de botez pe împăratul Mihail al III-lea, 
căreia îi va purta numele. Mai multe familii aristo- 
cratice i-au urmat exemplul. Dar nu toate. La puţi- 
nă vreme, clanurile bulgare vechi s-au răsculat 
împotriva noi religii. Prestigiul lor în societatea 
bulgară era mare. Doar ei făcuseră un stat mare şi 
puternic. Poate de aceea reacţia lui Boris a fost 
atât de violentă. Răscoala este înfrîntă în sânge. 
Pedeapsa aplicată răsculaților este cruntă. Au fost 
decapitate 22 de căpetenii aristocratice bulgare 
cu tot cu copii lor. 


Cât timp s-a aflat pe tronul ţării, Boris a luat 
toate măsurile pentru consolidarea noii religii, 
prin construirea de mănăstiri şi prin creşterea 
numărului de preoți bulgari, dar şi prin accepta- 
rea misionarismului în limba slavonă. Şi azi se 
păstrează ruinele catedralei din Pliska - mai ma- 
re decât orice catedrală contemporană din Româ- 
nia. Ca dovadă a bunei sale credințe, spre bătrâ- 
nețe s-a retras la una din mănăstirile ctitorite, 
pentru a-şi petrece restul vieții în rugăciune. De la 
Botez trecuseră aproape 40 de ani şi totul părea 
să fi intrat într-un făgaş firesc. Însă, zeii nu mor, 
sunt doar uitaţi sau ignorați şi cine crede că un 
popor poate fi creştinat pe linie de stat se înşeală. 
Fiul său Vladimir readuce păgânismul reînviat de 
aceeaşi aristocrație conservatoare bulgară. Situa- 
ţia este atât de dramatică încât Boris leapădă hai- 
na monahală şi apare în capitala Pliska, devenită 
cuibul păgânismului. Reface rândurile creştinis- 
mului şi Boris se ridică încă o dată împotriva pro- 
priului popor. Pedeapsa este pe măsură. Țarul 
Vladimir este orbit şi prin acest handicap nu va 
mai putea urca niciodată pe tronul țarilor la care 
avea dreptul prin naştere. 

Poate fi numită înfrângerea răscoalei bul- 
gare ca „un creştinism prin sabie“, de vreme ce a 
fost înfrântă chiar de bulgari? Văd, mai degrabă, 
o ultimă zvâcnire a păgânismului. Poate fi bănuit 
Boris, care a jertfit lumina ochilor întâiului său 
născut că ar fi acceptat creştinismul din interese 
politice? Nu cred. Să nu uităm epopeea războinică 
a Țarului Simeon, cel de-al treilea fiu al lui Boris, 
care a dovedit că Bulgaria încă mai avea sufi- 
ciente resurse militare încât să ridice mari proble- 
me bizantinilor. 

Istoria ne arată că nici după această tragică 
înfruntare păgânismul bulgar nu a fost învins. O 
generație mai târziu, va lua forma ereziei bogu- 
mile. De ce toate acestea? Răspunsul care îmi vine 
la îndemână e unul acuzator. Mă tem că misiona- 
rii bizantini s-au bucurat de toată deschiderea 
statului bulgar, realizată cu atâta jertfă de Boris, 
dar au uitat că învățătura trebuie răspândită prin 
cuvânt, de la om la om, fiecărei generaţii şi că o 
mănăstire este doar o făclie în noapte, dar nu şi în 
suflete. 

Anul acesta, la 2 mai, s-au împlinit 1100 de 
ani la naşterea în ceruri a Sf. Boris- Mihail, care 


1 Dimitri Obolenski, Un commonwealth medieval: Bizanțul, Bucureşti, Ed. Corint, 2002, p. 104. 

pentru mine rămâne icoana ideală a conducătoru- 
lui care a pus mai presus de interesele statului sau 
personale, izbăvirea sufletelor supuşilor săi. 


„Constantin Filosoful din 
Thessalonic, bărbat cu viaţă 
apostolească“ 


Cneazul Rastislav, conducătorul slavilor din 
Moravia Mare a solicitat o misiune bizantină pen- 
tru creştinarea moravilor. Nu pentru că aceştia 
nu ar fi avut acces la creştinism, doar misionarii 
franci controlau zona, ci pentru că Rastislav voia 
să cunoască învățătura mântuitoare pe limba lor. 
Or, bizantinii mai încercaseră, fără succes, să rea- 
lizeze un alfabet protrivit limbii slave. 

Împăratul încredințează noua misiune con- 
silierului patriarhal Constantin, un savant, ling- 
vist, poliglot şi filosof. Prestigiul său era atât de 
mare încât tot el fusese trimis să atragă pe kazari 
la religia creştină. Vechi prieteni şi aliați ai bizan- 
tinilor, kazari reuşiseră să oprească ofensiva 
arabă purtătoare a islamismului prin sabie, pe li- 
nia munţilor Caucaz. La vremea aceea stăpâneau 
întinsele stepe de la nordul Mării Negre şi unde 
activau mai multe misiuni bizantine. Dar kazarii 
trecuseră în frunte cu haganul şi toată nobilimea 
la iudaism. De alminteri, au fost singurii dintre 
toate neamurile turanice care au reuşit o aseme- 
nea ispravă, cu consecințe nebănuite. De aceea, 

credem că relatarea conform căreia în Crimeea, 
la Nordul Mării Negre, Constantin a învăţat limba 
ebraică şi samarineana, în efortul său de a con- 
traataca ofensiva iudaică, este verosimilă, doar 
prezența rabinilor evrei în Kazaria este atestată 
documentar. Şi tot în Crimeea a verificat compati- 
bilitatea limbii slave, pe care o cunoştea, cu limba 
rusă. Se spune chiar că misiunea la kazari a lui 
Constantin ar fi fost legată de ruşi, ținând cont de 
faptul că a avut loc imediat după asediul acestora 
asupra Constantinopolului. Or, creştinarea ruşi- 
lor era o prioritate pentru bizantini. 

Revenind la noul „proiect slav“, Constantin, 
ajutat de fratele său mai mare, Metodie, a studiat 
mai mulți ani dialectul comunităţilor slave din 
Macedonia şi pe baza lor, a unor alfabete vechi 
(unele la limita dintre magie şi alchimie) şi a celui 
grecesc, a creat un nou alfabet cunoscut sub 
numele de glagolitic. Ba mai mult, a inventat o 
serie de substantive şi adjective abstracte care Lip- 
seau din limba slavă, dar care erau necesare pen- 
tru transmiterea corectă a învățăturii. A pus astfel 
bazele slavonei ca limbă cultă. 

Înarmaţi cu cărți şi traduceri ale Evanghelia- 
rului şi sfintelor slujbe, cei doi frați au plecat, pe 
la anul 866, să predice creştinismul la slavii din 
Moravia, pe limba lor. Misiunea a durat 20 de ani, 
până la încetarea lor din viaţă, timp în care Meto- 
die s-a întors o singură dată la Constantinopol. 
De la început misiunea s-a bucurat de succes şi, 
deşi alfabetul nou-creat se dovedea a fi prea com- 
plicat şi reclama modificări, slujbele în limba 
slavă i-au impresionat profund pe moravi. Doar 
că „dracul pentru patrafir nu toarce“. Teritoriile 
locuite de moravi ajunseseră sub stăpânirea prin- 
cipilor germani, care ocroteau clerul franc şi ger- 
man - adepţi ai teoriei trilingvismului, conform 
căreia Evanghelia trebuie propovăduită doar în 
latină, greacă şi ebraică. Mare erezie! După primii 
trei ani de misiune, cei doi frați merg cu discipolii 
lor la Veneţia, pentru a hirotoni preoţi slavi. Să 
nu uităm că cei doi erau, la acea dată, mireni. La 
Veneţia însă au fost întâmpinați de clericii revol- 
taţi că se predică Evanghelia în limba păgână a 
slavilor. Pledoaria lui Constantin împotriva tril- 
ingvismului, de care nici nu se auzise în Bizanţ, 
este înălțătoare. Tot de la el aflăm de amploarea 
misionarismului bizantin: „Căci noi ştim multe 
noroade ce au o scriere şi îl slăvesc pe Dumnezeu 

fiecare în limba sa. Se ştie deci că astfel sunt ar- 
menii, persanii, abasgienii, iberii, sogdienii, goții, 
avarii, turcii, hazarii, egiptenii, sirienii şi încă 
mulți alții“. 

Pentru că dezbaterile de la Viena tindeau să 
devină un sinod, cei doi misionari sunt invitați la 
Roma şi, pentru a pune capăt disputelor, papa 
Adrian al II-lea a binecuvântat cărţile în limba 
slavonă aduse de grupul de misionari. Dar gestul 
lui nu a fost urmat de nici un alt papă. Ceilalţi au 
condamnat slavona ca erezie. La Roma, Constan- 
tin se îmbolnăveşte şi moare la numai 42 de ani, 
nu înainte de a îmbrăca haina monahală sub nu- 
mele de Chiril. Fratele său, Metodie, va continua 
misionarismul în limba slavilor, sub o presiune 
tot mai mare a clericilor germani, care nu s-au 
sfiit să-l întemnițeze şi chiar să îl biciuiască, deşi 
acceptase hirotonia din mâinile papei (sub a 
cărui jurisdicție se afla teritoriul în care activa), 
devenind primul episcop al Bisericii Slave. 

După moartea lui Metodie, cei 200 discipolii 
ai lor vor fi condamnaţi sub acuzarea de erezie. 
Unii au fost întemnițați şi de ei nu se mai ştie 
nimic. Alţii au fost vânduți ca sclavi într-o piață 
din Veneţia, unde i-a găsit un demnitar bizantin şi 
i-a răscumpărat de la negustorii evrei. Au fost 











Pliska. Ruinele palatului țarului Omurtag (814-831) 
trimişi la Constantinopol şi împăratul Vasile I a 
platit răscumpărarea lor. Prin aceşti misionari 
mărturisitori, slavona gonită din Moravia se va 
extinde doar în teritoriile care ţineau de Patriar- 
hia de Constantinopol, adică în Bulgaria, Balcani 
şi Europa Centrală. Alfabetului i s-au adus noi mo- 
dificări şi i s-a dat numele de chirilic, în amintirea 
creatorului său, eruditul monah Chiril. Dar izbân- 
da latinilor a fost de scurtă durată. Teoria, tril- 
ingvismului, cu toată încărcătura sa eretică, a fost 
pentru clerul german o bombă cu efect întârziat. 
A explodat la Reformă, rupând pentru totdeauna 
unitatea bisericii latine. Amestecul principilor 
germani se mai simte şi acum când vorbim de o 
Cehie catolică şi de o Slovacie ortodoxă. 

Aşadar „creştinismul prin cuvânt“ este sin- 
gura cale de răspândire a Evangheliei. Dăruirea 
unor mari oameni politici ai timpului nu poate 
înlocui catehizarea fiecărului membru al comu- 
nității creştine în parte, adică misionarismul pro- 
priu-zis. Iar exemplul bizantinilor, care antrenau 
în efortul misionar cărturari mireni, ar trebui să 
dea de gândit şi ortodoxiei contemporane. De 
asemenea, trebuie să ţinem cont că orice eroare 
în transmiterea învăţăturii cum a fost teoria tri- 
lingvismului se poate răzbuna. 


2 Anthony Emil N. Tachiaos, Sfinții Chiril şi Metodie și culturalizarea slavilor, Ed. Sophia, Bucureşti, 2002, p. 92. 

Sibiu 2007 -— 
nervi de toamnă 


Răzvan Codrescu 





2007 - toamna pare cu precădere rezer- 

vată „acțiunilor“ religioase. După a treia 
ediţie a Adunării Ecumenice Europene, din sep- 
tembrie, soldate cu arestări de elemente „funda- 
mentalist-ortodoxe“ şi cu promenade de preotese 
şi episcopese protestante pe Podul Minciunilor, 
luna octombrie a adus a VIII-a ediţie a Târgului 
Naţional de Carte şi Revistă Religioasă, precedat, 
cu binecuvântarea şi participarea entuziastă a Î. P. 
$. Laurenţiu Streza, de o premieră absolută în 
aria Ortodoxiei: un concert cu arii din opere 
(Verdi, Schubert etc.) pus în scenă chiar în incin- 
ta Catedralei Mitropolitane! Ce-i drept, Catedrala 
ortodoxă mai cunoscuse prin primăvară un 
precedent: concertul corului catolic Acapella, dar 
acela era măcar un cor religios. Sperăm că anul 
fiind pe terminate, nu va mai apuca să se 
desfăşoare în Catedrala Sfintei Treimi şi vreun 
concert de jazz sau de „muzică“ rock... 

Se pare că la Sibiu, indiferent de cadrul în 
care este programată, opera e „cu cântec“ - nu 
doar la propriu, ci şi la figurat. Tot luna trecută, 
trupa de elită a marii Opere din Viena, deplasată 
pe malul Cibinului şi căzută în cursa unei orga- 
nizări dezastruoase, a fost pusă în situaţia de a 
cânta Mozart... în blugi şi pe nemâncate! Indignat 
de lipsa condiţiilor, de oligofrenia organizatorică 
şi de mafia locală a distribuirii preferenţiale a 
locurilor pentru public, directorul Ioan Holender 
a declarat categoric că nici domnia-sa personal, 
nici trupa artistică pe care o conduce nu vor mai 
călca niciodată în Sibiu. Se vede treaba că nu 
ajunge să ai primar neamţ şi bunăvoința unui în- 
treg, continent civilizat: mai trebuie să-ți depă- 
şeşti şi tu, măcar la ocazii festive, nesimţirea păs- 
toasă (cam aceeaşi, iată, şi dincolo şi dincoace de 
Carpaţi). 


ÎL, a Sibiu - Capitală Culturală Europeană 


Întorcându-ne la Târgul de Carte şi Revistă 
Religioasă, trebuie spus că, din păcate, deşi orga- 
nizat şi desfăşurat în condiţii decente, mai bine 
sponsorizat decât oricând şi beneficiind de un 
spaţiu mult mai propice (aripa nouă a Bibliotecii 
ASTRA, cu acces direct din stradă), totuşi ediția 
din acest an „european“ a fost sub nivelul celor- 
lalte, atât ca număr de edituri şi reviste partici- 
pante, cât şi ca flux de vizitatori. Să nu priască 
oare culturalizarea europeană (vorba vine!) cul- 
turii religioase de acasă? Impresia cam aceasta a 
fost: că publicului sibian, suprasaturat peste an 
de cultura laică de larg consum, nu i-a mai rezis- 
tat celula şi pentru oferta editorială creştină (deşi 
n-au lipsit titlurile noi şi interesante, nici pandan- 
tul iconografic, nici mesele rotunde cu teme la 
ordinea zilei: icoana în lumea de azi, înființarea 
AZ.EC. etc.). 

Rămâne de sperat că, o dată trezit din febra 
ieftină a unui europenism slab onorat, tradus, cu 
rare excepții, în descreierisiri subculturale în 
Piaţa Mare sau în graţioase profanări ale spaţiului 
sacru ortodox, cu larga contribuţie decerebrată a 
oficialităților centrale sau locale, Sibiul se va reîn- 
toarce la fondul lui bun şi la firescul nespectacu- 
laralunei digestii culturale sănătoase, inclusiv pe 
segmentul greu de tradiţie al unei spiritualități 
nepervertite, inseparabile de reculegerea litur- 
gică şi de apetența cărturărească. Sibiul lui Stă- 
niloae şi Blaga mai are poate sorţi de izbândă 
lăuntrică, pentru că altminteri riscăm să rămâ- 
nem, sub un baiţ de solicitutine neamţească, doar 
cu Sibiul lui Streza şi Carabulea... 

Se pare că drumul spre noi înşine nu este 
deloc mai puţin sinuos decât cel spre Europa. 
Sibiul continuă să rămână dator şi prezentului, şi 
trecutului său, iar contribuția românească la 
noua lui față se arată, din nefericire, asemenea 
gării din oraş: o intrare ratată, un şantier nemai- 
isprăvit, o nevolnicie împăcată cu sine... 

Fundamentalismul 


evoluționist 


Consiliul Europei ameninţat de... creaționism 
În contextul dezorganizării şi corupției generalizate din ţara 


noastră, în condițiile în care din păcate, prin noi înşine, nu 
avem voinţa şi verticalitatea de a ieşi din marasm, o infuzie de 
reglementări legislative europene nu poate decît să aducă un 
suflu de funcționalitate economică şi un impuls către, măcar, o 
oarecare normalitate socială. Libera circulație, interacțiunea 
culturală și economică între membrii comunitari europeni nu 


pot fi decit benefice. 


Mihai Corciu 


iitoarea construcție comunitară se prezin- 
V tă ca fiind o întreprindere cât se poate de fi- 

rească, normală şi necesară de vreme ce va 
aduce bunăstare și ordine. [Să remarcăm, totuşi, că 
necesitatea şi pozitivitatea acestei întreprinderi 
comunitare a devenit o realitate acceptată fără 
prea multă analiză, doar printr-o repetiţie mediati- 
că obsedantă, care produce remarcabile mimetis- 
me maimuțăreşti precum: euro-strada, euro-pube- 
[a etc.] Istoria şi geneza acesteia începe şi se deru- 
lează în contextul dezvoltării a diferite forme de 
cooperare economică, dar pare să tindă către o 
viitoare construcție politică al cărei design final nu 
este prea clar. 

În peisajul iniţiativelor legislative adoptate re- 
cent de Parlamentul European se remarcă Rezo- 
luţia 1580 (2007) [„The dangers of creationism in 
education“). 

Acest document afirmă, pe scurt, că însăşi 
existența societății precum şi funcţionarea Consi- 
liului Europei sînt direct amenintaţe de promova- 
rea creaționismului ca fapt stiințitic, motiv pentru 
care se recomandă statelor membre măsuri ener- 
gice pentru stoparea acestui „flagel“! 

Pare o reacție disproporționată şi curioasă fa- 
ță de o simplă poziţie teoretică sau de o pasiune a 
unor zăpăciți, cum ar fi calificată, eventual, poziția 





„Şi omul, în cinste 
fiind, n-a priceput; 
alăturatu-s-a 
dobitoacelor celor 
fără de minte şi s-a 
asemănat lor“. 
(Psalmi 48,12) 


creaționist-ştiinţifică de către un specialist „cu 
picioarele pe pămînt“, bine ancorat în establish- 
mentul stiințific şi mediatic modern, care respiră 
prin toți porii evoluționismul. 

Ideile forță ale documentului sînt urmă- 
toarele (puţine dar fixe): 

1. Evoluţionismul este o teorie stiințifică 
indiscutabilă. 2. Ştiinta = evoluţionism (diversita- 
te, viaţă = evoluţionism). 3. Ştiinţa = bunăstare şi 
ordine socială. 4. Concluzie: Creaționismul, fiind 
contradictoriu conceptual cu evoluționismul, devi- 
ne astfel inamicul științei şi deci al bunăstării şi or- 
dinii sociale instituite, fiind asimilat acţiunilor şi 
actelor sociale extremiste! 

Pentru evaluarea acestei argumentații, este 
necesară o scurtă prezentare a fenomenului de 
apariţie şi dezvoltare a ştiinţei, precum şi o defi- 
nire a acesteia: 


Ştiinta — reacţie antimetafizică 


Ştiinţa, urmaşă directă a contestărilor de fac- 
tură iluministă a transcendenței, se constituie într- 
o deplasare exclusivă a atenţiei subiectului gîndi- 
tor spre exterioritatea lucrurilor (ceea ce se poate 
măsura) şi spre raționalitate exclusivă. Capacita- 
tea rațională, nemaifiind articulată spre transcen- 
denţă, se concentrează exclusiv pe efectul practic, 
în imediatul concret, disipîndu-se în utilitarism, 
instrumentalism extrem. 

Demersul ştiinţific constă în elaborarea de 
modele explicative falsificabile (verificabile prin 
experiment sau observaţie) şi testarea lor (evi- 
dent, modelul explicativ trebuie să fie operabil în 
indicatori măsurabili experimental sau, măcar, 
verificabili observațional); atâta vreme cît modelul 
rezistă examenului evidenţei experimentale este o 
teorie ştiinţifică corectă, validă. 


Știința cu pretenţii de metafizică 


Demersul ştiinţific, funcționînd doar în limi- 
tele imanentului, încercînd să se confrunte cu pro- 
bleme metafizice (cum a apărut lumea?), nu are 
decât două posibilităţi: a) să îşi recunoască inadec- 
varea instrumentală pentru această problemă; b) 
să propună soluţii fizice la probleme meta-fizice, 
depăşindu-şi abuziv aria de competență (aflată în 
zonautilitarului şi a practicului, nu a Adevărului) şi 
producînd, cu necesitate, soluţii evoluționiste (sau, 
eventual, panteiste): de vreme ce tot ce există este 
doar lumea materială, toată ordinea observabilă 
în lumea înconjurătoare trebuie să se fi auto-for- 
mat; universul materialist este auto-formativ. 

În sprijinul celei de a doua poziţii vin definții 
ale demersului ştiinţific mai puţin restrictive decât 
modelul falsificabilității, punîndu-se accentul mai 
degrabă pe valoarea proiectului de cercetare (adi- 
că a modelului teoretic), decât pe validarea lui ex- 
perimentală. Experimentul şi observaţia (care, 
inițial, au constituit tocmai marca distinctivă a 
interpretării ştiinţifice faţă de interpretările „mito- 
logice“ şi „dogmatice“) devin, astfel, mai nuanțat 
restrictive pentru modelul teoretic enunțat, mo- 
delul teoretic tinzând să devină o „dogmă“. 

Ajungem, astfel, la fondul problemei. 


Știința nu este sinonimă 
cu evoluționismul 


Demersul ştiinţific elaborează modele expli- 
cative (sisteme conceptuale) cu finalitate practică. 
Dezvoltarea tehnologiei, expresie a concentrării 
omului modern pe obţinerea efectului imediat: 
util, este rezultatul direct al articulării perfecte în- 
tre modelele explicative folosite şi experiment: 
caracterul predictiv al legilor fizice şi chimice ce 
face posibilă aplicația tehnologică nu ar putea fi 
obținut în afara unei strînse corelaţii între modelul 


teoretic şi experiment. Deci ştiinţa propriu-zisă 
este experimentală - fizică, chimie, bio-chimie (ge- 
netică). Relaxînd criteriul de validare experimen- 
tală, în binomul model explicativ-concordanță fap- 
tică va prevala modelul explicativ neverificat des- 
chizînd drumul către aproximaţie, filosofie, ideo- 
logie. 

Elaborarea legilor fizico-chimice ce fac posi- 
bilă avalanşa actuală de aplicaţii tehnice şi medica- 
le, nu are nimic a face cu evoluționismul! Specia- 
liştii care le elaborează şi le aplică pot avea convin- 
geri evoluționiste sau nu, legile funcţionează la fel. 
Nu există nici o legătură între funcţionarea telefo- 
nului mobil, a elicopterului, a computerului şi pre- 
tinsa origine maimuţească a omului. Tranzistorul 
funcţionează indiferent dacă inginerul proiectant 
este creaționist sau evoluționist în convingeri, efi- 
cacitatea demersului ştiinţific nefiind influențată 
de acestea în nici un fel. 

Explicitarea legilor materiale fizico-chimice 
nu face decât să confirme existența ordinii desăvîr- 
şite a universului. Cu întrebarea „De ce există 
această ordine? părăsim domeniul ştiinţific şi int- 
răm în cel al judecăților de valoare, al subiectivită- 
ţii. Lumea se împarte în două aici: cei care recunosc 
existența Creatorului şi cei care nu. 

Firesc şi drept este să vedem în ordinea desă- 
vârşită a lumii existente creaţia Dumnezeului cel 
Veşnic. 

Cei care refuză să recunoască acest lucru sunt 
nevoiți să presupună că ordinea a apărut singură, 
din nimic. Această credință se exprimă sub forma 
ideii şi certitudinii evoluționiste (oricât de mult ar 
fi amendat modelul evoluționist în confruntarea 
cu probele experimentale şi observaţionale, va fi 
promovat în continuare întrucit, din punct de ve- 
dere ateu, nu există altă explicație). 

Să mai remarcăm faptul că nu există nici o 
contradicţie între credință şi demersul ştiinţific. 


Evoluţionismul nu este o teorie 
științifică indiscutabilă 


Depăşind cadrul strict al aplicabilităţii prac- 
tice (domeniul propriu-zis ştiinţific), domeniu care 
nu are nici o legătură cu credința sau necredinţa, şi 
aducînd demersul ştiinţific, oarecum forțat, în 
zona subiectiv-valorică a întrebărilor metafizice 
(de ce există ordine?, cum a a apărut lumea?), cele 

două poziţii subiective, credința, respectiv, necre- 
dința, se exprimă sub forma ipotezelor concurente 
evoluție versus design inteligent care, în virtutea 
libertăţii de acţiune şi de gîndire a omului, deter- 
mină elaborarea de modele (globale) explicative 
concurente de factură evoluționistă şi creaționistă. 

Modelul evoluționist se remarcă printr-o mul- 
țime de incoerențe interne şi prin lipsa acută de 
acoperire faptică (verigile intermediare prezise de 
Darwin nu există, teoreticienii evoluționişti nu au 
descris nici un model pentru mecanismele evolu- 
tive, paleontologia abundă în falsuri sau erori, me- 
todele de datare radiometrică sunt discutabile în 
multe privinţe), modelele creaţioniste dovedindu- 
se înalt consistente. În pofida inconsistenţelor ma- 
jore interne şi a infirmării experimentale şi obser- 
vaţionale, evoluționismul beneficiază de o promo- 
vare sistematică şi agresivă, ceea ce conferă un ve- 
ritabil statut ideologic credinței evoluționiste atee. 

Ideologia evoluționistă uzează de o largă pa- 
noplie de argumente imaginative şi de factură so- 
fistică (false implicaţii şi confuzii conceptuale) fo- 
losite extensiv în mediile de informare şi în edu- 
caţie: desene animate care figurează ideea evolu- 
ției; diversitatea => evoluţie; asemănarea morfolo- 
gică sau genetică => descendență; confuzia între 
selecţie, adaptare, mutație, dispariția speciilor, va- 
riabilitate (diversitate) şi evoluţie. 

Una dintre cele mai mari confuzii conceptuale 
promovate de modelul evoluționist este identifi- 
carea între procesul de diferenţiere a membrilor 
unei specii în rase (selecția mediului sau izolarea 
reproductivă a unei submulțimi dintr-o populație 
va selecta trăsături specifice în acea populație) şi 
evoluție. Variabilitatea materialului genetic este 
expresia manifestării selective, a unei părți (fenoti- 
pul - ansamblul însuşirilor morfologice, fiziologi- 
ce, biochimice ale unui individ rezultate în urma 
procesului de recombinare a ADN-urilor parentale, 
încă insuficient cunoscut şi descris, şi a interacţiu- 
nii cu mediul) din informaţia totală, latentă pe care 
o păstrează acesta (genotipul - totalitatea infor- 
maţiei genetice dintr-un organism codificată în 
ADN). Hipervariabilitatea trăsăturilor genetice ale 
fiinţelor vii, versatilitatea şi adaptabilitarea deo- 
sebită sunt expresia unor mecanisme genetice de 
mare precizie şi complexitate. 

În faţa realităţii design-ului inteligent al 
„maşinilor genetice vii“ dotate cu „hardware“ şi 


„software“ capabil să rezolve probleme complexe 
de adaptare la mediu, conştiinţa atee nu poate 
arunca „în luptă“ decit argumentul (dacă se poate 
numi argument) inept că ființele vii s-au creat sin- 
gure, prin accident şi întîmplare! 

Făcînd o sinteză a delimitărilor şi explicaţiilor 
propuse în Enciclopedia Encarta constatăm, foarte 
clar, următoarea definiţie a evoluţionismului: 

Evoluție: procesul complex prin care materia 
nevie se transformă în materie vie, iniţial într-o 
formă simplă care ulterior se transformă succesiv, 
pe parcursul multor generații (timp de milioane de 
ani), în forme (specii) din ce în ce mai complexe, 
ajungînd, în final, pînă la om. (Evolution, 1 Intro- 
duction) 

Acest proces complex de transformare a 
materiei nevii în materie vie şi evoluţie de Ia o spe- 
cie la alta este absolut întîmplător, fără vreo di- 
recţie-sens predeterminate. (Evolution, X Reli- 
gious debate) 

Conceptul „ştiinţific“ central al modelului 
evoluționist este întimplarea. Acest construct de 
factură mitologică (lumea care se naşte din haos) 
serveşte la acoperirea golurilor de cunoaştere sau 
de evidență faptică şi este contradictoriu cu el în- 
suşi - nu poate exista proces/fenomen derulat din 
întîmplare, pentru că, din două, una: fie procesul 
exprimă ordine care trebuie identificată, şi nu mai 
e întîmplare; fie este întîmplare (adică nu e ordine) 
şi atunci nu mai putem accesa rațional (ştiinţific) o 
asemenea realitate ne-raţională 

Partea cea mai distractivă a demersului ştiin- 
țific evoluționist, furnizată de Enciclopedia Encarta, 
este cea referitoare la apariţia vieţii: „The develop- 
ment of even the most primitive form of life, there- 
fore, required many steps. First, the organic chemi- 
cal „building blocks“ of life, such as the amino acids, 
must have been available trom some source. 

Second, these building blocks somehow 
assembled into longer, more complex organic mol- 
ecules, and at some point DNA must have come 
into existence. These complex organic molecules 
somehow became contained within cells.“ (Theo- 
ries about the Origin of Life) 

Se mai remarcă şi capitolul „Origin of cells“ 
unde suntem informaţi că echipe de experţi din di- 
verse domenii, printre care se află şi biologi 
evoluționişti (nu biologi pur şi simplu) au stabilit 
următoarea „poveste“ („The story of how cells 

evolved...) sigură, exactă şi ştiinţifică: substanțele 
chimice aruncate în aer de erupții vulcanice vio- 
lente şi apoi amestecate bine de furtuni şi trăsnete la 
fel de violente, la care s-a mai adăugat şi concursul 
radiaţiilor ultraviolete, au format molecule pre- 
cum nucleotidele şi aminoacizii, cărămizile ele- 
mentare de construcție ale ADN şi ale proteinelor. 

Mai departe, oamenii de ştiinţă speculează 
(„Scientists speculate“): ploaia a adunat aceste mo- 
lecule într-un lac („ciorba primordială“) sau în iz- 
voare termale unde acestea s-au asamblat (evident 
singure şi din întîmplare în componente înalt orga- 
nizate ale celulei). 

Alţi oameni „de stiință“ propun o rezolvare 
mai exactă şi convingătoare: nucleotidele şi ami- 
noacizii au picat din spațiul cosmic gata asamblați 
în ADN şi proteine (precum para mălăiață...) 
(„Other scientists propose that these key sub- 
stances may have reached Earth on meteorites 
from outer space“)! 

Deci, „ştiinţific“ vorbind, viaţa, din perspecti- 
vă evoluționistă, a apărut... „somehow 


Concluzii 


Părăsind domeniul poveştilor (proaste) de 
adormit copiii, concluzionăm, distingînd următoa- 
rele aspecte: 

1. evoluționismul se dovedeşte inconsistent 
teoretic si experimental; 

2. derularea procesului ştiinţific nu este 
condiționată de modelul evoluționist; 

3. modelul creaționist (designul inteligent) se 
dovedeşte valid şi consistent . 

În primul rînd, modelele evoluționiste, chiar 
dacă ar fi teorii ştiinţifice respectabile, tot ar fi dis- 
cutabile, pentru că orice teorie ştiinţifică este dis- 
cutabilă. Teoriile ştiinţifice sunt doar modele inter- 
pretative perfectibile, nu perfecte. 

În al doilea rînd, demersul ştiinţific poate să 
includă orice ipoteză doreşte cercetătorul; judecă- 
tori ai validității teoriei nu pot fi decăt evidența ex- 
perimentală/observaţională şi raţiunea, nu o in- 
stanță politică. Politicul nu are dreptul de a limita 
domeniul ipotezelor ştiinţifice doar la o anumită 
zona calificată, ideologic, drept benefică pentru so- 
cietate. Dacă demersul creaţionist ştiinţific ar fi gre- 
şit, fie formal (adică nu ar respecta rigorile ştiin- 
țifice), fie experimental, ar fi infirmat şi s-ar declasa 


singur. Pe de altă parte, dacă poziţia evoluționistă 
ar fi atât de „tare“, nu ar avea de ce să se teamă de 
confruntarea în paginile manualelor şcolare, „de la 
egal la egal“, cu cea creaționistă: doar ar învinge 
detaşat! Refuzul confruntării nu poate fi interpretat 
decât ca teamă a promotorilor evoluţionismului. 

Rezoluţia 1580 (2007) manifestă dispreț față 
de argumentaţia rațională, evidența faptică, drep- 
tul la liberă exprimare, dreptul la liberă gîndire (în 
spiritul echidistanţei promovate de Drepturile 
Omului, educaţia trebuie să ofere posibilitatea libe- 
rei alegeri şi judecăți între evoluţionism şi creațio- 
nism), precum şi față de buna-cuviință şi fireasca, 
dreapta şi Adevărata credință a omului în Dum- 
nezeu, stabilind totalitar şi ironic-depreciativ, de 
pe poziţia închipuit superioară a ateului, că oame- 
nii au dreptul să creadă în orice ficţiune care le 
asigură echilibrul psihic („2. For some people the 
Creation, as a matter of religious belief, gives a 
meaning oflife“), dar nu cumva să îndrăznească să 
afirme şi să argumenteze că Dumnezeu se exprimă 
armonic şi rațional în lumea creată! 

Se pare că forurile europene suferă de o acută 
alergie la Cuvântul revelat; poate ar trebui să fim mult 
mai atenţi cărei instanţe politice globale (Şi în ce con- 
diţii) îi cedăm o parte din suveranitatea națională. 

Nu demult, o decedată utopie socială, ciuma 
roşie - comunismul, tot în numele ştiinţei, obiec- 
tivităţii, progresului şi evoluţiei omului spre „omul 
nou“ vina cu ferocitate propovăduirea Cuvântului 
celui dintru Inceput. 

Sau poate această Fiară comunistă mai tră- 
ieşte încă? 

Pentru recunoaşterea 
sfinţilor din temniţă 


a organizat la 2 noiembrie a.c., la Sala Dalles 

din Bucureşti, conferința intitulată „Sfinții 
închisorilor“, în cadrul căreia au fost lansate volu- 
mele: Viaţa Părintelui Gheorghe Calciu, după 
mărturisirile sale şi ale altora, îngrijit la Mănăstirea 
Diaconeşti (Bacău) şi apărut, cu o predoslovie de 
ÎPS Bartolomeu Anania, la Editura Christiana (Bu- 
cureşti), şi Sfîntul închisorilor. Mărturii despre 
Valeriu Gafencu adunate şi adnotate de Monahul 
Moise, apărut, cu un cuvânt înainte de ÎPS Andrei 
Andreicuț, la Editura Reîntregirea (Alba Iulia). 

Au vorbit Părintele Amfilohie Brânză (du- 
hovnicul Mănăstirii Diaconeşti), monahul Moise 
Iorgovan de la Mănăstirea Oaşa (Alba), şi actorul 
Dan Puric. Moderator a fost Răzvan Codrescu, 
vicepreşedinte al Asociaţiei „Rost“ şi director al 
Editurii Christiana. Peste 600 de persoane au asi- 
stat la pledoarie pentru cunoaşterea şi asumarea 
trecutului şi, mai cu seamă, pentru canonizarea 
celor ce s-au sfințit prin suferință şi rugăciune în 
temniţele comuniste. De altfel, Asociaţia „Rost“ 
va solicita, în scris şi solid argumentat, Comisiei 
de canonizare din Sfîntul Sinod, să analizeze cu 
prioritate vieţile unor creştini care şi-au jertfit 
viața mărturisindu-l pe Hristos sub regimul co- 
munist, în ideea recunoaşterii lor ca sfinți cât mai 
curînd cu putință. 


sociaţia „Rost“, editorul revistei omonime, 


Răzvan Codrescu: 

„Este ignorată jumătate de veac de jertfelnicie 
românească“ 

„(...) De fapt, în spatele acestui dublu eveni- 
ment editorial se ascunde ceva mai adînc, şi anu- 
me frustrarea noastră că, după aproape 18 ani de 
Ia săvîrşirea regimului comunist, mărturisitorii și 
luptătorii creştini împotriva comunismului sînt 
ignorați, trecuţi cu vederea, uneori discreditați 
în timp ce la alte meridiane alţii se pricep să-şi cin- 
stească aşa cum se cuvine eroii şi martirii. Noi am 
început prin a bagateliza jertfa tinerilor din de- 


cembrie '89 şi continuăm prin a ignora o jumă- 
tate de veac de jertfelnicie românească - din anii 
războiului şi din timpul dictaturii comuniste. 

Îmi stăruie în minte un episod petrecut re- 
cent şi pe care l-aş reda ca pretext introductiv, în 
această seară, la discuţile care vor avea loc. La 28 
octombrie, la Vatican, a fost beatificat un lot de 
498 de clerici căzuţi în Spania războiului civil. Şti- 
rea sa fost dată şi de mass media de la noi. Eu am 
văzut-o prima oară pe postul Realitatea TV, nu co- 
municată verbal, ci înscrisă pe crawl, cu o formu- 
lare absolut năucitoare: «au fost beatificaţi 498 
de clerici victime ale regimului franchist». Adică 
lucrurile sînt prezentate, din ignoranță mai de- 
grabă decât din rea voință, exact pe dos. Pentru că 
se ştie că toată creştinătatea spaniolă a fost de 
partea lui Franco. (...) Probabil că cineva s-a sesi- 
zat, iar ştirea a fost scoasă. Nu greşeala în sine 
este reprobabilă şi scandaloasă - se greşeşte, sîn- 
tem oameni —, ci faptul că odată sesizată greşeala, 
ştirea nu a fost corectată, ci a fost scoasă. Ca şi 
cînd lucrurile s-ar traduce cam aşa: era o chestie 

dacă i-ar fi omorit Franco, dar dacă i-au omorît co- 
muniştii, victimele acestea, oricite ar fi, nu mai 
prezintă interes. Aici este vorba despre o mentali- 
tate perversă, rezultat al unei educaţii ideologiza- 
te... (...) Sigur că este vorba despre un episod pe- 
trecut în sînul lumii apusene. Noi, ca ortodocşi, 
avem multe de imputat apusenilor. Avem diver- 
genţe fie reductibile, fie ireductibile cu romano- 
catolicismul. Dar nu strică să aruncăm o privire 
în ograda lor, iar atunci cînd este ceva de învăţat 
să învăţăm, fără ochelari de cal. Să învăţăm, de 
pildă, în ce fel înțelege lumea catolică să-şi cin- 
stească martirii credinței. Acest lot de 498 de 
martiri căzuţi în războiul civil spaniol este cel mai 
mare beatificat pînă în momentul de față, dar nu 
este fără precedent. În timpul papei loan Paul al 
II-lea au existat alte loturi de sute de martiri ai 
războiului civil care au fost beatificați, aşa încât 
numărul lor total se ridică la peste 1000. După 
datele istoricilor, în acest război au fost peste 
16.000 de episcopi, preoți, monahi şi monahii de- 
cimaţi de către hoardele comuniste. Iată că nu 
i-au cinstit, în numele ideii naționale, spaniolii, i-a 
cinstit, i-a beatificat, în numele ideii creştine, 
Vaticanul. Evident, în Spania au existat anumite 
reacții venite dinspre stînga, pentru că Stînga nu 
doarme niciodată, cum nu doarme nici dracul, şi 
au fost proteste în fața acestei beatificări în grup 
(deşi ea, cum am spus, avea precedent), care au 
provocat reacţia foarte fermă a secretarului de 














Pr. AIE cuvîntînd 
stat al Vaticanului, Cardinalul Tercisio Bertone, 
care a precizat că această beatificare nu are nici 
un fel de conotaţie politică. Au fost beatificaţi 498 
de oameni care au murit pentru Hristos, indife- 
rent că vor fi avut pe deasupra şi opțiuni politice 
sau alte determinări istorico-biografice, ca fieca- 
re dintre noi. Iată o distincție pe care se pare că 
lumea ortodoxă românească nu a ajuns să o facă. 
Cel puţin Ia nivel oficial. În continuare, pare că 
pluteşte deasupra martirajului românesc această 
umbră de suspiciune: „Da, dom'le, dar a fost le- 
gionar, dar a fost de dreapta...“ şi aşa mai depar- 
te. Deci se folosesc justiticări improprii, străine 
ordinii morale religioase, pentru a judeca niște 
vieții care, pînă la urmă, nu pot fi cu adevărat cîn- 
tărite în maiestatea lor decît în perspetiva lui 
Dumnezeu. lată cazul lui Valeriu Gafencu, despre 
care se va vorbi răspicat în această seară. Sigur că 
Valeriu Gafencu a pornit la drum ca „frăţior de 
cruce“ - se spune radical, legionar, dar nu era le- 
gionar, ci numai „frate de cruce“. E adevărat că a 
împărtăşit în mare idealul legionar al generaţiei 
lui într-o fază târzie - pentru asta a fost închis, 
pentru asta a suferit şi a murit în închisoare. Dar 
e foarte interesantă una dintre ultimele lui decla- 
rații, făcute unui camarad de la Tirgu Ocna, în 
care Valeriu Gafencu - Sfîntul închisorilor - spu- 
ne textual: «Nu-mi pare rău că am îmbrăcat căma- 
şa legionară. Dacă îmi pare rău de ceva, regret că 
n-am îmbrăcat de la începutul începuturilor o sin- 

gură cămaşă, cămaşa lui Hristos». Vasăzică, în 
conştiinţa lui atât de limpede - deşi nu s-a dezis 
niciodată de trecutul legionar, chiar dacă i s-a pro- 
mis eliberarea în schimbul unei astfel de decla- 
rații -, în conştiinţa lui, zic, naționalismul era un 
fapt accidental din biografia sa; ceea ce rămîne 
esenţial, ceea ce are reverberaţie în eternitate 
este angajamentul pentru Hristos. Şi Valeriu Ga- 
fencu nu a murit pentru cauza legionară, ci, fără 
să se lepede de cauza legionară, a murit pentru 
Hristos. Or, cazul lui este poate cel mai pregnant, 
dar există sute, poate chiar mii de martiri căzuţi 
pentru Hristos în temnițele comuniste româneşti 
- unii ştiuţi, alții neştiuți. Şi te întrebi ce păzeşte 
Comisia de canonizare a Stîntului Sinod al Bise- 
ricii Ortodoxe Române, care, în 18 ani, nu a reușit 
să finalizeze nici un dosar de canonizare al vre- 
unuia dintre cei căzuţi în lupta cu fiara comunis- 
tă? În timp ce, în coasta noastră, Rusia, are câteva 
sute de sfinţi martiri din închisorile şi din lagăre- 
le comuniste trecuţi în sinaxar. De unde această 
disproporţie strigătoare Ia cer? Am arătat la înce- 
put disproporţia dintre noi şi romano-catolicism, 
dar iată că există o la fel de mare disproporţie în- 
tre noi şi Rusia - mama comunismului, unde exis- 
tă totuşi și astăzi o mai mare deschidere sufleteas- 
Că, în timp ce lumea românească doarme pe ea, 
cu o nesimţire care ne pune pe gînduri şi pe care 
vrem s-o amendăm, atât cît ne stă nouă în putere, 
în seara aceasta“. 


Pr. Amfilohie Brânză: 

„Trebuie nu numai să promovăm binele, ade- 
vărul și iubirea, ci să și înfruntăm răul“ 

„(...) Fraţi creştini, esenţial pentru viața 
omului este împlinirea voii lui Dumnezeu. De nu 
vom îndeplini voia lui Dumnezeu, nu vom căpăta 
harul, prin care ni se dă luminarea minţii, pacea 
inimii, asemănarea cu Dumnezeu. Este foarte im- 
portant să fim pururea conştienţi de aceasta: sîn- 
tem creați de Dumnezeu; omul nu poate să pro- 
păşească, să realizeze, să gîndească, nu poate să 
aibă nici o evoluţie în afară de Dumnezeu. Biseri- 
ca ne cheamă mereu la această realitate. Unii aud, 
alţii nu aud, iar alţii aud şi se fac că nu aud. Fără 
Dumnezeu nu putem face nimic. (...) 

Ei bine, ardoarea de a-i urma Domnului ne-a 
cuprins şi pe noi tinerii, care, după '89, am intrat 
în mănăstiri. (...) 


Tîrziu aveam să aflu de Părintele Gheorghe 
Calciu, cu ocazia unor conferinţe ținute în țară; ca 
şi despre alți mari duhovnici de la noi, care au 
suferit, ca Părintele Arsenie Papacioc, Părintele 
Iustin Pârvu, monahul Marcu Dumitrescu, de la 
Sihăstria... Văzîndu-l şi auzindu-l pe Părintele Cal- 
ciu, am Simțit că are acel ceva care te îndeamnă să 
uiţi de neputinţele tale, să scapi de teamă, să ieşi 
din limitele condiţiei umane şi să-i urmezi lui 
Hristos, cu tot avintul tău. Avea ceva care cucerea 
oamenii. Asta-i creştinul! Şi uşor, uşor, ne-am 
cucerit de Părintele. 

Dumnezeu conduce lumea, nu din afară, ci 
dinlăutrul omului şi face voia Sa prin oameni. 
Cînd am văzut cum şi-a asumat Părintele Calciu 
suferința pentru Hristos, cum îşi dorea ca acest 
neam să mărtirisească Evanghelia şi s-o trăiască, 
am vrut să-i urmăm exemplul. Părintele Calciu, 
un om echilibrat şi curajos, care, cu atâta dragos- 
te, cu atita forță, cu atîta credință, a mărturisit 
Evanghelia pentru noi. Atunci, am simțit în Pă- 
rintele care este rostul nostru, personal şi comu- 
nitar. (...) 

Am alcătuit această carte, ca să scoatem şi 
mai bine în evidență credinţa acestui om extraor- 
dinar, Părintele Gheorghe Calciu. (...) Părintele 
Calciu a avut o mare dragoste mai ales pentru ti- 
neri şi a vrut să le transmită credința în Dumne- 
zeu, într-un ideal creştin, nădejdea în viața veşni- 
Că, forța dragostei dintre oameni, şi ne-a învăţat 
că de cîte ori vei sacrifica pentru Mîntuitorul Hris- 
tos, da, vei avea de pătimit în trup, şi scris este, 
dar Dumnezeu nu-ţi rămîne va dator. Am întîlnit 
un crez puternic în Părintele Calciu şi în ceilați 
părinți pomeniți aici. Ne-am dat seama că nici un 
om care se încrede în Dumnezeu nu piere, ci va fi 
viu şi după moarte. Aşa îi simțim şi pe cei despre 
care ne-a vorbit Părintele, din generaţia sa, ori 
mai dinainte; i-am simţit vii şi îi simțim prezenți. 
În lumina acestui adevăr vă vorbesc astăzi. (...) 
Cartea aceasta cuprinde viaţa Părintelui Calciu is- 
torisită de Sfinţia Sa, cîteva documente de la 
CNSAS - în care sînt aspecte din viața sa pastoral 
misionară de la Seminarul ortodox de aici din Bu- 
cureşti -, şi evocările unor ucenici ai Părintelui. 
Nădăjduim ca din această carte să trageţi folos 
sufletesc. 

În ce priveşte prezența noastră aici, ca mo- 
nahi, o justific prin faptul că am întâlnit la Părinte- 

le Calciu atitudinea creştină necesară şi în mănăs- 
tiri şi în viața din lume, a mirenilor. Trebuie nu 
numai să promovăm binele, adevărul şi iubirea, 
ci să şi înfruntăm răul. Trebuie să-l scoatem pe 
diavol din lumea aceasta, ca să instituim împără- 
ţia cerurilor. Nu numai cu forțe umane, dar Dum- 
nezeu lucrează prin oameni, în cele mai neaştep- 
tate chipuri, prin cele mai neaşteptate persoane. 
Asta vrem şi noi: să vă deschidem sufletele pen- 
tru această lucrare duhovnicească. Sîntem alături 
de dvs ca să arătăm ca am înţeles şi că nu ne dăm 
în lături de la a răspunde provocărilor acestei so- 
cietăţi de astăzi, din ce în ce mai lipsită de 
Dumnezeu“. 


Monahul Moise Iorgovan: 

„Pilda lui Valeriu Gafencu să fie lucrătoare în 
viaţa noastră“ 

„(...) Foarte multă lume s-a arătat mirată de 
faptul că un monah este interesat de mărturiile 
celor care au fost în închisorile comuniste. Acum, 
de la început trebuie să vă spun că, în afară de lu- 








crarea aceasta despre Valeriu Gafencu, dacă mă 
ajută Dumnezeu, am în proiect o altă lucrare, tot 
despre spiritualitatea din închisori, cu un spectru 
mai larg, un fel de Pateric al temnițelor. Umblind 
prin țară şi căutînd informaţii şi mărturii pentru 
cele două cărți, am fost întrebat de ce mă ocup de 
cei care au trecut prin închisori, iar eu am răs- 
puns, mai în glumă, mai în serios: «Dacă nu se 
ocupă alții se ocupă călugării». Acum o săptămînă 
am fost la Petru Vodă, la Părintele Iustin, şi, print- 
re altele, i-am spus despre mirarea aceasta a oa- 
menilor. Iar Părintele Iustin s-a mirat de mirarea 
lor şi mi-a zis: «Păi nu e normal ca monahii să fie 
primii care se ocupă de suterința neamului?,. 
Suferința celor care au fost închiși a fost pri- 
mul imbold ca să mă ocup de acest subiect. După 
'90, cînd nu eram la mănăstire, am citit o carte 
despre Piteşti şi am fost foarte marcat de suferin- 
ţa trăită de cei de acolo. Pe urmă, a rămas o zonă 
de interes pentru mine memorialistica din deten- 
ție. Aşa am citit Jurnalul Fericiriia Părintelui Nico- 
lae Steinhardt, din care am aflat că a existat un 

sfint al închisorilor, Valeriu Gafencu. Pe urmă am 
cules informaţii despre el, pentru mine... Nu m- 
am gîndit că voi ajunge să scriu o carte despre el. 
Cînd deja strînsesem multe date, cu binecuvîn- 
tarea starețului şi a episcopului, am trecut la o 
cercetare mai serioasă, din care a rezultat acest 
volum. (...) 

Fondurile rezultate din vînzarea cărții vor fi 
folosite pentru construirea unei mănăstiri în ci- 
mitirul de la Ripa Robilor, de la Aiud, unde sînt în- 
gropaţi cei morți în această închisoare. În princi- 
piu, nu sînt de părere că e indicat ca acum să mai 
investeşti în ziduri; cred că sînt destule mănăstiri, 
dacă nu chiar prea multe. Dar la Aiud este nece- 
sar un altar, care să fie reprezentativ pentru spiri- 
tualitatea închisorilor - atât de puţin receptată în 
viața Bisericii noastre. Ştim foarte multe lucruri 
întimplate într-o parte şi în alta, sînt multe figuri 
de sfinți şi de cuvioşi a căror viață s-a tradus în 
limba română, dar nu prea ştim ce s-a întîmplat 
cu neamul nostru şi, mai ales, nu ştim ce s-a întîm- 
plat în închisorile comuniste. Partea aceasta a în- 
chisorilor este plină de semnificații pentru viața 
noastră duhovnicească. Cred că avem foarte mul- 
te de învățat. Strîngînd informaţii despre cei din 
închisori, mi-am dat seama că sînt foarte multe 
lucruri cu relevanţă pentru viața duhovnicească, 
și multe figuri de sfinţi şi de mărturisitori, care 
s-ar cădea să fie canonizați. Dar canonizarea nu 
ține de competenţa noastră. Nici cartea închinată 
lui Valeriu Gafencu nu urmăreşte să torțeze mina 
Sinodului în vederea canonizării, ci doar ca 
această figură excepțională a temnitelor să fie 
receptată ca atare de credincioși, iar pilda lui să 
fie lucrătoare în viața noastră. Pentru că, deşi ca- 
nonizarea este necesară, are şi un aspect formal, 
sînt atiția sfinți care au fost canonizați şi pe care 
nu-i pune nimeni la lucru, să zic aşa, nu-i cheamă 
nimeni în rugăciune. Mai important este să le cu- 
noaştem viața unor oameni adînc înduhovniciţi, 
aşa cum e cazul lui Valeriu Gafencu, şi să vedem 
ce înseamnă pentru noi această mărturie. Şi, în 
sens larg, alături de mărturia lui Valeriu Gafencu, 
ce înseamnă mărturiile celorlalte figuri emblem- 
atice ale temnițelor comuniste. (...) 

În anul 2005, cînd a revenit Părintele Calciu 
în ţară am luat legătura cu Sfinţia sa şi l-am rugat 
să-mi povestească despre experiența sa din închi- 
soare, pentru că vreau să-i închin un capitol în 


acest Pateric. Părintele a fost de acord, dar nu 
avea timp să stea mai mult într-un loc pentru o 
discuţie mai lungă, aşa cum aş fi vrut eu. Dum- 
nezeu a rînduit să-l însoțesc vreo patru zile în pe- 
riplul său prin ţară şi am închegat un fel de inter- 
viu, dar mai adînc, un fel de convorbire-testa- 
ment. Discuţia s-a întins pe parcursul a şase ore 
de înregistrare şi, împreună cu alte mărturii, pen- 
tru că mi-am dat seama că depăşeşte cu mult ceea 
ce ar intra în Pateric, a apărut în cartea despre 
viața Părintelui Calciu. (...) 

Am fost întrebat ce-am învățat de la oamenii 
pe care i-am cunoscut... A fost o experienţă pro- 
fundă, de comuniune; oamenii aceştia mi-au 
transmis mai mult decât informaţii, a fost o comu- 
nicare de la suflet la suflet. Legat de Părintele 
Calciu, mi-au rămas şi câteva lucruri care m-au im- 
presionat. În primul rînd am fost şocat de natu- 
raleţea Părintelui; poate vă aşteptaţi să vă spun 
vreo minune sau, cine ştie, vreo apoftegmă... Cu- 
noscîndu-i viața şi ştiind că a făcut 21 de ani de în- 
chisoare, adică un sfert din viaţă şi-a petrecut-o în 
închisoare, de cînd l-am cunoscut am fost foarte 
mirat de cât de firesc se comportă. Pentru mine 
acest comportament al său a fost o lecţie. M-a im- 
presionat, de asemenea, prietenia Părintelui cu 
dl Marcel Petrişor - pentru mine prietenia lor a 
rămas un exemplu de prietenie, poate chiar un 
ideal. Apoi, în periplul acesta prin țară am fost şi 
la Mănăstirea Rimeţ, unde Părintele Calciu nu 
mai fusese de 30 de ani. Acolo, cel mai tulburător 
moment a fost întîlnirea» cu Părintele Dometie 
Manolache - care a murit în 1975. Părintele Cal- 
ciu a vrut să se roage la mormîntul său, iar mie 
mi-a rămas în minte şi în inimă firescul cu care s- 
a rugat Părintele. S-a apropiat de mormînt şi a 
început să vorbească, pur şi simplu, cu Părintele 
Dometie. E o pildă, căci tot în acest fel mai putem 
şi noi comunica cu Părintele Calciu azi“. 


Dan Puric: 

„Trăim încă în zodia fricii“ 

„Am primit această carte (Sfîntul închisori- 
lor - n. mea, C.I. ) la intrarea la Teatru, de la Pă- 
rintele Moise, care mi-a zis firesc: «Uită-te prin 
eab. Plecam într-un turneu foarte lung... Şi tot 
firesc am deschis-o. Ştiam despre Valeriu Gafencu 
aşa cum ai şti despre bunicii tăi din fotografiile 
rupte şi arse: bucățele. Citind-o s-a întîmplat un 

miracol: nu plecam din România, România venea 
cu mine. Dar nu orice fel de Românie, ci o Româ- 
nie profundă, tainică. 

Un cercetător francez al Ortodoxiei se min- 
una de poporul român atunci cînd biserica Sfinta 
Vineri din Bucureşti a fost dărîmată, pentru că în 
noaptea aceea nenorocită creştinii au venit şi au 
luat acasă fiecare câte o cărămidă din biserica lor. 
Şi a zis: este caz unic în istoria lumii, îşi cară bise- 
rica acasă, cărămidă cu cărămidă. 

Această carte este o cărămidă din Biserica 
neamului. E o cărămidă vie. Mai avem cărămizi. O 
cărămidă se numeşte Valeriu Gafencu, alta Petre 
Ţuţea, alta Ion Gavrilă Ogoranu, loan Ianolide... 
Multe cărămizi. Avem şi dărimători de Biserică; 
cei care au dat cu tîrnăcopul, şi lista este deschisă, 
este aproape sufocată de cei care se înscriu astăzi 
să dărîme şi Biserica şi neamul. Îi amintesc pe 
Nicolski, pe colonelul Crăciun şi alţii, noi, con- 
temporani cu noi... 

Mircea Vulcănescu a zis că dacă, printr-un 
cataclism, neamul ăsta dispare, cei care vor veni 
aici vor fi tot români. Eu zic că dacă neamul ăsta 
dispare, printr-un cataclism, şi ajunge în fața lui 
Dumnezeu, această carte poate fi un paşaport al 
neamului românesc în fața lui Dumnezeu. (...) Am 
fost cutremurat de această carte. (...) În ea este 
esența neîntinată a neamului românesc. (...) Mi se 
pare că este o pregustare a Învierii, pentru că, 


dacă o citiți, veți vedea că e o coborire în iad a po- 
porului român... lisus a coborit în iad pentru a ne 
slobozi de acolo. Citind cartea aceasta veţi avea 
sentimentul că sînteţi liberi, puternici... Veţi ve- 
dea în cartea aceasta cele trei cruci de pe Golgota: 
crucea suferinței asumate, care transfigurează, a 
lui lisus Hristos; crucea pocăinței, a ticălosului 
care în ultimele secunde se pocăieşte, crede şi es- 
te, iată, salvat; şi crucea suferinței în sine, a celui 
care cârteşte. De fapt, pe cele trei cruci a rămas în 
continuare crucificat neamul românesc. Pe Vale- 
riu Gafencu îl găsiţi pe crucea Mîntuitorulu; îi veți 
mai găsi în această carte pe cei care se află pe 
crucea pocăinței, ca şi pe cei care sînt pe crucea 
suferinței în sine. Şi-o să mai găsiți o lume para- 
lelă - cei care au condamnat ce a fost mai frumos, 
mai puternic şi mai curat în neamul românesc, 
condamnă în continuare... (...) Iuda a fost supe- 
rior comuniştilor, pentru că a avut acel proces de 
conştiinţă în urma căruia a aruncat punga cu 
arginți şi a spus: «Am vîndut sînge nevinovat!. 
I-aţi văzut pe cei care au distrus această floare a 
neamului stînd în genunchi şi cerîndu-şi iertare? 
Îi vedeţi dvs cu părere de rău, în căință sau în po- 
căință? Nici nu poate fi vorba. Vă spun aceste lu- 
cruri nu ca să îndemn la o stare resentimentară - 
pentru că asta aparține sufletelor inferioare... (...) 

Reeducarea la care sîntem supuşi astăzi este 
cea a uitării, cea a băşcăliei - aşa cum foarte bine 
a subliniat dl Răzvan Codrescu, am început să fim 
băşcălioşi pînă la blasfemie faţă de bieţii copii 
care au murit în decembrie 1989, apoi de cei care 
au transfigurat închisorile în mănăstiri. Această 
băşcălie de tip diluant, comunist, distruge, pul- 
verizează îngenuncherea şi sfinţirea. 

Din această carte şi altele, ca aceea a lui loan 
Ianolide, se construieşte poporul român - este 
mare pericol! Aici este neamul românesc. (...) 

Nu cer să facem baricadă, ci doar să primim 
aceste lucruri ca niște creştini. Tot Valeriu Gafen- 
cu spune: «Dacă ne recunoaştem sfinții, sîntem 
creştini». Sîntem încă în zodia aceea a Apostolului 
Petru, săracul, a fricii: «Nu-l cunosc pe acest om. 

Valeriu Gafencu a pătimit şi a murit pentru 
ceea ce mărturiseşte într-o poezie (şi pentru ce 
vor suferi toți cei care se vor angaja la ceea ce a 
spus el). Scrie Valeriu Gafencu: «Şi-am vrut / 
Neamul să-l mut/ De aici, de jos,/ La Domnul lisus 
Hristos“. 





64 


anul V e nr. 58 


MEMORIA 








PA 








Monumentul de Ia Aiud 


Athosul românesc: Aiud 


brie, la Râpa Robilor de la Aiud, unde zac 

încă neidentifiate osemintele a sute de 
mucenici şi martiri ortodocşi, omorâţi de comu- 
nişti, se săvârşeşte o slujbă de pomenire care îi 
adună de prin toată țară pe supraviețuitorii 
închisorilor din timpul comunismului. 

Avva Iustin Pârvu, stareţul de la Petru Vodă - 
Neamţ, el însuşi trecut prin calvarul carcerelor 
roşii, consideră că aici este adevăratul „Athos ro- 
mânesc“ şi că rămăşiţele pământeşti ale celor 
martirizați la Aiud ar trebui cinstite ca sfinte 
moaşte. 

În memoria celor ucişi aici, dar şi în celelalte 
temnițe comuniste, pentru credința strămo- 
şească şi a ființei neamului, pe Râpa Robilor a fost 
clădit, între 1992-1999, un impunător monu- 
ment. După sfinţirea monumentului şi a Sfântei 
Mase din acesta, interiorul monumentului a de- 
venit lăcaş de cult. 

Părintele Iustin a hotărât ca în Biserica din 
interiorul monumentului să se slujească zi şi 
noapte pentru sufletele celor care s-au jertfit în 
închisoarea Aiud şi pe tot cuprinsul tării. 
Pentru slujitorii acestei biserici s-a construit între 


D) e ziua Înălţării Sfintei Cruci, 14 septem- 


anii 2002-2005 o casă monahală. Oficierea sluj- 
belor în monumentul-biserice este foarte grea în 
timpul iernii, deoarece căldura emanată de cele 
două convectoare de mare capacitate se ridică în 
spre tavanul aflat la o înălțime de opt metri, iar 
jos este frig ca afară. De aceea s-a amenajat un 
paraclis în casa monahală, unde se oficiază toate 
slujbele tipiconale de peste zi, iar în biserică se 
oficiază numai Sfânta Liturghie. 

În ianuarie 2005, s-a înfiinţat la Aiud Schitul 
„Înălţarea Sfintei Cruci“, cu mai mulţi vieţuitori, 
casa monahală devenind neîncăpătoare. În 
acelaşi an s-a obținut, prin concesionare de la 
Primăria Aiud, terenul (în râpă) dintre monu- 
ment şi casa monahală, pe care au fost amplasate 
40 de cruci-troițe, simbolizând Cimitirul Mar- 
tirilor Neamului. Aici vor fi înmormântate ose- 
mintele martirilor neamului găsite ulterior. 
Cu sprijinul credincioşilor din Aiud s-a obținut de 
la Primărie un teren de 2.500 metri pătrați (pe 
orizontală, nu în râpă), în continuarea cimitirului 
comunal ortodox, situat la circa 130 de metri 
depărtare de monument si 40 de casa monahală. 
Pe acest teren intenționăm să înființăm o mănă- 
stire cu hramul Sfântul Gheorghe (stabilit de ÎPS 

Andrei Andreicut, Arhiepiscopul de Alba Iulia). 
Vom construi o biserică încăpătoare, o trapeză cu 
bucătăria necesară, un arhondaric, o bibliotecă 
cu sală de lectură, spaţii de depozitare a ali- 
mentelor, spatii de depozitare a materialelor, 
uneltelor şi a tuturor obiectelor trebuincioase 
unei gospodării. De asemenea, vom construi 
spaţii pentru activități lucrative, casă pentru pre- 
oții slujitori şi toate acareturile necesare unei 
mănăstiri. 

Terenul acesta este amplasat pe locul unde 
au fost îngropați marea majoritate a martirilor 
neamului (în apropierea mormântului lui Mircea 
Vulcănescu). Părintele Iustin Pârvu, cu multă 








înțelepciune, spune că la Aiud este „cel mai sfânt 
pământ al neamului nostru“. 

De aceea, dorim ca aici să înființăm o ade- 
vărată citadelă a ortodoxiei şi a regenerării sufle- 
tului neamului românesc. 

Pentru realizarea acestei misiuni istorice 
avem nevoie de sprijin material. Donaţiile pot fi 
făcute în conturile Schitului „Înălțarea Sfintei 
Cruci“ - Aiud, deschise la BCR, filiala Aiud: RO 45 
RNCB 000 502115877001 (lei), RO 45 RNCB 000 
502115877002 (euro); RO 45 RNCB 000 
502115877003 (dolari) 

Aşa să ne ajute Dumnezeu! 

Comitetul de organizare 











Li 
Interiorul monumentului de la Aiud 

În latină, rostrum însemna „deschizătură“, „cioc“, „plisc“, „bot“. Mai tîrziu, în latina populară, 
a început să însemne şi „gură“ în general. În româna veche, sub forma rost, a fost moştenit cu acest 
din urmă înţeles, păstrat astăzi doar în cîteva expresii de largă răspîndire (a învăţa pe de rost, a lua 
la rost) şi stînd la baza verbului a rosti. Rost a evoluat spre înțelesul „rațiune“, „sens“, „tic“, 
„Doimă“, „scop“, cu care se foloseşte astăzi în mod curent. Aşa a apărut verbul a rostui („a da sens“, 
„a pune ordine“), cu derivatele rostuire, rostuitor etc. 

Creat prin Rostirea (Cuvântul) divină, omul este el însuşi făptură rostitoare, dar şi rostuitoare. 
Omul are un rost dat de Dumnezeu, dar uneori caută să-şi facă singur alt rost, după mintea lui. În 
orice caz, starea cea mai rea a omului este aceea de a fi fără rost pe lume. Iar cel mai mare serviciu 
care poate fi făcut omului este de a-l ajuta să-şi (re)găsească rostul. 

Revista ROST îşi propune tocmai acest obiectiv la nivelul lumii româneşti, care în comunism 
şi-a pierdut rostul şi care trebuie să se redescopere pe sine, în primul rînd prin recursul la tradiție. 


În acest număr semnează: e Mihail Albişteanu - profesor, docto- 
rand în istorie, publicist e Demostene Andronescu - istoric, poet, fost 
deținut politic, a publicat volumul de versuri Peisaj Lăuntric (1995) e 
Răzvan Codrescu - scriitor, ultima carte publicată: Gâlceava dracului 
cu lumea. Mic tratat de demonologie aplicată (2005) e Emilia Corbu 
- doctor în istorie, arheolog, ultima carte publicată: Sudul României 
în Evul Mediu timpuriu (2006) e Mihai Corciu - licenţiat în 
Sociologie, publicist e Marcel Petrişor - scriitor, fost deţinut politic, 
ultima carte publicată Strigoii Ocișorului (2005) e Daniel Mazilu - 
profesor, doctor în Filosofie e Constantin Mihai - doctorand în litere 
la Bordeaux, ultima carte publicată: La logique d'Hermes. Etudes sur 
L'Imaginaire (2006) e Cristi Pantelimon - sociolog, conferenţiar uni- 
versitar doctor la Universitatea „Spiru Haret“ Bucureşti, ultima carte 
publicată Sociologia corporatismului și a capitalismului (2007) e 
Alexandru Racu - doctorand în Ştiinţe Politice, Ottawa - Canada e 
Paul-Gabriel Sandu - student la Facultatea de Filosofie a Universităţii 
Bucureşti e Marcel Răduț Selişte - teolog, publicist e Constantin N. 
Străchinaru - scriitor, fost deţinut politic timp de 14 ani, ultima carte 
publicată: Mihai Eminescu şi Gustavo Adolfo Becquer (2000) e 
Claudiu Târziu - jurnalist e C.D. Zeletin - medic, scriitor, ultima carte 
publicată Ștefan Zeletin, contribuţii documentare (2002). 

Nr. 1-— martie 2003, dedicat lui 
Nicu Steindhardt 
Nr. 2 — aprilie 2003, dedicat lui Mircea Eliade 
Nr. 3 — mai 2003, dedicat lui Lucian Blaga 
Nr. 4- iunie 2003, dedicat lui 
Mihai Eminescu 
Nr. 5-— iulie 2003, dedicat lui 
Nicolae Paulescu 
Nr. 6 — august 2003, dedicat lui Sandu Tudor 
Nr. 7 — septembrie 2003, dedicat lui 
Nae Ionescu 
Nr. 8-— octombrie 2003, dedicat lui 
Valeriu Gafencu 
Nr. 9 — noiembrie 2003, dedicat Părintelui 
Dumitru Stăniloae 
Nr. 10-11 — decembrie 2003, dedicat lui 
Vasile Băncilă 
Nr. 12 — februarie 2004, dedicat lui 
Nichifor Crainic 
Nr. 13 — martie 2004, dedicat lui 
Mircea Vulcănescu 
Nr. 14-15 — aprilie-mai 2004, dedicat lui 
Radu Gyr 
Nr. 16 — iunie 2004, dedicat lui Vintilă Horia 
Nr. 17 — iulie 2004, dedicat 
lui Ștefan cel Mare — epuizat 
Nr. 18 — august 2004, dedicat lui 
Ernest Bernea 
Nr. 19 — septembrie 2004, dedicat lui 
Constantin Noica 
Nr. 20 — octombrie 2004, dedicat 
Părintelui Arsenie Boca — epuizat 
Nr. 21-22 — noiembrie-decembrie 2004, 
dedicat Părintelui Constantin Galeriu 
Nr. 23 — ianuarie 2005, dedicat lui 
Vasile Lovinescu 
Nr. 24 — februarie 2005, dedicat lui 
Octavian Goga 
Nr. 25-26 — martie-aprilie 2005, dedicat 
Părintelui Constantin Voicescu 
Nr. 27 — mai 2005, dedicat lui 
Nicolae Iorga — epuizat 
Nr. 28 — iunie 2005, dedicat 
Părintelui Arsenie Papacioc — epuizat 
Nr. 29 — iulie 2005, dedicat 
Părintelui Zosim Oancea 
Nr. 30 — august 2005, dedicat lui 
Vasile Voiculescu 
Nr. 31 — septembrie 2005, dedicat 
Părintelui Liviu Brânzaș 
Nr. 32 — octombrie 2005, dedicat lui 
Aron Cotruș 
Nr. 33 — noiembrie 2005, dedicat 
Părintelui Iustin Pârvu 
Nr. 34 — decembrie 2005, dedicat lui 
Paul Goma 
Nr. 35 — ianuarie 2006, dedicat lui 
Horia Bernea 
Nr. 36 — februarie 2006, dedicat lui 
Ioan Alexandru 
Nr. 37 — martie 2006, dedicat 
Părintelui Teofil Pârâianu 
Nr. 38 — aprilie 2006, dedicat 
Părintelui Calciu 
Nr. 39 — mai 2006, dedicat lui 
Pan M. Vizirescu 
Nr. 40-41 — iunie-iulie 2006, dedicat lui 
Ton Gavrilă 
Nr. 42-43 — august-septembrie 2006, 
dedicat Părintelui Adrian Făgeţeanu 
Nr. 44 — octombrie 2006, dedicat lui 
Gabriel Constantinescu 
Nr. 45 — noiembrie 2006, dedicat lui 
Simion Mehedinţi 











Centenarul naşterii unui martir 
vizsaz Vulszina3sil 


ema 150 Die Mm 


Părintele Iustin 
un adevăr, 
purtător deseara! 


Nr. 46 — decembrie 2006, dedicat 
Părintelui Rafail Noica 

Nr. 47-48 — ianuarie-februarie 2007, dedicat 
Părintelui Benedict Ghiuș 

Nr. 49 — martie 2007, dedicat lui 
Ioan Ianolide — epuizat 

Nr. 50 — aprilie 2007, dedicat lui 
Marcel Petrişor 

Nr. 51 — mai 2007, dedicat părintelui 
Nicodim Măndiţă 

Nr. 52 — iunie 2007, dedicat 
Mitropolitului Bartolomeu 

Nr. 53-54 — iulie-august 2007, dedicat 
Părintelui Trifa 

Nr. 55 — septembrie 2007, dedicat lui 
Alexandru Mironescu 

Nr. 56 — octombrie 2007, dedicat 
Părintelui Sofian Boghiu 

Nr. 57 — noiembrie 2007, dedicat lui 
Teodor M. Popescu 

